Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
5bd24ea8-0aff-4408-a1b1-e8b2c3b2dbe2	ក្រសួងអប់រំ ចេញសេចក្តីណែនាំពីវិធានការសម្រាប់មន្ត្រីអប់រំ បម្រើការងារនៅតាមអង្គភាពថ្នាក់ជាតិ ក្នុងការបង្ការ និងទប់ស្កាត់ជំងឺកូវីដ១៩	ក្រសួងអប់រំ យុវជន និងកីឡា នៅថ្ងៃទី២០ ខែកុម្ភៈ ឆ្នាំ២០២១នេះ បានចេញសេចក្តីណែនាំ ស្តីពីវិធានការសម្រាប់មន្ត្រីអប់រំ បម្រើការងារនៅតាមអង្គភាពថ្នាក់ជាតិ ក្នុងការបង្ការ និងទប់ស្កាត់ជំងឺកូវីដ១៩។ ការដាក់ចេញនូវសេចក្តីណែនាំ ស្តីពីវិធានការសម្រាប់មន្ត្រីអប់រំ បម្រើការងារនៅតាមអង្គភាពថ្នាក់ជាតិនេះ ធ្វើឡើងក្រោយមានការផ្ទុះឡើង នូវព្រឹត្តិការណ៍សហគមន៍ ២០ កុម្ភៈ៕	2021-02-20T18:57:00+07:00	freshnewsasia.com	https://m.freshnewsasia.com/index.php/en/localnews/187532-2021-02-20-04-57-36.html
659e9ab6-dc6a-4888-97c0-f8582d4856a6	ផ្ទុះឆ្លងមួយព្រឹក ៣២ ករណី តម្រុយចេញពីអ្នកសុំសិទ្ធិចេញទៅក្រៅប្រទេស	ការផ្ទុះព្រឹត្តិការណ៍ ២០ កុម្ភៈ បន្ទាប់អ្នកសុំសិទ្ធិទៅក្រៅប្រទេសស្នើសុំឯកសារពិនិត្យសុខភាព ស្រាប់តែតេស្តមានវិជ្ជមានកូវីដ ១៩។ ការផ្ទុះព្រឹត្តិការណ៍ ២០ កុម្ភៈ ត្រឹមតែរយៈពេល ១០ ម៉ោងចុងក្រោយនេះ មានអ្នកឆ្លង ៣២ ករណី។ សម្តេចតេជោបញ្ជាក់ថា ដើមហេតុដំបូងគឺមានអ្នកសុំចេញទៅក្រៅប្រទេស ដែលត្រូវការឯកសារពិនិត្យសុខភាព ហើយលទ្ធផលមានមេរោគកូវីដ ១៩ ទើបអាជ្ញាធរស្រាវជ្រាវរកអ្នកពាក់ព័ន្ធបន្តបន្ទាប់ ហើយក្នុងរយៈពេលខ្លីសោះ រកឃើញមានអ្នកឆ្លង ៣២ ករណី។ ក្រោយប្រកាសព្រឹត្តិការណ៍ ២០ កុម្ភៈ សម្តេចតេជោហ៊ុន សែន ក៏បញ្ជាឲ្យបិទក្លិបកម្សាន្ត ខារ៉ាអូខេ និងកន្លែងស្នាក់នៅប្រមូលផ្តុំ (Apartment) មួយចំនួនដែលសង្ស័យ ដើម្បីបង្ការការឆ្លងរាលដាលជំងឺកូវីដ ១៩។ សម្តេចតេជោ ក៏ចេញប្រកាសស្វែងរកអ្នកដែលពាក់ព័ន្ធ ក្លិប N8 ដែលជាសំបុកផ្ទុះឆ្លងកូវីដ ១៩ រួមទាំងអ្នកស្នាក់នៅអគារ Apartment ពីរមានអ្នកឆ្លងកូវីដ ១៩ ត្រូវតែមកធ្វើតេស្តនិងចត្តាឡីស័កឲ្យតឹងរ៉ឹងបំផុត៕ អត្ថបទ៖ ប៊ុណ្ណារ៉ា	2021-02-20T18:35:00+07:00	kampucheathmey.com	https://www.kampucheathmey.com/local-news/67784
7ba70bf0-c054-4001-89b7-42d1f00a4e64	សម្ដេចតេជោ ៖ ជាង១០ម៉ោងកម្ពុជា រកឃើញអ្នកឆ្លងជំងឺកូវីដ១៩ ចំនួន៣២នាក់ ក្នុងរាជធានីភ្នំពេញ នេះជាព្រឹត្តិការណ៍សហគមន៍ លើកទី៣	ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានប្រកាសថា ករណីឆ្លងជំងឺកូវីដ-១៩ ចូល ក្នុងសហគមន៍ជាលើកទី៣ នៅព្រឹកថ្ងៃទី២០ ខែកុម្ភៈ ឆ្នាំ ២០២១នេះ ខណៈតែត្រឹមជាង១០ម៉ោងប៉ុណ្ណោះ កម្ពុជារកឃើញវិជ្ជមានកូវីដ-១៩ ចំនួន៣២ករណី ។ សម្តេចបានហៅថានេះជាព្រឹត្តិការណ៍សហគមន៍២០ កុម្ភៈ។ ក្នុងឱកាសថ្លែងសារពិសេសទៅកាន់ប្រជាពលរដ្ឋទូទាំងប្រទេស ទាក់ទងព្រឹត្តិការណ៍សហគមន៍ ២០ កុម្ភៈ នាថ្ងៃទី២០ ខែកុម្ភៈ ឆ្នាំ២០២០ សម្ដេចតេជោ ហ៊ុន សែន មានប្រសាសន៍ថា «នេះជាការឆ្លងក្នុងសហគមន៍លើកទី៣ បន្ទាប់ពីសហ គមន៍ ៣ វិច្ឆិកា ដែលផ្ដើមចេញពីរដ្ឋមន្ដ្រីការបរទេសហុងគ្រី បន្ទាប់មកទៀត ព្រឹត្តិការណ៍សហគមន៍ ២៨ វិច្ឆិកា។ ប៉ុន្ដែថ្ងៃនេះ ខ្ញុំប្រសិទ្ធនាមថា ព្រឹត្តិការណ៍សហគមន៍ ២០ កុម្ភៈ»។ សម្ដេចតេជោបន្ដថា «ត្រឹមតែជាង១០ម៉ោងប៉ុណ្ណោះ យើងបានរកឃើញនូវការឆ្លងក្នុងសហគមន៍ទ្រុងទ្រាយធំ រហូត ទៅដល់៣២ករណី ដែលនេះជាករ ណីមិនធ្លាប់មាននៅប្រទេសរបស់យើងនោះទេ។ ហើយឥឡូវនេះ វិទ្យាស្ថានប៉ាស្ទ័រ ខាងផ្នែកអង្គភាពដែលត្រូវធ្វើសំណាក់ នៅមជ្ឈមណ្ឌលសាធារណៈ កំពុងតែដំណើរការធ្វើតេស្ដបន្ដទៀត»។ ជាងនេះទៅទៀត សម្ដេចតេជោ ហ៊ុន សែន ក៏បានលើកឡើងថា មានប្រជាពលរដ្ឋខ្មែរម្នាក់បានធ្វើលិខិតសុំទៅក្រៅប្រ ទេស ក្រសួងសុខាភិបាលក៏បានរកឃើញកូវីដ-១៩តែម្ដង។ សម្ដេចថា ទាំងនេះជាស្ថានភាពអាក្រក់សម្រាប់កម្ពុជា ខណៈកម្ពុជាកំពុងប្រយុទ្ធប្រឆាំងជំងឺកូវីដ-១៩ នៅតាមព្រំដែន ដូចជា ៖ កម្ពុជា-ថៃ កម្ពុជា-វៀតណាម បានធ្វើយ៉ាងល្អហើយ។ ក្នុងឱកាសថ្លែងសារពិសេសទៅកាន់ជនរួមជាតិ សម្តេចតេជោ ហ៊ុន សែន ក៏បានប្រកាសដាក់បទបញ្ជាជាថ្មី និងប្រកាសពីការបិទតំបន់មួយចំនួន ដែលផ្ទុះការឆ្លងរាលដាលជំងឺកូវីដ១៩ ក្នុងសហគមន៍ ថ្ងៃ២០កុម្ភៈ នៅរាជធានីភ្នំពេញ គឺត្រូវបិទតំបន់មួយចំនួន ដូចជា ក្លិបកម្សាន្ត N8 និង Apartments រួមទាំងផ្ទះ ដែលមានការរស់នៅច្រើន។ សម្តេចតេជោ បញ្ជាក់ថា ការបិទតំបន់នោះ គឺមិនអនុញ្ញាតឲ្យចេញចូលទេ។ តែបើអ្នកមានផ្ទះនៅតំបន់នោះ អនុញ្ញាតឲ្យចូល តែមិនឲ្យចេញទេ។ ក្រៅពីនេះ ក៏ត្រូវធ្វើតេស្ត ហើយធ្វើចត្តាឡីស័កឲ្យបានត្រឹមត្រូវ។ ស្វែងរកអ្នកពាក់ព័ន្ធជាមួយនឹងក្លិបកម្សាន្ត N8 ដែលនេះ ជាភារកិច្ចរបស់អាជ្ញាធរ ហើយរកតាមបណ្តាខេត្តផងដែរ៕	2021-02-20T18:08:00+07:00	dap-news.com	https://dap-news.com/national/2021/02/20/121136/
4b24c202-d5fa-43c8-9780-583621e6d058	បង្កើត QR Code “ទប់ស្កាត់កូវីដ Stop Covid” ដើម្បីចូលរួមចំណែកទប់ស្កាត់ការរីករាលដាលជំងឺកូវីដ-១៩	ភ្នំពេញ៖ ក្នុងគោលដៅបន្តអនុវត្តនូវវិធានការបង្ការ និងទប់ស្កាត់ហានិភ័យននៃការរីករាល ដាលជំងឺកូវីដ-១៩ រាជរដ្ឋាភិបាលបានដាក់ឱ្យប្រើប្រាស់ប្រព័ន្ធ QR Code “ទប់ស្កាត់កូវីដ Stop Covid”។ តាមរយៈប្រព័ន្ធនេះ សាធារណជនអាចស្កេននៅពេលចូលទីតាំងដែលមានមនុស្សចេញ-ចូលច្រើន ហើយអាចទទួលបានដំណឹងឆាប់រហ័ស ប្រសិនបើទីតាំងនោះ មានករណីឆ្លងជំងឺ។ សូមថ្នាក់ដឹកនាំគ្រប់ក្រសួង ស្ថាប័ន គ្រឹះស្ថានសាធារណៈនិងឯកជន ម្ចាស់អាជីវកម្ម ម្ចាស់ភោជនីយដ្ឋាន និងម្ចាស់ទីតាំងដែលមានមនុស្សជួបជុំច្រើន ឱ្យប្រើប្រាស់ ប្រព័ន្ធ QR Code “ទប់ស្កាត់កូវីដ Stop Covid” នេះសម្រាប់អង្គភាពរបស់ខ្លួន ដោយធ្វើតាមការណែនាំដូចខាងក្រោម៖ – ជំហានទី១៖ ចូលទៅកាន់គេហទំព័រ stopcovid.gov.kh – ជំហានទី២ ៖ ចុចលើពាក្យថា “ស្នើសុំ QR Code” – ជំហានទី៣ ៖ បំពេញឈ្មោះ លេខទូរសព្ទទំនាក់ទំនង អ៊ីម៉ែល និងអាសយដ្ឋានអង្គភាព រួចចុចពាក្យថា “ស្នើសុំ QR Code” បន្ទាប់មកចុចពាក្យថា “Download” ដើម្បីទទួលបាន QR Code មួយសន្លឹក – ជំហានទី៤ ៖ ព្រីន QR Code ដែលបានបង្កើត រួចយកទៅដាក់នៅច្រកចេញ-ចូលទីតាំងរបស់អង្គភាពសាមីដែលផ្តល់ភាពងាយស្រួលដល់ការស្កេន។ សូមសាធារណជនទាំងអស់សហការចូលរួមស្កេន QR Code នេះ នៅតាមទីតាំងដែលមានដាក់ QR Code “ទប់ស្កាត់កូវីដ Stop Covid” ដោយអនុវត្តតាមជំហានទាំង៤ ដូចខាងក្រោម៖ – ជំហានទី១ ៖ រកមើលកន្លែងដែលមានដាក់បង្ហាញរូប QR Code នៅតាមច្រកចូល – ជំហានទី២ ៖ ស្កេន QR Code ដោយប្រើកាមេរ៉ាទូរសព្ទដៃ។ ក្នុងករណី មិនអាចស្កេន QR Code តាមរយៈកាមេរ៉ា សូមចូលទៅកាន់គេហទំព័រ stopcovid.gov.kh ដោយផ្ទាល់ រួចចុចលើពាក្យ “ចាប់ផ្តើមស្កេន” – ជំហានទី៣ ៖ ចំពោះការចុះឈ្មោះលើកដំបូង សូមលោកអ្នកវាយលេខទូរសព្ទ រួចចុចលើពាក្យ “បន្ត” – ជំហានទី៤ ៖ វាយលេខកូដ ៦ខ្ទង់ ដែលបានផ្ញើទៅកាន់ប្រអប់សារទូរសព្ទដៃ ជាការស្រេច។ ចំពោះការស្កេនលើកក្រោយៗ គ្រាន់តែអនុវត្តតាមជំហានទី២ ខាងលើ៕ រក្សាសិទ្ធិដោយ៖បញ្ញាស័ក្តិ	2021-02-20T18:03:11+07:00	cen.com.kh	https://cen.com.kh/archives/298953.html
d57e7fe2-6641-4150-9b9d-879406c85f35	ប្រសាសន៍សំខាន់របស់សម្តេចតេជោ ហ៊ុន សែន ថ្លែងសារពិសេសទៅកាន់បងប្អូនជនរួមជាតិ ខណៈក្រសួងរកឃើញករណីជំងឺកូវីដឆ្លងសហគមន៍២០កុម្ភៈ រហូតដល់៣២ករណី	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅព្រឹកថ្ងៃទី២០ ខែកុម្ភៈ ឆ្នាំ២០២១នេះ បានថ្លែងសារពិសេសទៅកាន់បងប្អូនប្រជាពលរដ្ឋទូទាំងប្រទេស ពាក់ព័ន្ធស្ថានភាពឆ្លងជំងឺកូវីដ១៩ថ្មី ដែលសម្តេចតេជោហៅថា ជាករណីឆ្លងសហគមន៍២០កុម្ភៈ ហើយក្រសួងបានរកឃើញឆ្លងសហគមន៍រហូតដល់៣២ករណី។ ការថ្លែងសារពិសេសរបស់សម្តេចតេជោ ហ៊ុន សែន មានការផ្សាយផ្ទាល់តាមរយៈទូរទស្សន៍ជាតិកម្ពុជា, ទូរទស្សន៍ព័ត៌មាន Fresh News ព្រមទាំងតាមបណ្តាញប្រព័ន្ធផ្សព្វផ្សាយជាច្រើនទៀត។ * សម្តេចតេជោ ហ៊ុន សែន មានប្រសាសន៍ថា ក្រសួងសុខាភិបាលបានរកឃើញករណីឆ្លងចូលសហគមន៍ រហូតដល់ចំនួន៣២ករណី។ សម្តេចតេជោ ហ៊ុន សែន ចាត់ទុកថា ការរកឃើញកូវីដ១៩ថ្មីនេះ ជាព្រឹត្តិការណ៍អាក្រក់និងធ្ងន់ធ្ងរ ករណីឆ្លងជំងឺកូវីដ១៩ចូលសហគមន៍ ២០កុម្ភៈនេះ សម្តេចតេជោ ហ៊ុន សែន ចេញបទបញ្ជា និងអំពាវនាវឱ្យពលរដ្ឋខ្មែរចំនួន៦ចំណុចដូចតទៅ៖ ទី១៖ សម្តេចស្នើសុំការយោគយល់ពីអ្នកធុរកិច្ច និងការស្នាក់ការនៅរបស់ពលរដ្ឋ ដែលតម្រូវឱ្យមានការបិទអគារ ក្លឹបកម្សាន្ត និងតំបន់មួយចំនួនដែលផ្ទុះករណីកូវីដ១៩ ជាចាំបាច់។ ទី២៖ បន្តយកសំណាកធ្វើតេស្តសម្រាប់អ្នកនៅក្នុងតំបន់មានផ្ទុះកូវីដ១៩ ហើយបន្ទាប់ពីធ្វើតេស្តហើយត្រូវធ្វើចត្តាឡីស័ក ១៤ថ្ងៃ ដែលចំនួននៃការធ្វើតេស្តអាចនឹងមានចំនួនច្រើន ទី៣៖ អាជ្ញាធរត្រូវស្វែងរកអ្នកពាក់ព័ន្ធនឹងក្លឹប N8 ទោះទៅដល់ទីណាក៏ដោយ។ ទី៤៖ ត្រូវធ្វើចត្តាឡីស័កសម្រាប់អ្នកដែលមានការពាក់ព័ន្ធទាំងអស់។ ទី៥៖ សម្តេចតេជោ ហ៊ុន សែន អំពាវនាវដល់អ្នកពាក់ព័ន្ធនឹងក្លឹប N8 ទាំងអស់ និងពាក់ព័ន្ធនឹងអ្នកមានជំងឺកូវីដ១៩ ទាំង៣២នាក់នេះ ម្ចាស់ការមកឱ្យពិនិត្យសំណាក។ ទី៦៖ សម្តេចតេជោ ហ៊ុន សែន អំពាវនាវដល់ពលរដ្ឋនៅភ្នំពេញ និងតំបន់ដទៃទៀត ត្រូវបង្កើនការប្រុងប្រយ័ត្ន ហើយរឹតបន្តឹងក្នុងការអនុវត្តវិធានការ៣ការពារ និង៣កុំ * សម្តេចតេជោ ហ៊ុន សែន ថ្លែងថា សម្តេចមិនចេញបញ្ជាបិទពិធីមង្គលការ សាលារៀន ឬកន្លែងផ្សេងទៀត ប៉ុន្តែសង្ឃឹមថា ប្រជាពលរដ្ឋទាំងអស់បន្តចូលរួមជាមួយវិធានការ «៣ការពារ ៣កុំ» * សម្តេចតេជោ ហ៊ុន សែន ជំរុញឲ្យពាក់ម៉ាស់នៅកន្លែងសាធារណៈទាំងអស់ ហើយរក្សាគម្លាត * សម្តេចតេជោ ហ៊ុន សែន បន្តប្រាប់ដល់ប្រជាពលរដ្ឋថា បើគ្មានការចាំបាច់ សូមកុំចេញពីផ្ទះ * ទោះមានផ្ទុះករណីសហគមន៍នេះ ប៉ុន្តែសម្តេចតេជោ ហ៊ុន សែន មិនលុបចោលកម្មវិធីចូលរួមសន្និបាតក្រសួងមហាផ្ទៃ និងសម្ពោធសណ្ឋាគារហៃយ៉ាត់នោះទេ * សម្តេចតេជោ ហ៊ុន សែន អំពាវនាវដល់តាមបណ្តាខេត្តទាំងអស់ កុំឱ្យមានរើសអើងចំពោះប្រជាពលរដ្ឋដែលរស់នៅភ្នំពេញ ខណៈមានការផ្ទុះកូវីដ១៩ ក្នុងសហគមន៍ជាថ្មី * សម្តេចតេជោ ហ៊ុន សែន អំពាវនាវកុំឱ្យមានការរើសអើងចំពោះជនជាតិចិន ទោះបីជាករណីឆ្លងកូវីដក្នុងសហគមន៍លើកនេះ កើតឡើងលើជនជាតិចិននៅកម្ពុជាក៏ដោយ * សម្តេចតេជោ ហ៊ុន សែន សង្ឃឹមថា ព្រឹត្តិការណ៍ឆ្លងក្នុងសហគមន៍២០កុម្ភៈ នឹងត្រូវបិទបញ្ចប់នៅអំឡុងពេល១ខែ នៅពេលប្រជាពលរដ្ឋ និងភាគីពាក់ព័ន្ធទាំងអស់ ចូលរួមសហការ និងអនុវត្តវិធានការ * សម្តេចតេជោ ហ៊ុន សែន ផ្តាំកុំឱ្យពលករខ្មែរត្រឡប់ពីប្រទេសថៃដើម្បីមកចូលរួមបុណ្យចូលឆ្នាំខ្មែរ នៅខែមេសាខាងមុខនេះ ព្រោះនឹងត្រូវជាប់ធ្វើចត្តាឡីស័ក មិនបានចូលឆ្នាំនឹងគេទេ * សម្តេចតេជោ ហ៊ុន សែន ថ្លែងថា ដរាបណាកូវីដ១៩ មិនទាន់ចប់ កុំទាន់អួតថាខ្លួនខ្លាំងពូកែ ទោះបីជាកន្លងមកយើងគ្រប់គ្រង និងទប់ស្កាត់កូវីដ១៩ បានល្អក៏ដោយ * សម្តេចតេជោ ហ៊ុន សែន បញ្ចប់ការថ្លែងសារវីដេអូ អំពីករណីឆ្លងក្នុងសហគមន៍ជាថ្មី នៅម៉ោង១០៖៣៤នាទី ព្រឹកនេះ៕	2021-02-20T17:46:00+07:00	freshnewsasia.com	https://m.freshnewsasia.com/index.php/en/localnews/187524-2021-02-20-03-46-17.html
d0443f7e-3cb2-4745-a8da-6056a29c553d	BREAKING: សហរដ្ឋអាមេរិក៖ មនុស្ស ៧.៨ម៉ឺននាក់ទៀតឆ្លងកូវីដ-១៩ និងអ្នកជំងឺ ២,៤២៨នាក់ស្លាប់ក្នុងពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៧៨,៦៤០នាក់ទៀតបានឆ្លងជំងឺ COVID-19 ខណៈអ្នកជំងឺ ២,៤២៨នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី២០ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,៦០៣,៨១៣ករណី ក្នុងនោះមានអ្នកស្លាប់សរុបចំនួន ៥០៧,៧៤៦នាក់ និងជាសះស្បើយឡើងសរុប ១៨,៨០៣,៧២៣នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានប្តេជ្ញាចាក់វ៉ាក់សាំង COVID-19 ឲ្យដល់ប្រជាជនអាមេរិកទាំងអស់ជាង ៣៣០លាននាក់ផងដែរ តាមរយៈការជំរុញចង្វាក់ផលិតកម្មនៃវ៉ាក់សាំង។ ដោយឡែកនៅថ្ងៃព្រហស្បតិ៍សប្តាហ៍នេះ រដ្ឋបាលប្រធានាធិបតីអាមេរិក លោក ចូ បៃដិន បានប្រកាសពីផែនការផ្ដល់ថវិកា ៤ពាន់លានដុល្លារដល់កម្មវិធីចាក់វ៉ាក់សាំង COVID-19 នៅតាមបណ្ដាប្រទេសក្រីក្រ ក្រោមកម្មវិធី COVAX ដឹកនាំដោយអង្គការសុខភាពពិភពលោក (WHO)៕	2021-02-20T17:36:00+07:00	freshnewsasia.com	https://m.freshnewsasia.com/index.php/en/internationalnews/187523-2021-02-20-03-36-42.html
0337dc78-fa57-4e8c-b748-c41618386315	សម្តេចតេជោ៖ អ្នកមានផ្ទះ ក្នុងសហគមន៍ឆ្លងកូវីដ១៩ ចូលផ្ទះហើយមិនទាន់អាចចេញ ពីផ្ទះបានទេ ដើម្បីបង្ការកុំឲ្យឆ្លងជំងឺកូវីដ១៩	សម្តេចតេជោ ហ៊ុន សែន នាយករដ្ឋមន្រ្តីកម្ពុជាបានមានប្រសាសន៍ថា អ្នកមានផ្ទះក្នុងសហគមន៍ឆ្លងកូវីដ១៩ចូលផ្ទះ ហើយមិនទាន់អាចចេញ ពីផ្ទះបានទេ ដើម្បីបង្ការកុំឲ្យឆ្លងជំងឺកូវីដ១៩។ សម្តេចបានហៅថ្ងៃ២០កុម្ភៈនេះថា ជាព្រឹត្តិការណ៍សហគមន៍ ២០កុម្ភៈ ។	2021-02-20T17:13:00+07:00	dap-news.com	https://dap-news.com/national/2021/02/20/121118/
6218a2bc-3a19-4a5d-a345-be7050002620	សម្តេតេជោថ្លែងថា អ្នកពាក់ព័ន្ធព្រឹត្តិសហគមន៍ ២០ កុម្ភៈ ត្រូវសហការ ឲ្យគ្រូពេទ្យយកសំណាក មកពិនិត្យ រកជំងឺកូវីដ១៩	ភ្នំពេញ៖ សម្ដេចតេជោ ហ៊ុន សែន នាយករដ្ឋមន្ត្រីរកម្ពុជា បានថ្លែងថា ក្រោយយក្រសួងសុខាភិបាល បានរកឆ្លងជំងឺកូវូដ១៩ ចូលទៅក្នុងសហគមន៍ ហើយ អ្នកនៅទីនោះត្រូវសហការ ឲ្យគ្រូពេទ្យយកសំណាក រកជំងឺកូវីដ១៩៕	2021-02-20T17:07:00+07:00	dap-news.com	https://dap-news.com/national/2021/02/20/121104/
c58c92db-c64b-4a6c-a80a-ebff9e135fd7	សម្ដេចតេជោ៖ ជាង ១០ម៉ោងរកឃើញ អ្នកឆ្លងជំងឺកូវីដ១៩ ចំនួន ៣២នាក់ នៅក្នុងរាជធានីភ្នំពេញ	ភ្នំពេញ៖ ក្នុងឱកាសថ្លែងសារពិសេស ទៅកាន់បងប្អូនប្រជាពលរដ្ឋខ្មែរ ទូទាំងប្រទេសនៅ ព្រឹកថ្ងៃទី២០ កុម្ភៈនេះ សម្ដេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានប្រកាសពីការឆ្លងជំងឺកូវីដ១៩ ចូលក្នុងសហគមន៍ជាលើកទី៣ ជាជាព្រឹត្តិការណ៍សហគមន៍២០ កុម្ភៈ ដោយក្នុងនោះត្រឹមតែជាង១០ម៉ោងប៉ុណ្ណោះ រកឃើញវិជ្ជមានកូវីដ១៩ ចំនួន៣២ករណី ។	2021-02-20T16:58:00+07:00	dap-news.com	https://dap-news.com/national/2021/02/20/121093/
e4840178-f618-4823-a4a9-dda4f67434b8	សម្តេតេជោ កំពុងថ្លែងសារពិសេស ទៅកាន់ជនរួមជាតិអំករណី ព្រឹត្តិការណ៍ ២០កុម្ភៈ ទាក់ទងករណីកូវីដ១៩	សម្ដេចតេជោ ហ៊ុន សែន នាយករដ្ឋមន្ត្រីរកម្ពុជា កំពុងអញ្ជើញថ្លែងសារពិសេសទៅកាន់បងប្អូនប្រជាពលរដ្ឋទូទាំងប្រទេស តាមរយៈការផ្សាយផ្ទាល់របស់ ទូរទស្សន៍ជាតិកម្ពុជា គេហទំព័រហ្វេសប៊ុកផ្លូវការរបស់ សម្ដេចទូរទស្សន៍បាយ័ន និងប្រព័ន្ធផ្សព្វផ្សាយជាច្រើនផ្សេងទៀត អំពីព្រឹត្តិការណ៍២០កុម្ភៈ ទាក់ទងករណីជំងឺកូវីដ១៩៕	2021-02-20T16:54:00+07:00	dap-news.com	https://dap-news.com/national/2021/02/20/121090/
41b511d4-db6b-4a1a-902a-319f39cd1cab	សញ្ញាគ្រោះថ្នាក់អំពីជំងឺដុំសរសៃប្រសាទបញ្ជា ស្ថិតនៅនឹងឆ្អឹងកងខ្នង	ជាដុំដែលកើតចេញពីស្រោមនៃសរសៃបញ្ជា(Neurinome Rachidien) ដែលជាទូទៅវាជាដុំសាច់ស្លូត និងរីកលូតលាស់យឺត។ ក) រោគសញ្ញា – ឈឺចាប់ដៃ ជើង – ស្ពឹកដៃ ជើង – ទន់ដៃ ជើង – មិនអាចបញ្ជាលើការបន្ទោរបង់បាន – លក្ខណៈពិសេសមួយទៀតនោះ គឺការឈឺចាប់កាន់តែខ្លាំងនៅពេលយប់ ខ) ការធ្វើរោគវិនិច្ឆ័យ ដើម្បីដឹងច្បាស់ពីរោគវិនិច្ឆ័យករណីនេះ ត្រូវពិនិត្យដោយផ្ទាល់ទៅលើអ្នកជំងឺតាមរយៈគ្រូពេទ្យជំនាញ អមដោយការថតស្កាន់ន័រ និងការថតដោយអឹម រាយ (IRM)។ គ) ការវិវត្តន៍ ការរីកធំទ្បើងបន្តិចម្តងៗរបស់ដុំសាច់ ដោយស្តែងទ្បើងដោយការឈឺចុកចាប់ ស្ពឹក និងអាចឈានទៅរកពិការភាពអស់មួយជីវិត។ ឃ) ការព្យាបាល មានតែវិធីវះកាត់យកចេញទេ ដែលជាជម្រើសដ៏ល្អបំផុតសម្រាប់ការព្យាបាលជំងឺដុំសរសៃប្រសាទបញ្ជា។ «ប្រសិនបើលោកអ្នកមានបញ្ហា ដែលទាក់ទងទៅនឹងការកៀបខួរឆ្អឹងខ្នង និងសរសៃប្រសាទបញ្ជា សូមមេត្តាប្រញាប់មកពិគ្រោះជាមួយក្រុមសាស្ត្រាចារ្យ វេជ្ជបណ្ឌិតឯកទេស នៃមន្ទីរពេទ្យកាល់ម៉ែត ដើម្បីទទួលបាននូវការកំណត់រោគវិនិច្ឆ័យ និងវិធីសាស្ត្រព្យាបាល ទាន់ពេលវេលា និងប្រកបដោយប្រសិទ្ធភាពខ្ពស់»៕	2021-02-20T15:50:00+07:00	kampucheathmey.com	https://www.kampucheathmey.com/health/67688
cf739259-4184-4b14-8fad-b4943a2dada3	BREAKING: ព្រឹកថ្ងៃនេះ សម្តេចតេជោ ហ៊ុន សែន នឹងថ្លែងសារពិសេសទៅកាន់បងប្អូនជនរួមជាតិ ពាក់ព័ន្ធនឹងស្ថានភាពឆ្លងជំងឺកូវីដ១៩	នៅព្រឹកថ្ងៃទី២០ ខែកុម្ភៈ ឆ្នាំ២០២១នេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នឹងអញ្ជើញថ្លែងសារពិសេសទៅកាន់បងប្អូន ប្រជាពលរដ្ឋទូទាំងប្រទេស ពាក់ព័ន្ធស្ថានភាពឆ្លងជំងឺកូវីដ១៩ថ្មី នេះបើយោងតាម Facebook ផ្លូវការរបស់សម្តេចតេជោ។ ការថ្លែងរបស់សម្តេចតេជោ ហ៊ុន សែន នឹងមានការផ្សាយផ្ទាល់តាមរយៈទូរទស្សន៍ជាតិកម្ពុជា និងកាច់ផ្សាយបន្តផ្ទាល់តាមប្រព័ន្ធផ្សព្វផ្សាយជាច្រើនទៀត។	2021-02-20T15:24:00+07:00	freshnewsasia.com	https://m.freshnewsasia.com/index.php/en/localnews/187515-2021-02-20-01-24-02.html
c7e129ed-9dfd-4200-a0fb-5dc43a236f61	លោកស្រី ឱ វណ្ឌឌីន ច្រានចោលទាំងស្រុងនូវការប្រឌិតព័ត៌មាន និងចោទប្រកាន់មកលើលោកស្រី ដោយបញ្ជាក់ថា «មិនទាន់មានអ្នកជំងឺណាម្នាក់ស្លាប់ដោយកូវីដ-១៩ នោះឡើយ» (Video inside)	លោកស្រី ឱ វណ្ឌឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅព្រឹកថ្ងៃទី២០ ខែកុម្ភៈ ឆ្នាំ២០២១នេះបានចេញមកច្រានចោលទាំងស្រុង នូវការប្រឌិតព័ត៌មាន និងការសរសេររបស់គណនី Facebook មួយចោទប្រកាន់មកលើលោកស្រី ពាក់ព័ន្ធករណីអ្នកស្លាប់ដោយសារជំងឺកូវីដ១៩។ ជាមួយនឹងការច្រានចោលនេះ លោកស្រីក៏បានអំពាវនាវដល់អាជ្ញាធរមានសមត្ថកិច្ច ជួយស្វែងរកជនអគតិដែលប្រឌិតព័ត៌មាននេះមកផ្តន្ទាទោសតាមច្បាប់។ លោកស្រី ឱ វណ្ឌឌីន បានបញ្ជាក់ថា ។ លោកស្រីបញ្ជាក់យ៉ាងច្បាស់ថា ។ លោកស្រីបន្ថែមថា ។ សូមជម្រាបថា ជាញឹកញាប់ជនអគតិបំពុលសង្គម តែងតែប្រឌិតព័ត៌មាន តាមបណ្តាញសង្គម ពាក់ព័ន្ធការស្លាប់ដោយសារជំងឺកូវីដ១៩ នៅកម្ពុជា ហើយថ្មីៗនេះក៏មានជនអគតិបំពុលសង្គមតាមរយៈការផ្សព្វផ្សាយព័ត៌មានប្រឌិត ពាក់ព័ន្ធការចាក់វ៉ាក់សាំង ការពារកូវីដ១៩ បណ្តាលស្លាប់ផងដែរ ប៉ុន្តែព័ត៌មានប្រឌិតទាំងនោះ ត្រូវបានក្រសួងសុខាភិបាលចេញមកទាត់ចោល និងអំពាវនាវរកចាប់ខ្លួនជនទាំងនោះ មកផ្តន្ទាទោសតាមច្បាប់ផងដែរ៕	2021-02-20T14:41:00+07:00	freshnewsasia.com	https://m.freshnewsasia.com/index.php/en/localnews/187512-2021-02-20-00-41-21.html
3cf0ac7f-59b2-41f2-bb8f-684d6398d872	ក្រសួងអប់រំ ចេញសេចក្តីណែនាំ ពីវិធានការសម្រាប់មន្ត្រីអប់រំ បម្រើការងារនៅតាមអង្គភាពថ្នាក់ជាតិ ក្នុងការបង្ការ និងទប់ស្កាត់ជំងឺកូវីដ១៩	ភ្នំពេញ ៖ ក្រសួងអប់រំ យុវជន និងកីឡា នៅថ្ងៃទី២០ ខែកុម្ភៈ ឆ្នាំ២០២១នេះ បានចេញ សេចក្តីណែនាំ ស្តីពីវិធានការសម្រាប់មន្ត្រីអប់រំ បម្រើការងារនៅតាមអង្គភាពថ្នាក់ជាតិ ក្នុងការបង្ការ និងទប់ស្កាត់ជំងឺកូវីដ១៩។ ការដាក់ចេញនូវសេចក្តីណែនាំ ស្តីពីវិធានការសម្រាប់មន្ត្រីអប់រំ បម្រើការងារនៅតាមអង្គភាពថ្នាក់ជាតិនេះ ធ្វើឡើងក្រោយមានការផ្ទុះឡើង នូវព្រឹត្តិការណ៍សហគមន៍ ២០ កុម្ភៈ។ យោងតាមសេចក្តីណែនាំ ក្រសួងអប់រំ យុវជន និងកីឡា ពីវិធានការសម្រាប់មន្ត្រីអប់រំបម្រើការនៅតាមអង្គភាពថ្នាក់ជាតិ ក្នុងការបង្ការ និងទប់ស្កាត់ការរាតត្បាតនៃជំងឺកូវីដ-១៩។ ដើម្បីចូលរួមបង្ការ និងទប់ស្កាត់ការរាតត្បាតនៃជំងឺកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ ក្រសួងអប់រំយុវជន និងកីឡាសូមណែនាំដល់មន្ត្រីអប់រំបម្រើការនៅតាមអង្គភាពថ្នាក់ជាតិទាំងអស់ដូចខាងក្រោម ៖ បន្តរឹតបន្តឹងការប្រុងប្រយ័ត្ន និងពង្រឹងការអនុវត្តវិធានការ -៣ការពារ និង៣កុំ” ឱ្យបានម៉ឺងម៉ាត់។ ផ្អាករាល់សកម្មភាពជួបជុំ និងសកម្មភាពកីឡាដែលមានអ្នកចូលរួមលើសពី ២០ នាក់ ឬ ត្រូវរៀបចំតាមរយៈប្រព័ន្ធអនឡាញ ដូចជា ZOOM, Microsoft team, Skype.។ អនុញ្ញាតឱ្យមន្ត្រីអប់រំធ្វើការនៅតាមផ្ទះរៀងៗខ្លួន តាមប្រព័ន្ធអនឡាញ និងផ្អាកការត្រួតពិនិត្យវត្តមាន គ្រប់អង្គភាពត្រូវរៀបចំវេនការងារ ដើម្បីធានាកិច្ចការនៅការិយាល័យនីមួយៗមានដំណើរការជាប្រក្រតី និងមិនរាំងស្ទះដល់ការងាររបស់ស្ថាប័ន។ បន្តដាក់ឆ្លងឯកសារ និងបែងចែកឯកសារ តាមប្រព័ន្ធឌីជីថល ដូចជា Telegran, Whatsapp។ អង្គភាពថ្នាក់ជាតិទាំងអស់ ត្រូវតាមដាននិងរាយការណ៍ជាប្រចាំអំពី ស្ថានភាពសុខភាពរបស់មន្ត្រី។ មន្ត្រីអប់រំទាំងអស់ត្រូវពាក់ម៉ាសការពារ ឱ្យបានជាប់លាប់គ្រប់ពេលចេញចូល និងពេលបំពេញការងារ ត្រូវរក្សាអនាម័យ ដោយលាងសម្អាតដៃនឹងសាប៊ូ ឬទឹកអាល់កុលជាប្រចាំ។ គ្រប់ច្រកចេញចូល ត្រូវកំណត់ឱ្យមានការវាស់កម្ដៅ និងពាក់ម៉ាសជាប្រចាំ ក្នុងករណីមិនអនុវត្តតាម មិនត្រូវ អនុញ្ញាតឱ្យចូលក្នុងបរិវេណ ជាដាច់ខាត។ ករណីមានការសង្ស័យ ឫសភាពមិនប្រក្រតី ដែលជារោគសញ្ញានៃជំងឺកូវីដ-១៩ ត្រូវរាយការណ៍ ឬ ទូរសព្ទទៅ លេខ ១១៥ ជាបន្ទាន់។ ទទួលបានសេចក្តីណែនាំនេះ អង្គភាពថ្នាក់ជាតិទាំងអស់នៃក្រសួងអប់រំ យុវជន និងកីឡាត្រូវផ្សព្វផ្សាយឱ្យបាន ទូលំទូលាយ និងចូលរួមសហការអនុវត្តប្រកបដោយស្មារតីទទួលខុសត្រូវខ្ពស់ ៕ រក្សាសិទ្ធិដោយ៖បញ្ញាស័ក្តិ	2021-02-20T13:17:58+07:00	cen.com.kh	https://cen.com.kh/archives/298802.html
cfb1f7fe-5401-4d5f-9a11-a6de4a583cff	លោក ហ៊ុន សែន បញ្ជាឱ្យបិទទីតាំងមួយចំនួននៅភ្នំពេញ ក្រោយមានអ្នកឆ្លងកូវីដ ៣២នាក់ថ្មី	លោកនាយករដ្ឋមន្រ្តី ហ៊ុន សែន បញ្ជាឱ្យបិទអគារ ក្លឹបកម្សាន្ត និងតំបន់ខ្លះក្នុងរាជធានី ភ្នំពេញ បន្ទាប់ពីក្រសួងសុខាភិបាលរកមនុស្ស ៣២នាក់ ដែលភាគច្រើនជាជនចិន បានឆ្លងជំងឺកូវីដ-១៩ ក្នុងសហគមន៍។ មន្ត្រីសង្គមស៊ីវិល ជំរុញទៅរដ្ឋាភិបាលមានការប្រុងប្រយ័ត្ន និងទទួលខុសត្រូវខ្ពស់ជាងនេះ។ លោក ហ៊ុន សែន ថ្លែងនៅថ្ងៃទី២០ ខែកុម្ភៈ ថា ព្រឹត្តិការណ៍ឆ្លងក្នុងសហគមន៍ថ្មីនេះ ផ្ដើមចេញដំបូងចេញពីក្លឹបកម្សាន្តនៅភ្នំពេញមួយកន្លែងឈ្មោះ អិន៨(N8) ហើយបានបន្តរាលដាលដល់កន្លែងស្នាក់នៅរបស់ជនជាតិចិនផ្សេងទៀត ក្នុងនោះមានអគារស្នាក់នៅពីរកន្លែង។ លោក ហ៊ុន សែន ថា ពលរដ្ឋរស់នៅតំបន់ដែលមានបញ្ហានេះអាចឱ្យចូលក្នុងផ្ទះ ឬកន្លែងរស់នៅពួកគេបាន ប៉ុន្តែមិនអនុញ្ញាតឱ្យចេញពីតំបន់នោះទេ៖ « »។ លោក ហ៊ុន សែន មិនបានបញ្ជាក់ទីតាំងរបស់អគារស្នាក់នៅពីរកន្លែងនោះ ឋិតក្នុងខណ្ឌណាមួយ ក្នុងរាជធានី ភ្នំពេញទេ ប៉ុន្តែសារព័ត៌មានក្នុងស្រុកថា អគារនោះ ស្ថិតនៅក្នុងទីក្រុងកោះពេជ្រ។ មនុស្ស ៣២នាក់ដែលឆ្លងជំងឺកូវីដ១៩នេះ មានជនជាតិចិន២៩នាក់ ខ្មែរ១នាក់ វៀតណាម១នាក់ និងជនជាតិឈីលី ១នាក់។ លោក ហ៊ុន សែន ថា មុនប៉ុន្មានថ្ងៃផ្ទុះករណីឆ្លងក្នុងសហគមន៍នេះ មានស្ត្រីបួននាក់លួចចេញពីកន្លែងធ្វើចក្តាឡីស័កក្នុងសណ្ឋាគារមួយទៅចូលក្លឹបដើរលេងកម្សាន្តដោយមានសន្ដិសុខនៃសណ្ឋាគារនោះជួយរំដោះ។ លោកថា ពេលនេះក្នុងចំណោមស្ត្រីទាំង ៤នាក់នោះ មានពីរនាក់កើតជំងឺកូវីដ១៩៖ « »។ លោក ហ៊ុន សែន ស្នើកុំឱ្យមានការរើសអើងជនជាតិចិន។ លោកក៏ស្នើទៅពលរដ្ឋតាមបណ្ដាខេត្តនានាក៏កុំរើសអើងពលរដ្ឋរស់នៅរាជធានីភ្នំពេញ។ ពាក់ព័ន្ធនឹងការផ្ទុះការឆ្លងជំងឺcovid-19 ក្នុងសហគមន៍ជាថ្មីម្តងទៀតនេះ ប្រធានអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ សង្កេតឃើញថា ការឆ្លងជំងឺ covid-19 ក្នុងសហគមន៍នេះ ជាការធ្វេសប្រហែសរបស់អាជ្ញាធរ និងអ្នកពាក់ព័ន្ធ។ លោកស្នើទៅ រដ្ឋាភិបាលគួរមានការប្រុងប្រយ័ត្ន និងទទួលខុសត្រូវខ្ពស់ជាងនេះ ចៀសវាងកុំឱ្យដូចពាក្យថា "គោបាត់ទើបធ្វើរបង"៖ « »។ បច្ចុប្បន្ន អាជ្ញាធរក្រុងភ្នំពេញកំពុងរឹតបន្តឹងសន្តិសុខផ្នែកខ្លះនៅទីក្រុងកោះពេជ្រ ក្រោយមានការផ្ទុះជំងឺ Covid-19 ក្នុងសហគមន៍។ ពលរដ្ឋរស់នៅរាជធានីភ្នំពេញម្នាក់ លោក ហេង ភារម្យ ព្រួយបារម្ភចំពោះការផ្ទុះជំងឺcovid-19ក្នុងសហគមន៍ជាថ្មី ព្រោះមិនដឹងថា មុនពេលរកឃើញករណីនេះជាផ្លូវការ តើជនជាតិចិន និងអ្នកពាក់ព័ន្ធផ្សេងទៀតទៅទីណា និងប៉ះពាល់អ្នកណាខ្លះនោះទេ? លោកមិនទាន់ឃើញអាជ្ញាធរ មូលដ្ឋាន និងមន្រ្តីសុខាភិបាលចុះណែនាំដល់ពលរដ្ឋបន្ថែមនោះទេ៖ « »។ ទោះបីយ៉ាងណា លោក ហ៊ុន សែន បានបញ្ជាក្រុមគ្រូពេទ្យបន្តយកសំណាកធ្វើតេស្តសម្រាប់អ្នកនៅក្នុងតំបន់មានផ្ទុះកូវីដ១៩ និងត្រូវធ្វើចត្តាឡីស័ក ១៤ថ្ងៃ។ លោកស្នើឱ្យពលរដ្ឋពាក់ម៉ាស់ នៅទីសាធារណៈ រីឯចំពោះការរៀបមង្គលការគឺនៅតែធ្វើបានធម្មតា ប៉ុន្តែត្រូវមានគម្លាតសុវត្ថិភាព។ មន្ត្រីក្រសួងសុខាភិបាលក៏បានអំពាវនាវដល់អ្នក ពាក់ព័ន្ធនឹងព្រឹត្តិការណ៍សហគមន៍ ២០ កុម្ភៈ និងអ្នកពាក់ព័ន្ធនឹងក្លឹប( N8) ឱ្យរួសរាន់ទៅពិនិត្យសុខភាព ឬទៅយកសំណាកទៅមណ្ឌលសុខភាពចាក់អង្រែ និងត្រូវធ្វើចត្តាឡីស័ករយៈពេល ១៤ថ្ងៃ ជាកំហិត៕	2021-02-20T11:30:00+07:00	rfa.org	https://www.rfa.org/khmer/news/health/cambodia-found-32-cases-of-covid-19-in-10-hours-02192021233048.html
729b4990-c32e-407d-b98d-67a6e560d43b	សម្តេចតេជោ ហ៊ុន សែន សម្តែងការហួសចិត្តជាខ្លាំងដោយក្នុងមួយប៉ប្រិចភ្នែកកម្ពុជាមានតួលេខអ្នកឆ្លងកូវីដ១៩ដល់ទៅ៥០០ករណី	បើយោងតាមប្រសាសន៍ដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា បានប្រកាសថា កម្ពុជា បានឆ្លងសហគមន៍លើកទី០៣ ដោយលើកទី១ ថ្ងៃទី០៣ វិច្ឆិកា ទី២ ២៨ វិច្ឆិកា និងទី៣នេះ គឺព្រឹត្តិការណ៍សហគមន៍ ២០ កុម្ភៈ ២០២១។ នៅក្នុងកាថ្លែងសារពិសេសតាមរយៈវីដេអូ នៅព្រឹកថ្ងៃទី២០ ខែកុម្ភៈ បានឲ្យដឹងថា អស់រយៈពេល១០ម៉ោង យើងរកឃើញសរុប ៣២ករណី នៃអ្នកវិជ្ជមានកូវីដ១៩ ។ យ៉ាងណាមិញសម្ដេចតេជោ ហ៊ុន សែនបានបញ្ជាក់ថា ការរកឃើញផ្ដើមចេញពី មនុស្ស១នាក់ ជាជនជាតិចិន ដែលបានមកដាក់ពាក្យស្នើសុំទៅក្រៅប្រទេស ហើយតេស្តក៏រកឃើញវិជ្ជមានកូវីដ១៩ តែម្ដង។ ចំណែកក្លិប N08 គឺជាចំណុចចាប់ផ្ដើមផ្ទុះកូវីដ១៩ នៅក្នុងព្រឹត្តិការណ៍សហគមន៍ ២០ កុម្ភៈ ២០២១នេះ។ នេះជាការលើកឡើងបន្ថែមពីសម្ដេចតេជោ ហ៊ុន សែន។ ដើម្បីទប់ស្កាត់ព្រឹត្តិការណ៍ ២០ កុម្ភៈ ២០២១ សម្ដេចតេជោ ហ៊ុន សែន បានដាក់បទបញ្ជា ៦ចំណុច ដូចខាងក្រោម៖ ១. បិទ ក្លិប N8, អគារស្នាក់នៅជុំវិញព្រឹត្តិការណ៍នោះ (ខុនដូ) ដោយបានបិទការចេញចូល (ម្ចាស់ផ្ទះអាចចូលបានតែមិនអាចចេញបាន)។ ២. ធ្វើតេស្តអ្នកនៅក្នុងតំបន់ទាំងនេះ បន្ទាប់ពីធ្វើតេស្តត្រូវធ្វើចត្តាឡីស័ក ១៤ថ្ងៃ។ ៣. សត្ថកិច្ចត្រូវ ស្រាវជ្រាវ ក្លិប N8 និងអ្នកពាក់ព័ន្ធN8 ព្រមទាំងអ្នកពាក់ព័ន្ធ អ្នកជំងឺ ត្រូវស្រាវជ្រាវឲ្យឃើញ តើវាដល់ទីណា។ ៤. ត្រូវធ្វើចត្តាឡីស័ក សម្រាប់អ្នកពាក់ព័ន្ធទាំងអស់ ហើយក្រុមគ្រូពេទ្យ ខិតខំយកសំណាក ដើម្បីតេស្តរកមេរោគកូវីដ១៩។ “ការលំបាករបស់យើង ដើម្បីសេចក្ដីប្រជាជន”។ សម្ដេចតេជោ បន្ថែម។ ៥. អំពាវនាវដល់អ្នកពាក់ព័ន្ធទាំងអស់, អ្នកពាក់ព័ន្ធ ក្លិប N8, អ្នកពាក់ព័ន្ធនឹងអ្នកជំងឺ (អ្នកជំងឺ ៣២នាក់) ត្រូវមានស្មារតីស្ម័គ្រចិត្ត មកពិនិត្យស្វែងរកជំងឺកូវីដ១៩។ ៦. អំពាវនាវដល់ប្រជាពលរដ្ឋទូទៅ ជាពិសេសរាជធានីភ្នំពេញ ត្រូវបង្កើនការប្រុងប្រយ័ត្ន ហើយរឹតបន្ដឹង នៅក្នុងការអនុវត្ត វិធានការ ៣ការពារ និង៣កុំ។ – ៣ការពារ, ត្រូវពាក់ម៉ាស់, ត្រូវលាងដៃ និងត្រូវរក្សាគម្លាតសុវត្ថិ ១ម៉ែត្រកន្លះ។ – ៣កុំ គឺ៖ កុំទៅកន្លែងបិទជិត, កុំទៅកន្លែងមានមនុស្សច្រើនកុះករ, កុំ ប៉ះពាល់ កុំចាប់ដៃ កុំកៀកស្មា និងឱគ្នាជាដើម។ យ៉ាងណាមិញ សម្ដេចតេជោ ហ៊ុន សែន មិនចេញបញ្ជាឲ្យបិទពិធីមង្គលការនោះទេ។ ប៉ុន្ដែស្នើឲ្យអនុវត្តវិធាន ៣ការពារ និង៣កុំ។ ក្នុងនោះផងដែរសម្ដេចតេជោ សម្ដែងការហួសចិត្តថា ក្នុងពេលប៉ប្រិច ធ្វើឲ្យកម្ពុជាកើនឡើងតួលេខ អ្នកឆ្លងសរុបជាង ៥០០នាក់ ហើយស្ថានភាពនេះ អាចនឹងកើនឡើង នៅអំឡុងការធ្វើតេស្ត អ្នកពាក់ព័ន្ធ ៣២នាក់ ដែលត្រូវបានចាត់ទុកថា ជាការផ្ទុះសហគមន៍លើកទី៣។ យ៉ាងណាមិញកម្ពុជា មិនមានអ្នកស្លាប់ដោយសារកូវីដ១៩ នោះទេ គិតត្រឹមព្រឹកថ្ងៃទី ២០ កុម្ភៈ ២០២១៕	2021-02-20T11:04:53+07:00	kbnnews.com	https://kbn.news/archives/207782
06b5da2e-a67c-443a-8df6-172cedc9df59	កាន់តែធ្ងន់ធ្ងរហើយ ស្រ្តីជនជាតិចិនរកឃើញឆ្លងកូវីដ១៩នៅកម្ពុជា ជាស្រ្តីដែលរកស៊ីផ្លូវភេទនៅសណ្ឋាគារណាហ្គាវើល	ស្របពេលដែលសម្តេចតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្របានថ្លែងសារប្រកាសជាបន្ទាន់ថាមានករណីឆ្លងកូវីដ១៩ជាលក្ខណៈទ្រង់ទ្រាយធំ ដែលឆ្លងរហូតដល់ទៅ៣២ករណីនោះ ក៏មានបញ្ជាក់ថាក្នុងនោះមានស្រ្តីជនជាតិចិនម្នាក់គឺជាស្រ្តីដែលរកស៊ីផ្លូវភេទនៅក្នុងសណ្ឋាគារណាហ្គាវើល នេះបើតាមប្រភពច្បាស់ការមួយបានបញ្ជាក់បន្ថែម។ យ៉ាងណាមិញ សម្តេចតេជោ ក៏បានបញ្ជាក់យ៉ាងច្បាស់បែបនេះថា សូមបងប្អូនប្រជាពលរដ្ឋដែលដឹងខ្លួនថាបានពាក់ព័ន្ធត្រូវប្រញ៉ាប់មកធ្វើតេស្តឲ្យបានលឿនបំផុត និងត្រូវធ្វើចត្តាឡីស័កឲ្យបានត្រឹមត្រូវ ក៏ដូចជាត្រូវតែរក្សាគម្លាតសុវត្ថិភាពផងដែរ៕	2021-02-20T10:23:58+07:00	kbnnews.com	https://kbn.news/archives/207746
c366e6e5-8151-4f93-addc-87b96f9be67d	បន្ទាន់បំផុត! សម្តេចតេជោ ហ៊ុន សែន ប្រកាសហើយថាមានអ្នកឆ្លងកូវីដ១៩ ថ្មីជាលក្ខណៈទ្រង់ទ្រាយធំ	នៅព្រឹកថ្ងៃទី២០ ខែកុម្ភៈ ឆ្នាំ២០២១ សម្តេចតេជោ ហ៊ុន សែន បានចេញសេចក្ដីប្រកាសជាបន្ទាន់មួយថា មានករណីឆ្លងកូវីដ១៩ក្នុងសហគមន៍ជាលក្ខណៈទ្រង់ទ្រាយធំ ដែលតម្រូវឲ្យមានការបិទទីកន្លែងមួយចំនួនក្នុងរាជធានីភ្នំពេញ មានដូចជាកោះពេជ្រជាដើម។ សម្តេចតេជោបានបញ្ជាក់យ៉ាងច្បាស់ថា មានអ្នកឆ្លងកូវីដ១៩ថ្មីរហូតដល់ទៅ៣២ករណី ខណៈសម្តេចបានប្រសិទ្ធិឲ្យការឆ្លងថ្មីនេះជាព្រឹត្តិការណ័សហគមន៍លើកទី៣ ២០កុម្ភៈ។ សម្តេចក៏បានស្នើសុំឲ្យអ្នកដែលស្ថិតនៅក្នុងតំបន់ពាក់ព័ន្ធទាំងអស់ត្រូវតែធ្វើតេស្តឲ្យបានត្រឹមត្រូវ និងត្រូវតែធ្វើចត្តាឡីស័កផងដែរ៕	2021-02-20T10:02:21+07:00	kbnnews.com	https://kbn.news/archives/207743
94fccb1d-0b45-47a5-8bbb-02f500cd3455	សម្តេចតេជោ ហ៊ុន សែន នឹងថ្លែងសារពិសេសទៅកាន់បងប្អូនជនរួមជាតិ ពាក់ព័ន្ធនឹងស្ថានភាពឆ្លងជំងឺកូវីដ១៩	ភ្នំពេញ៖ សម្តេចតេជោ ហ៊ុន សែន នឹងថ្លែងស្តីពីព្រឹត្តិការណ៍ដែលមានការបិទការចេញចូល កោះពេជ្រព្រឹកនេះ។ ការថ្លែងនេះអាចទាក់ទងនឹងករណីផ្ទុះកូវីដសារជាថ្មីម្តងទៀត។ នេះគឺជាការបញ្ជាក់ពីអ្នកនាំពាក្យក្រសួងសុខាភិបាល លោកស្រី ឱ វណ្ណឌីន បន្ទាប់ពីអ្នកសារព័ត៌មាន បានសួរថា “មីង មានការលើកឡើងថា បិទកោះពេជ្យគឺដោយសារមានករណីកូវីដឆ្លងថ្មី? ក្មួយចាំស្តាប់ប្រសាសន៍សម្តេចតេជោ។ នៅវេលាព្រឹកថ្ងៃទី២០ ខែកុម្ភៈ ឆ្នាំ២០២១នេះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា អញ្ជើញថ្លែងសារពិសេសទៅកាន់បងប្អូន ប្រជាពលរដ្ឋទូទាំងប្រទេស ពាក់ព័ន្ធស្ថានភាពឆ្លងជំងឺកូវីដ១៩ថ្មី នេះបើយោងតាម Facebook ផ្លូវការរបស់សម្តេចតេជោ។ ការថ្លែងរបស់សម្តេចតេជោ ហ៊ុន សែន នឹងមានការផ្សាយផ្ទាល់តាមរយៈទូរទស្សន៍ជាតិកម្ពុជា និងកាច់ផ្សាយបន្តផ្ទាល់តាមប្រព័ន្ធផ្សព្វផ្សាយជាច្រើនទៀត៕ រក្សាសិទ្ធិដោយ៖បញ្ញាស័ក្តិ	2021-02-20T09:06:32+07:00	cen.com.kh	https://cen.com.kh/archives/298715.html
a82e3bc4-f926-4794-ac18-79c2cf0e65bd	BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ សរុបបាន៤៦០៩នាក់ហើយ គិតត្រឹមថ្ងៃទី១៩ ខែកុម្ភៈនេះ	របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃទី១៩ ខែកុម្ភៈ ឆ្នាំ២០២១នេះបង្ហាញថា គិតចាប់ពីថ្ងៃទី១០ រហូតដល់ថ្ងៃទី១៩ ខែកុម្ភៈ ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ៤៦០៩នាក់ហើយ ក្នុងនោះស្ត្រីមានចំនួន ១,៦០៣នាក់។ ក្រសួងសុខាភិបាល បានចាប់ផ្តើមចាក់វ៉ាក់សាំងការពារជំងឺកូវីដ១៩ ស៊ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១៕	2021-02-20T04:35:00+07:00	freshnewsasia.com	https://m.freshnewsasia.com/index.php/en/localnews/187504-2021-02-19-14-35-42.html
e3590e01-cd87-4f80-86fa-051b499c08ce	លោក គឹម សន្តិភាព៖ ការដំឡើងប្រាក់ពិន័យអ្នកគេចវេះមិនធ្វើចត្តាឡីស័ក ដើម្បីទប់ស្កាត់ការរីករាលដាលជំងឺកូវីដ១៩ (Video inside)	លោក គឹម សន្តិភាព រដ្ឋលេខាធិការក្រសួងយុត្ដិធម៌ បានថ្លែងថា ការកែសម្រួលអនុក្រឹត្យស្តីពី វិធានការសុខាភិបាល ដើម្បីទប់ស្កាត់ និងឆ្លើយតបការឆ្លងរាលដាលជាអន្តរជាតិ នៃជំងឺនៅតាមច្រកចេញចូល ដោយដំឡើងប្រាក់ពិន័យ អ្នកគេចវេះមិនធ្វើចត្ដាឡីស័ក គឺដើម្បីទប់ស្កាត់ការរីករាលដាលនៃជំងឺកូវីដ១៩ នៅកម្ពុជា។ ការថ្លែងបែបនេះរបស់លោក ខណៈដែលមានមតិមួយចំនួន បានចោទសួរលោកថា តើរាជរដ្ឋាភិបាលខ្វះលុយ ឬចង់រកចំណូលតាមការដំឡើងប្រាក់ពិន័យ ឬយ៉ាងណា? លោក គឺម សន្ដិភាព បានបញ្ជាក់លើករណីនេះយ៉ាងដូច្នេះថា ។ លោកបានថ្លែងដូច្នេះ ក្នុងសន្និសីទព័ត៌មានស្តីពី ការកែសម្រួលអនុក្រឹត្យស្តីពីវិធានការសុខាភិបាលដើម្បីទប់ស្កាត់ និងឆ្លើយតបការឆ្លងរាលដាលជាអន្តរជាតិនៃជំងឺនៅតាមច្រកចេញចូល នៅថ្ងៃទី១៩ ខែកុម្ភៈ នាទីស្ដីការក្រសួងសុខាភិបាល។ អ្នកនាំពាក្យក្រសួងយុត្ដិធម៌រូបនេះ បានបញ្ជាក់ទៀតថា រដ្ឋាភិបាលនីមួយៗនៅពេលដែលឃើញប្រាក់ពិន័យមានការកើនឡើង គឺមានតែភ័យខ្លួន ព្រោះប្រជាពលរដ្ឋ មិនចូលរួមអនុវត្ដច្បាប់។ ដូច្នេះការកើនឡើងនូវប្រាក់ពិន័យ មិនមែនជាការសប្បាយចិត្ដទេ គឺជាការកង្វល់។ លោកបន្ដថា «រាជរដ្ឋាភិបាលកម្ពុជា កែសម្រួលការដំឡើងប្រាក់ពិន័យនេះ គឺជាវិធានការទប់ស្កាត់ការប្រព្រឹត្ដបទល្មើស កុំឱ្យមានការគេចវេះ គេចចេញ ឬខុបខិតគ្នារាលរាំងវិធានការសុខាភិបាល ក្នុងការទប់ស្កាត់នូវការរីករាលដាលនៃជំងឺ១៩»។ សូមជម្រាបថា រាជរដ្ឋាភិបាលកម្ពុជា នៅថ្ងៃទី១៨ ខែកុម្ភៈ ឆ្នាំ២០២១ បានចេញផ្សព្វផ្សាយពីការកែសម្រួលអនុក្រឹត្យនេះ ដើម្បីបង្កើនប្រសិទ្ធភាពសម្រាប់ការធ្វើចត្តាឡីស័ក។ ជាពិសេសចាត់វិធានការ ចំពោះអ្នកដែលមិនចូលរួមសហការក្នុងការធ្វើចត្តាឡីស័ក។ អនុក្រឹត្យនេះ បានសម្រេចបង្កើនកម្រិតការផាកពិន័យធ្ងន់ធ្ងរជាងមុន សម្រាប់ជនគេចវេះ និងជនឃុបឃិតក្នុងការគេចវេះពីការធ្វើចត្តាឡីស័ក។ មាត្រា៨ បានចែងថា ពិន័យអន្តរការណ៍ជាប្រាក់ពី ១លានរៀល ទៅ ៥លានរៀល ចំពោះបុគ្គលដែលគេចវះពីការធ្វើចត្តាឡីស័ក។ មាត្រា៩ ចែងថា ពិន័យអន្តរការណ៍ជាប្រាក់ពី ១លានរៀល ទៅ ៥លានរៀល ចំពោះបុគ្គលដែលគេចចេញពីទីកន្លែងធ្វើចត្តាឡីស័ក ក្នុងអំឡុងពេលធ្វើចត្តាឡីស័ក។ មាត្រា១០ ចែងថា ពិន័យអន្តរការណ៍ជាប្រាក់ពី ១លានរៀល ទៅ ៥លានរៀល ចំពោះបុគ្គលដែលធ្វើចត្តាឡីស័ក ដោយមិនសហការជាមួយមន្ត្រីសុខាភិបាល ដើម្បីយកសំណាកទៅ វិភាគរកមេរោគកូវីដ-១៩។ ការបង់ប្រាក់ពិន័យអន្តរការណ៍នេះ មិនធ្វើឱ្យបុគ្គលដែលត្រូវធ្វើចត្តាឡីស័ករួចផុតពីកាតព្វកិច្ចក្នុងការឱ្យមន្ត្រីសុខាភិបាលយកសំណាក ទៅវិភាគរកមេរោគកូវីដ-១៩ នោះទេ។ មាត្រា១១ ចែងថា ពិន័យអន្តរការណ៍ជាប្រាក់ពី ១០លានរៀល ទៅ ៥០លានរៀល ចំពោះអ្នកផ្តើមគំនិត ដឹកនាំ ណែនាំ ញុះញង់ បញ្ចុះបញ្ចូល ឬជួយសម្រួលដោយចេតនា ដល់បុគ្គល ដែលត្រូវធ្វើចត្តាឡីស័កឱ្យគេចចេញពីការត្រួតពិនិត្យរបស់មន្ត្រីចំត្តាស័ក ឬគេចវេះពីការធ្វើចត្តាឡីស័ក ឬ គេចចេញពីកន្លែងធ្វើចត្តាឡីស័ក។ មាត្រា១២ ចែងថា ពិន័យអន្តរការណ៍ជាប្រាក់ពី ១០លាន ទៅ៥០លាន ចំពោះគ្រឹះស្ថានសុខាភិបាលឯកជនទាំងអស់ ដែលជួយលាក់បាំង និងមិនបានធ្វើការជូនដំណឹងបន្ទាន់ទៅក្រសួងសុខាភិបាល ក្នុងករណីពិនិត្យឃើញថា អ្នកជំងឺដែលកំពុងទទួលសេវាព្យាបាលនៅក្នុងគ្រឹះស្ថានរបស់ខ្លួន មានតម្រុយបញ្ជាក់ថា ជាអ្នកជំងឺដែលគេចវេះពីការធ្វើចត្តាឡីស័ក ឬកំពុងគេចចេញពីការធ្វើចត្តាឡីស័ក។ មាត្រា១៣ បានចែងថា ប្រាក់ពិន័យនឹងបង្កើនទ្វេដងករណីបទល្មើស នៅតែបន្តប្រព្រឹត្តិម្តងទៀត។ សូមបញ្ជាក់ថា ការកែសម្រួលបង្កើនកម្រិតប្រាក់ពិន័យធ្ងន់ធ្ងរចំពោះអ្នកមិនចូលរួមធ្វើចត្តាឡីស័កនេះ បានធ្វើឡើងបន្ទាប់ពីរាជរដ្ឋាភិបាល បានរកឃើញថា មានពលករមួយចំនួន ដែលត្រឡប់មកពីប្រទេសថៃ បានគេចវេះមិនធ្វើចត្តាឡីស័កនៅព្រំដែន។ ករណីបែបននេះ បាននាំទៅដល់ការដកតំណែងអធិការស្រុកកំរៀង ខេត្តបាត់ដំបងកន្លងទៅថ្មីៗនេះ៕	2021-02-20T03:47:00+07:00	freshnewsasia.com	https://m.freshnewsasia.com/index.php/en/localnews/187500-2021-02-19-13-47-28.html
16a36be3-d857-4d32-9e64-5487f6f382cb	វៀតណាម បន្តរកឃើញករណីឆ្លងថ្មី នៃជំងឺកូវីដ-១៩ ក្នុងស្រុក ចំនួន «១៥ករណីទៀត»នៅថ្ងៃសុក្រនេះ	ក្រសួងសុខាភិបាលវៀតណាមនៅថ្ងៃសុក្រ ទី១៩ ខែកុម្ភៈ ឆ្នាំ២០២១នេះ បានប្រកាសរកឃើញករណីឆ្លង COVID-19 ក្នុងស្រុកថ្មីៗចំនួន ១៥ករណីបន្ថែមទៀត។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាម ករណីឆ្លងថ្មីៗខាងលើទាំងអស់ ត្រូវបានរាយការណ៍ចេញពីខេត្ត Hai Duong ភាគខាងជើងប្រទេស ជាទីដែលវីរុសកូរ៉ូណា (COVID-19) បានឆ្លងរាលដាលខ្លាំងបំផុត សម្រាប់រលកថ្មីនៅប្រទេសវៀតណាម។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៣៦២ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៦២៧នាក់៕	2021-02-20T02:48:00+07:00	freshnewsasia.com	https://m.freshnewsasia.com/index.php/en/internationalnews/187498-2021-02-19-12-48-44.html
f81f8bdf-b47a-4397-ae99-85e1c41ccdb6	អភិបាលរាជធានីភ្នំពេញ ជំរុញអាជ្ញាធរបន្តសកម្មភាពផ្សព្វផ្សាយ ដើម្បីបង្ការទប់ស្កាត់ជំងឺកូវីដ-១៩ កុំឲ្យរាលដាលដល់សហគមន៍	នៅរាជធានីភ្នំពេញ មានមណ្ឌលសម្រាប់ធ្វើចត្តាឡីស័កចំនួនជាង ៤០កន្លែង ស្ថិតនៅក្នុងចំនួន៨ខណ្ឌ ចំណុះឲ្យរាជធានីភ្នំពេញ ដើម្បីបង្ការទប់ស្កាត់ជំងឺកូវីដ-១៩ កុំឲ្យរាលដាលចូលទៅដល់សហគមន៍។ នេះបើតាមការលើកឡើងរបស់លោកឧត្តមសេនីយ៍ គិន សុធី ស្នងការរងនគរបាលរាជធានីភ្នំពេញ ក្នុងកិច្ចប្រជុំមួយ នៅរសៀលថ្ងៃទី១៩ ខែកុម្ភៈ ឆ្នាំ២០២១នេះ ក្រោមវត្តមានលោក ឃួង ស្រេង អភិបាលរាជធានីភ្នំពេញ ដោយមានការចូលរួមពីអភិបាលខណ្ឌទាំង១៤ ចំណុះឲ្យរដ្ឋបាលរាជធានីភ្នំពេញ។ លោកឧត្តមសេនីយ៍ គិន សុធី បានបញ្ជាក់ឲ្យដឹងថា នៅរាជធានីភ្នំពេញមានមណ្ឌលចត្តាឡីស័កចំនួន ៤១កន្លែង ស្ថិតនៅក្នុងខណ្ឌចំនួន៨ ចំណុះឲ្យរាជធានីភ្នំពេញ ក្នុងនោះមានទាំងសណ្ឋាគារសុខា មណ្ឌលចត្តាឡីស័ករបស់រាជធានីភ្នំពេញ ដែលស្ថិតជិតមហាវិថីឈ្នះឈ្នះក្នុងខណ្ឌព្រែកព្នៅ មណ្ឌលចត្តាឡីស័កចាក់អង្រែលើ មណ្ឌលចត្តាឡីស័កនៅក្នុងមន្ទីរពេទ្យរុស្ស៊ី ហើយក្នុងចំណោមមណ្ឌលចត្តាឡីស័កទាំងនេះ បានប្រើប្រាស់កម្លាំងចំនួន ៤០២នាក់ ក្នុងនោះប៉ូលីសអន្តរាគមន៍ចំនួន ៧០នាក់ ក្រៅពីនោះគឺជាសមត្ថកិច្ចនៅតាមមូលដ្ឋានខណ្ឌនីមួយៗ។ លោក ឃួង ស្រេង អភិបាលរាជធានីភ្នំពេញ ក្នុងកិច្ចប្រជុំនោះបានលើកឡើងថា កិច្ចប្រជុំនេះធ្វើឡើងដើម្បីរំលឹកឲ្យមានការប្រុងប្រយ័ត្នឡើងវិញ ដោយសារថា មកដល់ពេលនេះ ប្រជាពលរដ្ឋហាក់ដូចជាលែងមានការប្រុងប្រយ័ត្ន ចំពោះជំងឺកូវីដ-១៩ហើយ។ ក្នុងនាមអាជ្ញាធរដែនដីទាំង១៤ខណ្ឌ កម្លាំងមានសមត្ថកិច្ចពាក់ព័ន្ធទាំងអស់ ត្រូវបន្តចុះណែនាំ ផ្សព្វផ្សាយជាប្រចាំ ដើម្បីឲ្យប្រជាពលរដ្ឋចូលរួមការពារទប់ស្កាត់ជំងឺកូវីដ-១៩ឡើងវិញ ខណៈដែរ កាលពីមុនអនុវត្តបានល្អ ហើយប្រជាពលរដ្ឋក៏បានចូលរួមយ៉ាងសកម្មផងដែរ ដែលធ្វើឱ្យអាចគ្រប់គ្រងបាននូវការឆ្លងរាលដាលនៃជំងឺកូវីដ-១៩នេះ។ លោក ឃួង ស្រេង ក៏បានបញ្ជាក់ដែរថា ៕	2021-02-19T23:55:00+07:00	freshnewsasia.com	https://m.freshnewsasia.com/index.php/en/localnews/187476-2021-02-19-09-55-20.html
2627bb26-0217-4b79-84b4-32f9d3403324	កម្លាំងយោធា ត្រូវបានបន្ថែមតាមព្រំដែនកម្ពុជា-ថៃ ដើម្បីទប់ស្កាត់ការឆ្លងរីករាលដាលនៃជំងឺកូវីដ-១៩ និងការលួចឆ្លងដែនខុសច្បាប់	នៅថ្ងៃទី១៩ ខែកុម្ភៈ ឆ្នាំ២០២១ លោកឧត្តមសេនីយ៍ត្រី សឹង្ហ ទុំ មេបញ្ជាការកងពលតូចថ្មើរជើងលេខ៥១ បានបន្ថែមកម្លាំងអន្តរាគមន៍ ទៅតាមគោលដៅមួយចំនួននៅតាមបន្ទាត់ព្រំដែនកម្ពុជា-ថៃ ក្នុងភូមិសាស្រ្តខេត្តបន្ទាយមានជ័យ ដោយសហការជាមួយកម្លាំងចម្រុះ និងអាជ្ញាធរមូលដ្ឋាន ប្រតិបត្តិការបំពេញបេសកកម្ម ដើម្បីទប់ស្កាត់ការឆ្លងរីករាលដាលជំងឺឆ្លងកូវីដ-១៩ ជាពិសេសទៀតនោះគឺការទប់ស្កាត់ការ លួចឆ្លងដែនខុសច្បាប់។ សូមបញ្ជាក់ថា ការបន្ថែមកម្លាំងនេះ តបតាមបទបញ្ជារបស់ប្រមុខរាជរដ្ឋាភិបាល, ថ្នាក់ដឹកនាំកងទ័ពជើងគោក, យោធភូមិភាគទី៥ និងគណៈបញ្ជាការឯកភាពខេត្ត សំដៅទប់ស្កាត់ឲ្យខានតែបាន ការលួចឆ្លងដែនចូលតាមគ្រប់រូបភាព គេចវេះពីការធ្វើចត្តាឡីស័ក តាមការណែនាំរបស់ក្រសួងសុខាភិបាល។ លោកឧត្តមសេនីយ៍មេបញ្ជាការ កងពលតូចថ្មើរជើងលេខ៥១ ក៏បានដាក់បទបញ្ជាដល់កងកម្លាំងទាំងអស់ បន្តយកចិត្តទុកដាក់ផ្លាស់ប្តូរវេនល្បាតត្រួតពិនិត្យ ២៤ម៉ោងលើ ២៤ម៉ោង គ្រប់បណ្តាគោលដៅ ដែលបានកំណត់ និងរកឲ្យឃើញនូវមេខ្យល់ដែលញុះញង់ និងលួចនាំពលករចូលតាមគ្រប់រូបភាពដើម្បីកម្លាំងជំនាញចាត់វិធានការទៅតាមផ្លូវច្បាប់។ ក្នុងឱកាសនោះដែរ លោកមេបញ្ជាការ បានកោតសរសើរ នូវការខិតខំបំពេញការងារប្រកបដោយភាពទទួលខុសត្រូវខ្ពស់ ដែលបានឃាត់អ្នកលួចឆ្លងដែនបានជាបន្តបន្ទាប់។ ជាពិសេសសូមឲ្យកងកម្លាំងទាំងអស់យកចិត្តទុកដាក់ ថែរក្សាសុខភាព អនុវត្តអនាម័យជាប្រចាំតាមការណែនាំរបស់ក្រសួងសុខាភិបាល៕	2021-02-19T23:04:00+07:00	freshnewsasia.com	https://m.freshnewsasia.com/index.php/en/localnews/187461-2021-02-19-09-04-40.html
306acc6b-3c1e-4f38-980d-a70d95332887	ថៃរកឃើញអ្នកឆ្លងជំងឺកូវីដ-១៩ ចំនួន១៣០នាក់ទៀត នៅក្នុងរបាយការណ៍ថ្ងៃសុក្រនេះ (Video inside)	នៅក្នុងរបាយការណ៍ប្រចាំថ្ងៃសុក្រ ទី១៩ ខែកុម្ភៈ ឆ្នាំ២០២១នេះ អាជ្ញាធរគ្រប់់គ្រងស្ថានការណ៍ COVID-19 នៅក្នុងប្រទេសថៃ បានប្រកាសរកឃើញអ្នកឆ្លងជំងឺនេះ ១៣០នាក់ថ្មីទៀត ដោយក្នុងនោះ ១១៦នាក់ជាករណីឆ្លងក្នុងស្រុក និង ១៤នាក់ជាករណីនាំចូល។ នេះបើតាមការចេញផ្សាយ ដោយសារព័ត៌មាន Bangkok Post។ ខេត្តសាមុនសាខនភាគនិរតីទីក្រុងបាងកក នៅតែជាតំបន់រងគ្រោះធ្ងន់ធ្ងរជាងគេ ដោយសារការរាតត្បាត COVID-19 ដោយរ៉ាប់រងករណីឆ្លងសរុប ៧១ករណី (ជនជាតិមីយ៉ាន់ម៉ា ៤៩នាក់ និងថៃ ២២នាក់) ឬស្មើនឹង ៧១% នៃករណីឆ្លងក្នុងស្រុកសរុបទាំង ១១៦ករណី។ បន្ទាប់មកទៀតគឺខេត្ត ផាធុមថានី (Pathum Thani) ដែលរ៉ាប់រង ២២ករណីឆ្លង (មីយ៉ាន់ម៉ា ១២នាក់ និងថៃ ១០នាក់)។ គួរបញ្ជាក់ថា គិតត្រឹមថ្ងៃសុក្រនេះប្រទេសថៃមានករណីឆ្លង COVID-19 សរុប ២៥,២៤១ករណី ក្នុងនោះស្លាប់ ៨៣នាក់ និងជាសះស្បើយវិញ ២៤,០៧០នាក់។ អាជ្ញាធរថៃក៏បានបញ្ជាក់ផងដែរថា លោកវេជ្ជបណ្ឌិត ផាន់យ៉ា ហាន់ផានិផាន់ (Panya Hanphanitphan) អាយុ ៦៦ឆ្នាំ គឺជាអ្នកដែលបានស្លាប់ចុងក្រោយបង្អស់ និងជាវេជ្ជបណ្ឌិតថៃទីមួយ ដែលត្រូវបាន COVID-19 ឆក់យកអាយុជីវិត៕	2021-02-19T22:22:00+07:00	freshnewsasia.com	https://m.freshnewsasia.com/index.php/en/internationalnews/187445-2021-02-19-08-22-24.html
f3f38d94-e149-4e6e-af7c-860a2784e6c0	លោក គឹម សន្តិភាព៖ ការផ្សព្វផ្សាយ និងចែកចាយព័ត៌មានមិនពិត ពីការស្លាប់ដោយចាក់វ៉ាក់សាំងកូវីដ១៩ នឹងទទួលទោសព្រហ្មទណ្ឌដូចគ្នា	លោក គឹម សន្តិភាព បានគូសបញ្ជាក់ក្នុងសន្និសីទ សារព័ត៌មាននាព្រឹកថ្ងៃទី១៩ ខែកុម្ភៈ ឆ្នាំ២០២១ថា «អ្នកដែលផ្សព្វផ្សាយព័ត៌មានថា អ្នកចាក់វ៉ាក់សាំងការពារជំងឺកូវីដ១៩ Sinopharm របស់មហាមិត្តចិនថ្មីៗនេះ គឺជាការធ្វើឲ្យយើងទាំងអស់គ្នា នៅក្នុងសង្គមមានបញ្ហាក្នុងអារម្មណ៍ ភ្លាមរួមទាំងអ្នកទទួលបានចាក់វ៉ាក់សាំងផង និងអ្នកមិនទាន់ទទួលផងដែរ»។ លោកបន្តថា អ្នកដែលបញ្ចេញព័ត៌មានមិនពិតនេះ នឹងទទួលទោសព្រហ្មទណ្ឌត្រង់មាត្រា៤៩៥ នៃច្បាប់ព្រហ្មទណ្ឌហើយសម្រាប់អ្នក ដែលចែកចាយបន្តក៏ជាប់ពាក់ព័ន្ធផងដែរ ។ អ្នកនាំពាក្យសង្កត់ធ្ងន់ថា «ចង់មិនចង់គឺជាការស្រាវជ្រាវ របស់អាជ្ញាធរមានសមត្ថកិច្ចពីព្រោះការស៊ែរ មានន័យថា ជាគោលបំណងនៃការផ្សព្វផ្សាយ អីចឹងចង់ឬមិនចង់ជាកម្មវត្ថុមួយ របស់អាជ្ញាធរសមត្ថកិច្ច។ អីចឹងខ្ញុំសូមអំពាវនាវដល់បងប្អូន ប្រជាពលរដ្ឋមុននឹងស៊ែរព័ត៌មានអ្វីមួយ សូមមើលប្រភពឲ្យបានច្បាស់លាស់ ។ ប្រភពព័ត៌មានគឺសំខាន់ថា ព័ត៌មានហ្នឹងពិតឬមិនពិត ។ អីចឹងមានចម្លើយលើកឡើងថា ព័ត៌មាននេះខ្ញុំមិនដឹងថា ពិតឬមិនពិតនោះទេ? ចម្លើយ!នេះ ត្រូវឆ្លើយចំពោះសមត្ថកិច្ច។ អីចឹងអ្នកធ្វើការចែកចាយព័ត៌មានចង់ ឬមិនចង់ត្រូវតែឆ្លើយចំពោះមុខសមត្ថកិច្ច ពីព្រោះគាត់មានកាតព្វកិច្ចសួរនាំ។ ការចែកចាយព័ត៌មានមិនពិត បានធ្វើឲ្យខាត់ទាំងពេលវេលា និងត្រូវជាប់ជំពាក់ទោសទណ្ឌថែមទៀត បើសិនគ្មានទឡ្ហីករណ៍ក្នុងការដោះស្រាយ បន្ទុកចំពោះការចោទប្រកាន់។ អីចឹងសូមឲ្យបងប្អូនយកចិត្តទុកដាក់ ចំពោះការស៊ែរព័ត៌មានដែលកើតឡើង ពីការធ្វេសប្រហែសណាមួយ ពាក់ព័ន្ធបទល្មើសព្រហ្មទណ្ឌ ។ អ្នកនាំពាក្យអះអាងថា ជាទូទៅព័ត៌មានមិនពិតមានពលរដ្ឋ ធ្វើការស៊ែរចែករំលែកមានចំនួនច្រើន តែផ្ទុយទៅវិញព័ត៌មានពិតមិនសូវ មានការស៊ែរចែករំលែកតគ្នានោះទេ ។ ចំណុចនេះធ្វើឲ្យមានទោសទណ្ឌ ដោយការធ្វេសប្រហែស ៕ ដោយ ស.សំណាង	2021-02-19T21:45:00+07:00	dap-news.com	https://dap-news.com/national/2021/02/19/120992/
b7476570-c6d4-4f48-9d20-a72800ceb8d8	កម្ពុជា-អង់គ្លេស ប្តេជ្ញាលើកស្ទួយ ទំនាក់ទំនងពាណិជ្ជកម្ម រវាងប្រទេសទាំង២ និងស្តារសេដ្ឋកិច្ចឡើងវិញ បន្ទាប់ពីប៉ះពាល់ ដោយជំងឺកូវីដ-១៩	ក្នុងជំនួបពិភាក្សាការងារ រវាងលោកស្រី Heather Wheeler និងលោក ប៉ាន សូរស័ក្តិ កាលពីថ្ងៃទី១៨ ខែកុម្ភៈ ឆ្នាំ២០២១ ភាគីទាំងពីរ បានប្តេជ្ញាចិត្តថា «នឹងបន្តកិច្ចសហការ យ៉ាង ជិតស្និទ្ធ ក្នុងការលើកស្ទួយ ទំនាក់ទំនងពាណិជ្ជកម្ម រវាងប្រទេសទាំងពីរ និងស្តារសេដ្ឋកិច្ចឡើងវិញ បន្ទាប់ពីការរងផល ប៉ះពាល់ដោយការរីករាល ដាលនៃជំងឺកូវីដ-១៩ ដើម្បីជំរុញការអភិវឌ្ឍសេដ្ឋកិច្ច លើកកម្ពស់កំរិតជីវភាព និងផ្តល់សុខុមាលភាព ជូនប្រជាជន នៃប្រទេសទាំង២»។ លោក ប៉ាន សូរស័ក្តិ បានថ្លែងថា កិច្ចខិតខំប្រឹងប្រែង របស់រាជរដ្ឋាភិបាលកម្ពុជា ក្នុងការធ្វើកំណែទម្រង់ស្ថាប័ន និងបទបញ្ញត្តិនានាសម្រាប់ការ ធ្វើសមារណកម្មសេដ្ឋកិច្ច និងបង្ហាញពីឆន្ទៈដ៏មោះមុតក្នុងការពង្រីកដៃគូរ ពាណិជ្ជកម្មតាមរយៈការបង្កើតកិច្ចព្រម ព្រៀងពាណិជ្ជកម្មសេរីជាមួយដៃគូពាណិជ្ជកម្មសំខាន់ៗ នៅក្នុងតំបន់។ លោក ក៏បានបង្ហាញអំពីការគាំទ្រ ចំពោះវឌ្ឍន ភាព នៃកិច្ចការដៃគូរសន្ទនា រវាងចក្រភពអង់គ្លេស និងអាស៊ាន ដែលជាតំបន់មានសក្តានុពលខ្លាំង ។ ជាកិច្ចឆ្លើយតប លោកស្រីប្រេសិតពាណិជ្ជកម្មអះអាងថា នឹងខិតខំប្រឹងប្រែងបន្តទាក់ទាញ វិនិយោគិនអង់គ្លេសមកស្វែងយល់បន្ថែម ពីសក្តានុពលដែលកម្ពុជាកំពុង សម្រេចបាននាពេលបច្ចុប្បន្ន ។ លោកស្រី ក៏បានគូសបញ្ជាក់អំពីផលប៉ះពាល់ ដែលបណ្តាលមកពីការ រីករាលដាលនៃជំងឺកូវីដ-១៩មកលើវិស័យកាត់ដេរ និងវាយនភណ្ឌ ដែលជាសសរស្តម្ភមួយយ៉ាង សំខាន់សម្រាប់សេដ្ឋកិច្ចកម្ពុជាផងដែរ ៕	2021-02-19T21:41:00+07:00	dap-news.com	https://dap-news.com/national/2021/02/19/120986/
c3404a42-b846-40b1-8aaf-b28727a6b440	កុំទុកអ្នកមានគុណឲ្យនៅឯកោ ព្រោះពួកគាត់អាចប្រឈមនឹងហានិភ័យខ្ពស់	ភាពឯកោ ធ្វើឲ្យមនុស្សចាស់ប្រឈមគ្រោះថ្នាក់សុខភាពធ្ងន់ធ្ងរជាងការធាត់លើសគីឡូទៅទៀត។ នេះបើតាមការលើកឡើងរបស់ក្រុមអ្នកវិទ្យាសាស្រ្ត។ ក្រុមអ្នកស្រាវជ្រាវនៅសាកលវិទ្យាល័យ Chicago បានបង្ហាញថាភាពឯកោខ្លាំង ឬនៅតែឯង មានគ្រោះថ្នាក់ដល់សុខភាពមនុស្សវ័យចំណាស់ពីរដងខ្ពស់ជាងជំងឺធាត់។ ការលើកឡើងបែបនេះ គឺក្រោយអ្នកស្រាវជ្រាវសិក្សាលើមនុស្ស២ ០០០នាក់វ័យ៥០ឆ្នាំឡើង អស់រយៈពេលជាងប្រាំមួយឆ្នាំ។ ការសិក្សាបញ្ជាក់ថាមនុស្សវ័យចំណាស់ដែលបាននិយាយថាខ្លួនជាមនុស្សរស់នៅតែឯង ឬឯកោ មាន១៤ ភាគរយប្រឈមនឹងអត្រាស្លាប់ខ្ពស់ជាងមនុស្សធម្មតា។ មនុស្សវ័យចំណាស់ មិនសូវមានកូនចៅនៅជាមួយទៀតទេ ក្នុងបរិបទសង្គមសព្វថ្ងៃ។ ការសិក្សារកឃើញថា មនុស្សចាស់ដែលរស់នៅតែឯង មានផលប៉ះពាល់ធ្ងន់ធ្ងរទាំងលើផ្នែកសុខភាពផ្លូវកាយ និងផ្លូវចិត្ត។ សាស្រ្តាចារ្យ John Cacioppo ប្រចាំសាកលវិទ្យាល័យ Chicago បានកត់សម្គាល់ពីភាពធ្លាក់ចុះនៃសុខភាពផ្លូវកាយ និងចិត្ត របស់មនុស្សវ័យចំណាស់ ហើយថាការធ្លាក់ចុះនេះអាចមានកម្រិតផ្សេងគ្នាពីមនុស្សម្នាក់ទៅម្នាក់ទៀតអាស្រ័យលើទំនាក់ទំនងគ្រួសារដែលអ្នកទាំងនោះមាន។ ការសិក្សារបស់សាកលវិទ្យាល័យ Chicago បានរកឃើញពីទំនាក់ទំនងដោយផ្ទាល់រវាងភាពឯកោយូរអង្វែង និងការកើនឡើងសម្ពាធឈាម។ ការមិនសូវមានទំនាក់ទំនងក្នុងសង្គម អាចជាហេតុផលមួយធ្វើឲ្យអ្នកឯកកោមានសម្ពាធឈាមឡើងខ្ពស់។ ការសិក្សារយៈពេលជាងបួនទៅប្រាំឆ្នាំ លើមនុស្ស២២៩នាក់មានវ័យចន្លោះពី៥០ទៅ៦៨ឆ្នាំ បានរកឃើញថាអ្នកចូលរួមដែលរស់នៅឯកោ សម្ពាធឈាមអ្នកទាំងនោះឡើងដល់១៤,៤មិល្លីម៉ែត្រខ្ពស់ជាងអ្នកមានទំនាក់ទំនង ឬមិត្តភក្តិច្រើនក្នុងសង្គម។ ការសិក្សាបានលើកឡើងថាមនុស្សនៅដាច់តែឯងកាន់តែយូរ បញ្ហាសុខភាពក៏កើតឡើងកាន់តែច្រើនដែរ។ ការសិក្សាបញ្ជាក់ថាដើម្បីបំបាត់ ឬការពារមនុស្សវ័យចំណាស់ពីអារម្មណ៍ឯកកោត្រូវ ឲ្យពួកគាត់ដឹងពី បញ្ហា និងបញ្ឈប់ការគិតបែបអវិជ្ជមានចំពោះគំនិតខ្លួនឯង។ យ៉ាងណា បានលើកឡើងថាមនុស្សវ័យចំណាស់ គួរឧស្សាហ៍ជួបជុំនិយាយគ្នាលេងជាមួយអ្នកជិតខាង ឬមិត្តភក្ដិ ឬអាចធ្វើដំណើរកម្សាន្ត ក៏ដូចជាធ្វើការផ្សេងៗបំបាត់ភាពអផ្សុកជាដើម។ ក្រៅពីនេះ កាយកចិត្តទុកដាក់លើសុខភាពផ្ទាល់ខ្លួន ដូចជាការធ្វើលំហាត់ប្រាណ ជាដើម ក៏សុទ្ធតែ មានប្រយោជន៍ដល់មនុស្សវ័យចំណាស់ដើម្បីកម្ចាត់នូវភាពឯកកោរបស់ខ្លួនផងដែរ៕	2021-02-19T21:26:00+07:00	kampucheathmey.com	https://www.kampucheathmey.com/health/67320
804e454b-4bdc-487b-bfa1-e114e1fc6fb7	រដ្ឋមន្ដ្រី ម៉ម ប៊ុនហេង ផ្ញើលិខិតជូនសម្ដេចក្រឡាហោម ស ខេង ដើម្បីរៀបចំចាក់វ៉ាក់សាំងជំងឺកូវីដ-១៩ ជូនថ្នាក់ដឹកនាំ និងមន្ដ្រីនគរបាលជាតិ	លោក ម៉ម ប៊ុនហេង រដ្ឋមន្ដ្រីក្រសួងសុខាភិបាល និងជាប្រធានគណៈកម្មការអន្ដរក្រសួងដើម្បីប្រយុទ្ធនឹងជំងឺកូវីដ-១៩ ផ្ញើលិខិតជូនសម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ ដើម្បីរៀបចំចាក់វ៉ាក់សាំងជូនថ្នាក់ដឹកនាំ និងមន្ដ្រីនគរបាលជាតិ នៃក្រសួងមហាផ្ទៃ។ ក្នុងលិខិតដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី១៩ ខែកុម្ភៈ ឆ្នាំ២០២១នេះ លោករដ្ឋមន្ដ្រី ម៉ម ប៊ុនហេង បានបញ្ជាក់ថា ថ្នាក់ដឹកនាំ និងមន្ដ្រីនគរបាលជាតិ នៃក្រសួងមហាផ្ទៃ អាចមកចាក់វ៉ាក់សាំងប្រឆាំងជំងឺកូវីដ-១៩ នៅមន្ទីរពេទ្យមិត្តភាពខ្មែរ-សូវៀត។ ក្រៅពីនេះ កម្លាំងនគរបាលនៅតាមវរការពារព្រំដែនគោក និងព្រំដែនទឹកនានា ត្រូវចាក់ជាមួយនឹងកងយោធពលខេមរភូមិន្ទនៅតាមព្រំដែន។ ដោយឡែក មន្ដ្រីនគរបាលនៅតាមខេត្ត នឹងត្រូវចាក់វ៉ាក់សាំងកូវីដ-១៩ នៅតាមមន្ទីរពេទ្យខេត្ត នៅពេលដែលវ៉ាក់សាំងចែកជូនដល់ខេត្ត។ គួរជម្រាបថា គិតចាប់ពីថ្ងៃទី១០ រហូតដល់ថ្ងៃទី១៨ ខែកុម្ភៈ ឆ្នាំ២០២១ ក្រសួងសុខាភិបាល បានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ៣,៨០៣នាក់ហើយ ក្នុងនោះស្ត្រីមានចំនួន ១,២៥៩នាក់។ របាយការណ៍បានបង្ហាញថា ចំនួនអ្នកដែលស្ម័គ្រចិត្តមកចាក់វ៉ាក់សាំងសរុប ៤,៦៦៩នាក់។ តែអ្នកដែលគ្រូពេទ្យមិនអនុញ្ញាតឲ្យចាក់មានចំនួន ៨៦៦នាក់។ ក្រសួងសុខាភិបាល បានចាប់ផ្តើមចាក់វ៉ាក់សាំងការពារជំងឺកូវីដ១៩ ស៊ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១។ ដោយឡែកគិតចាប់ពីថ្ងៃទី១០ រហូតដល់ល្ងាចថ្ងៃទី១៧ ខែកុម្ភៈ ឆ្នាំ២០២១នេះ ក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ១៩ ស៉ីណូហ្វាម (Sinopharm) ជូនកងកម្លាំងសរុបបាន ១២,៨០៩នាក់ហើយ៕	2021-02-19T19:23:00+07:00	freshnewsasia.com	https://m.freshnewsasia.com/index.php/en/localnews/187428-2021-02-19-05-23-52.html
48c05715-b435-43a2-9840-e910bf4a1f0f	អាហ្វ្រិក៖ ប្រទេសហ្គីណេ និងកុងហ្គោទើបរាយការណ៍ពីករណីឆ្លង និងស្លាប់បន្ថែមទៀត ដោយសារជំងឺ Ebola (Video inside)	មជ្ឍមណ្ឌលគ្រប់គ្រង និងបង្ការជំងឺអាហ្វ្រិក (Africa CDC) នៅថ្ងៃព្រហស្បតិ៍សប្ដាហ៍នេះ បានរាយការណ៍អំពីការរកឃើញ ករណីឆ្លងវីរុសអេបូឡា (Ebola) ថ្មីៗចំនួន ១២ករណី និងអ្នកស្លាប់ថ្មីៗចំនួន ០៨នាក់នៅក្នុងប្រទេសហ្គីណេ (Guinea) និងសាធារណរដ្ឋប្រជាធិបតេយ្យកុងហ្គោ (DRC)។ នេះបើយោងតាមការចេញផ្សាយដោយសារព័ត៌មានចិនស៉ីនហួរ នៅរសៀលថ្ងៃសុក្រ ទី១៩ ខែកុម្ភៈ ឆ្នាំ២០២១។ បើតាម Africa CDC ដែលជាទីភ្នាក់ងារថែទាំឯកទេស នៃសហភាពអាហ្វ្រិកដែលមានសមាជិក ៥៥ប្រទេសបានរាយការណ៍អំពីអត្រាស្លាប់ ៦៦.៧ភាគរយនៅក្នុងប្រទេសទាំងពីរ។ តួលេខជាផ្លូវការបានបង្ហាញថា សាធារដ្ឋប្រជាធិបតេយ្យកុងហ្គោ បានរាយការណ៍ពីការរកឃើញនូវករណីឆ្លង ០៤ករណី និងស្លាប់ ០២នាក់ ខណៈប្រទេសហ្គីណេបានរាយការណ៍ពីការរកឃើញ ករណីឆ្លង ០៨ករណី និងស្លាប់ ០៦នាក់។ ប្រទេសស្ថិតនៅតំបន់អាហ្វ្រិកខាងលិច ដែលរងផលប៉ះពាល់ដោយវីរុសអេបូឡានេះ មិនបានរាយការណ៍អំពី ការជាសះស្បើយឡើងវិញឡើយ ដោយអ្នកជំងឺទាំងអស់ កំពុងស្ថិតក្នុងការព្យាបាល។ គួរបញ្ជាក់ថា ការផ្ទុះឡើងនៃវីរុសអេបូឡាដ៏កាចសាហាវ នៅក្នុងប្រទេសទាំងពីរ កំពុងបង្ហាញសញ្ញានៃការឆ្លងរីករាលដាលជាថ្មីនៅអាហ្រ្វិក ខណៈទ្វីបនេះកំពុងព្យាយាមប្រយុទ្ធប្រឆាំង នឹងជំងឺរាតត្បាតសកល COVID-19 ស្រាប់ទៅហើយនោះ។ ការផ្ទុះឡើងនៃវីរុសនេះនៅតំបន់អាហ្វ្រិកខាងលិច កាលពីឆ្នាំ២០១៤ ដល់ឆ្នាំ២០១៦ បានសម្លាប់មនុស្សជាង ១១,៣០០នាក់ ក្នុងចំណោមករណីឆ្លងជាង ២៨,៦០០ករណី៕	2021-02-19T19:18:00+07:00	freshnewsasia.com	https://m.freshnewsasia.com/index.php/en/internationalnews/187427-2021-02-19-05-18-20.html
ee533f65-653a-4aa0-bf71-ca275aff6726	ប្រមុខការទូតឥណ្ឌា សន្យាជួយកម្ពុជា ឲ្យទទួលបានវ៉ាក់សាំងកូវីដ១៩ ចំនួន ៥លានដូស តាមសំណើសម្ដេចតេជោ	នេះបើតាមការបញ្ជាក់របស់រដ្ឋមន្រ្តីការបរទេសឥណ្ឌា នៅក្នុងជំនួបសន្ទនាតាមទូរស័ព្ទជាមួយ លោក ប្រាក់ សុខុន ឧបនាយករដ្ឋមន្រ្តី រដ្ឋមន្រ្តីក្រសួងការបរទេសកម្ពុជា កាលពីល្ងាចថ្ងៃទី១៨ ខែកុម្ភៈ ឆ្នាំ២០២១ ដើម្បីពិភាក្សាពីថ្នាំបង្ការជំងឺកូវីដ-១៩ និងការរួមគ្នាប្រយុទ្ធប្រឆាំងនឹងជំងឺនេះ។ ក្នុងជំនួបនេះឧបនាយករដ្ឋមន្រ្តី ប្រាក់ សុខុន បានសាទរចំពោះការខិតខំ ប្រឹងប្រែងរបស់ប្រទេសឥណ្ឌា ដែលបានអភិវឌ្ឍ វ៉ាក់សាំងបង្ការជំងឺកូវីដ-១៩ ចំនួន២ប្រភេទ ប្រកបដោយជោគជ័យ និងបានថ្លែងកោតសរសើរកាយវិការ មនុស្សធម៌ជាអន្តជាតិរបស់ឥណ្ឌា ចំពោះការបរិច្ចាគ និងលក់វ៉ាក់សាំងបង្ការជំងឺកូវីដ-១៩ រាប់លានដូសដល់ប្រទេសជាច្រើន។ លោកឧបនាយករដ្ឋមន្រ្តី បានថ្លែងអំណរគុណដល់ រដ្ឋាភិបាលឥណ្ឌាផងដែរ ដែលបានអនុម័តផ្គត់ផ្គង់វ៉ាក់សាំង បង្ការជំងឺកូវីដ-១៩ ចំនួន ១សែនដូស ដល់កម្ពុជា តាមរយៈវិទ្យាស្ថានសេរ៉ូមនៃប្រទេសឥណ្ឌា ផ្អែកលើកិច្ចសន្យាពាណិជ្ជកម្ម ទោះបីជាមានការប្រកួតប្រជែង និងសំណើជាច្រើនពីប្រទេសដៃគូ និងតម្រូវការក្នុងស្រុកក៏ដោយ។ ឧបនាយករដ្ឋមន្រ្តី ប្រាក់ សុខុន បានជម្រាបជូនសមភាគីឥណ្ឌាថា កម្ពុជាត្រូវការទិញវ៉ាក់សាំង បង្ការជំងឺកូវីដ-១៩ ចំនួន ៥លានដូស ដោយស្នើសុំឲ្យភាគីឥណ្ឌាផ្គត់ផ្គង់ វ៉ាកសាំងនេះក្នុងដំណាក់កាលដំបូង ចំនួន ១លានដូស។ ក្នុងឱកាសនោះ លោកក៏បានគូសបញ្ជាក់ផងដែរថា សម្តេចតេជោនាយករដ្ឋមន្ត្រី សម្រេចទិញវ៉ាក់សាំងបង្ការជំងឺកូវីដ-១៩ ពីឥណ្ឌា ដោយសារកម្ពុជា និងឥណ្ឌាមានប្រវត្តិទំនាក់ទំនង យ៉ាងជិតស្និទ្ធ និងម្យ៉ាងទៀត ដោយសារប្រជាជនកម្ពុជា ជឿទុកចិត្តលើថ្នាំពេទ្យ និងសេវាសុខភាពរបស់ឥណ្ឌា ដែលមានតម្លៃសមរម្យ និងមានប្រសិទ្ធិភាពខ្ពស់ ។ ជាការឆ្លើយតប លោក ចៃហ្សានកា បានថ្លែងថា ឥណ្ឌាមានតម្រូវការវ៉ាក់សាំងបង្ការជំងឺកូវីដ-១៩ ខ្ពស់ ទាំងតម្រូវការក្នុងស្រុក និង ក្រៅស្រុក ។ លោករដ្ឋមន្ត្រីឥណ្ឌា បានបញ្ជាក់ច្បាស់ថា ។ ក្នុងសន្និសីទសារព័ត៌មាន ទទួលវ៉ាក់សាំងការពារកូវីដ-១៩ ដែលជាជំនួយរបស់រដ្ឋាភិបាលចិន នៅអាកាសយានដ្ឋានអន្តរជាតិភ្នំពេញ កាលពីថ្ងៃទី៧ កុម្ភៈ សម្ដេចតេជោ ហ៊ុន សែន បានបញ្ជាឲ្យភាគីពាក់ព័ន្ធ បើកការចរចាសុំទិញវ៉ាក់សាំង កូវីដ១៩ ចំនួនចាប់ពី១លានដូស ទៅដល់៤លានដូស ពីប្រទេសឥណ្ឌា ព្រោះការយល់ព្រមលក់វ៉ាក់សាំង ១០ម៉ឺនដូស របស់ភាគីឥណ្ឌា ឲ្យមកកម្ពុជានោះ គឺស្ថិតក្នុងចំនួនតិចតួច ៕	2021-02-19T18:10:00+07:00	dap-news.com	https://dap-news.com/national/2021/02/19/120878/
0dd326dd-e61c-4b41-95e5-ee3ece70dcbc	TOP NEWS: កម្ពុជាស្នើទិញវ៉ាក់សាំងបង្ការជំងឺកូវីដ-១៩ ពីប្រទេសឥណ្ឌា ចំនួន៥លានដូស (Video inside)	លោកឧបនាយករដ្ឋមន្រ្តី ប្រាក់ សុខុន រដ្ឋមន្រ្តីក្រសួងការបរទេស និងសហប្រតិបត្តិការកម្ពុជា បានប្រាប់ លោក ស៊ូប្រាម៉ានយ៉ាំ ចៃហ្សានកា (Subrahmanyam Jaishankar) រដ្ឋមន្រ្តីការបរទេសនៃសាធារណរដ្ឋឥណ្ឌាថា កម្ពុជាត្រូវការទិញវ៉ាក់សាំងបង្ការជំងឺកូវីដ-១៩ ចំនួន៥លានដូស ដោយស្នើសុំឱ្យភាគីឥណ្ឌាផ្គត់ផ្គង់វ៉ាកសាំងនេះក្នុងដំណាក់កាលដំបូងចំនួន១លានដូស។ ការបញ្ជាក់អំពីផែនការទិញវ៉ាក់សាំងនេះ បានធ្វើឡើងនៅក្នុងកិច្ចសន្ទនាទ្វេភាគីតាមទូរស័ព្ទ រវាងរដ្ឋមន្រ្តីក្រសួងការបរទេសទាំងពីរ នៅម៉ោង៥៖០០នាទីល្ងាច ថ្ងៃទី១៨ ខែកុម្ភៈ ឆ្នាំ២០២១ ម្សិលមិញ ដើម្បីពិភាក្សាអំពីថ្នាំបង្ការជំងឺកូវីដ-១៩ និងការរួមគ្នាប្រយុទ្ធប្រឆាំងនឹងជំងឺនេះ។ នេះបើតាមសេចក្តីប្រកាសរបស់ក្រសួងការបរទេស ដែលបណ្តាញព័ត៌មាន Fresh News ទទួលបាន។ សេចក្តីប្រកាសអំពីលទ្ធផល នៃកិច្ចសន្ទនាខាងលើបានបញ្ជាក់ថា៖ ។ នៅក្នុងជំនួបនោះ លោកឧបនាយករដ្ឋមន្រ្តី ប្រាក់ សុខុន ក៏បានសាទរចំពោះការខិតខំប្រឹងប្រែងរបស់ប្រទេសឥណ្ឌា ដែលបានអភិវឌ្ឍ វ៉ាក់សាំងបង្ការជំងឺកូវីដ-១៩ ចំនួន២ប្រភេទ ប្រកបដោយជោគជ័យ និងបានថ្លែងកោតសរសើរកាយវិការមនុស្សធម៌ជាអន្តជាតិរបស់ឥណ្ឌា ចំពោះការបរិច្ចាគ និងលក់វ៉ាក់សាំងបង្ការជំងឺកូវីដ-១៩ រាប់លានដូសដល់ប្រទេសជាច្រើន។ លោកបានថ្លែងអំណរគុណដល់រដ្ឋាភិបាលឥណ្ឌា ដែលបានអនុម័តផ្គត់ផ្គង់វ៉ាក់សាំងបង្ការជំងឺកូវីដ-១៩ ចំនួន ១សែនដូសដល់កម្ពុជា តាមរយៈវិទ្យាស្ថានសេរ៉ូមនៃប្រទេសឥណ្ឌា ផ្អែកលើកិច្ចសន្យាពាណិជ្ជកម្ម ទោះបីជាមានការប្រកួតប្រជែង និងសំណើជាច្រើនពីប្រទេសដៃគូ និងតម្រូវការក្នុងស្រុកក៏ដោយ។ ជាការឆ្លើយតប លោក ចៃហ្សានកា បានបញ្ជាក់ថា បច្ចប្បន្ននេះ ប្រទេសឥណ្ឌាមានតម្រូវការវ៉ាក់សាំងបង្ការជំងឺកូវីដ-១៩ ខ្ពស់ ទាំងតម្រូវការក្នុងស្រុក និងក្រៅស្រុក។ លោកបានបញ្ជាក់ច្បាស់ថា ដោយសារ សម្តេចតេជោនាយករដ្ឋមន្ត្រី បានដាក់សំណើទៅ នាយករដ្ឋមន្ត្រីឥណ្ឌា ណារិនដ្រា ម៉ូឌី ហើយប្រទេសឥណ្ឌាចាត់ទុក សម្តេចតេជោនាយករដ្ឋមន្រ្តី ជាឥស្សរជនដ៏សំខាន់ និងជាថ្នាក់ដឹកនាំដ៏គួរឱ្យគោរព។ លោកនឹងរាយការណ៍សំណើសុំទិញវ៉ាក់សាំងបង្ការជំងឺកូវីដ-១៩ ចំនួន ៥លានដូសនេះ ជូននាយករដ្ឋមន្ត្រី ណារិនដ្រា ម៉ូឌី ព្រមទាំងបានសន្យាថា នឹងខិតខំជួយកម្ពុជាឲ្យទទួលបានវ៉ាក់សាំង។ ឥណ្ឌាបានផលិតវ៉ាក់សាំងបង្ការជំងឺកូវីដ១៩ ចំនួន២ប្រភេទ ដែលរដ្ឋាភិបាលបានអនុញ្ញាតឲ្យប្រើប្រាស់រួចហើយដែរ ក្នុងនោះមានទី១ គឺវ៉ាក់សាំងឈ្មោះ Covaxin របស់មន្ទីរពិសោធន៍ឥណ្ឌា BharatBiotech និងទី២ គឺវ៉ាក់សាំងឈ្មោះ Covishield ដែលមានការរួមសហការពីមន្ទីរពិសោធន៍អង់គ្លេស AstraZeneca។ វ៉ាក់សាំងទាំងពីរប្រភេទនេះ ផលិតដោយវិទ្យាស្ថាន Serumឥណ្ឌា ដែលជាក្រុមហ៊ុនផលិតវ៉ាក់សាំងធំជាងគេក្នុងលោក៕	2021-02-19T17:54:00+07:00	freshnewsasia.com	https://m.freshnewsasia.com/index.php/en/localnews/187419-2021-02-19-03-54-52.html
163f5a12-a5a6-425d-86af-8a014cd4bcdf	BREAKING: សហរដ្ឋអាមេរិក៖ មនុស្ស៦.៨ម៉ឺននាក់ទៀតឆ្លងកូវីដ-១៩ និងអ្នកជំងឺ ២,៧៦១នាក់ស្លាប់ នៅក្នុងពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៨,៩២៤នាក់ទៀតបានឆ្លងជំងឺ COVID-19 ខណៈអ្នកជំងឺ ២,៧៦១នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី១៩ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,៥២៣,៥២៤ករណី ក្នុងនោះមានអ្នកស្លាប់សរុបចំនួន ៥០៥,៣០៩នាក់ និងជាសះស្បើយឡើងសរុប ១៨,៧០៣,៤២១នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានប្តេជ្ញាចាក់វ៉ាក់សាំង COVID-19 ឲ្យដល់ប្រជាជនអាមេរិកទាំងអស់ជាង ៣៣០លាននាក់ផងដែរ តាមរយៈការជំរុញចង្វាក់ផលិតកម្មនៃវ៉ាក់សាំង។ ដោយឡែកនៅថ្ងៃព្រហស្បតិ៍សប្តាហ៍នេះ រដ្ឋបាលប្រធានាធិបតីអាមេរិក លោក ចូ បៃដិន បានប្រកាសពីផែនការផ្ដល់ថវិកា ៤ពាន់លានដុល្លារដល់កម្មវិធីចាក់វ៉ាក់សាំង COVID-19 នៅតាមបណ្ដាប្រទេសក្រីក្រ ក្រោមកម្មវិធី COVAX ដឹកនាំដោយអង្គការសុខភាពពិភពលោក (WHO)៕	2021-02-19T17:37:00+07:00	freshnewsasia.com	https://m.freshnewsasia.com/index.php/en/internationalnews/187417-2021-02-19-03-37-53.html
ba3d30da-f93f-4ef8-adb1-1039df40aa66	ថ្នាក់ដឹកនាំខេត្តបាត់ដំបង ប្រជុំពង្រឹងការងារតាមព្រំដែនច្រកអន្ដរជាតិដូង ដើម្បីការពារ និងទប់ស្កាត់ជំងឺកូវីដ-១៩	លោក ណុប ដារ៉ា អភិបាលរងខេត្តបាត់ដំបង តំណាងលោក ងួន រតនៈ អភិបាលខេត្តបាត់ដំបង បានអញ្ជើញជាអធិបតី ក្នុងពិធីប្រជុំពង្រឹងបន្ថែមគ្រប់ជំនាញនៅច្រកអន្តរជាតិកម្ពុជា-ថៃ ដូង ស្រុកកំរៀង ខេត្តបាត់ដំបង។ កិច្ចប្រជុំនេះធ្វើឡើងនៅថ្ងៃទី១៨ ខែកុម្ភៈ ឆ្នាំ២០២១ ដោយមានការចូលរួមពីមន្ដ្រីពាក់ព័ន្ធគ្រប់ជាន់ថ្នាក់ផងដែរ។ ក្នុងឱកាសនោះ លោក ណុប ដារ៉ា បានណែនាំដល់កម្លាំងដែលពាក់ព័ន្ធឈរជើងនៅច្រកដូង ត្រូវពង្រឹងបន្ថែម នៅការត្រួតពិនិត្យជាប្រចាំ ដើម្បីទប់ស្កាត់ពលករឆ្លងដែន ដែលមិនបានធ្វើចត្តាឡីស័ក គ្រប់រូបភាព បន្តស្រាវជ្រាវរកមេខ្យល់ដែលនាំពលករឆ្លងដែន គេចពីការធ្វើចត្តាឡីស័កមកផ្ដន្ទាទោសតាមច្បាប់។ បន្ថែមពីនេះ ត្រូវត្រួតពិនិត្យជាប្រចាំរាល់ឡានទំនិញរបស់អាជីវករ ដែលធ្វើការផ្លាស់ប្ដូរទំនិញនៅច្រកនេះ ឲ្យបានម៉ឺងម៉ាត់ ហើយឡានដឹកទំនិញត្រូវបកកញ្ចក់រ៉ៃប៉ាន់ចេញជាបន្ទាន់ ហើយត្រូវសហការគ្នាឲ្យបានស្អិតរមួតរវាងកម្លាំងកងទ័ព ដែលឈរជើងនៅទីនេះ និងកម្លាំងសមត្ថកិច្ចគ្រប់ជំនាញសំដៅធានាឲ្យបាននូវការទប់ស្កាត់ការពលករឆ្លងដែនដែលគេចពីការធ្វើចត្តាឡីស័ក។ លោក ណុប ដារ៉ា បានសង្កត់ធ្ងន់ថា បើរកឃើញថា មានមន្ត្រីណាម្នាក់ឃុបឃិតគ្នានាំពលករគេចពីការធ្វើចត្តាឡីស័ក នឹងត្រូវទទួលទោសទៅតាមច្បាប់៕	2021-02-19T16:59:00+07:00	freshnewsasia.com	https://m.freshnewsasia.com/index.php/en/localnews/187414-2021-02-19-02-59-12.html
8bf85206-839d-4e31-8440-c1059e47ad37	មីយ៉ាន់ម៉ា មានអ្នកឆ្លងជំងឺកូវីដ១៩ថ្មីចំនួន៣១នាក់	តួលេខរបស់ក្រសួងបានឲ្យដឹងថា មិនមានអ្នកស្លាប់ ត្រូវបានគេរាយការណ៍ឲ្យដឹង នៅក្នុងរយៈពេល២៤ម៉ោង កន្លងទៅនេះ និងចំនួនអ្នកស្លាប់នៅថេរ គឺ៣.១៩២នាក់ ។ សរុបមានអ្នកជំងឺកូវីដ១៩ បានជាសះស្បើយពីជំងឺចំនួន ១៣០.៩៤៤នាក់ បានចាកចេញពីមន្ទីរពេទ្យ កាលពីថ្ងៃពុធ ។ មីយ៉ាន់ម៉ា ត្រូវបានគេរកឃើញករណីដំបូង នៃជំងឺកូវីដ១៩ កាលពីថ្ងៃទី២៣ ខែមីនា ឆ្នាំមុន ៕ ប្រែសម្រួលដោយ៖ ម៉ៅ បុប្ផាមករា	2021-02-19T16:51:00+07:00	dap-news.com	https://dap-news.com/national/2021/02/19/120841/
6370fb9a-d025-4d96-97f8-fbd9b82137d1	ក្រសួងសុខាភិបាលប្រកាស រកឃើញស្រ្តីជនជាតិចិនម្នាក់ ឆ្លងជំងឺកូវីដ១៩ ខណៈគ្មានអ្នកជាសះស្បើយ	សូមបញ្ជាក់ថា គិតត្រឹមព្រឹកថ្ងៃទី១៩ ខែកុម្ភៈ ឆ្នាំ២០២១នេះ ក្រសួងសុខាភិបាលកម្ពុជា បានរកឃើញអ្នកឆ្លងជំងឺកូវីដ១៩ សរុបចំនួន ៤៨៤នាក់ ក្នុងនោះបានព្យាបាល ជាសះស្បើយសរុបចំនួន ៤៧០នាក់ និងកំពុងសម្រាកព្យាបាល នៅមន្ទីរពេទ្យសរុបចំនួន ១៤នាក់ (គ្មានអ្នកស្លាប់) ៕	2021-02-19T15:37:00+07:00	dap-news.com	https://dap-news.com/national/2021/02/19/120823/
adf7eff2-b432-4c16-ab03-7b15a73ddbf9	TOP NEWS: ក្រសួងសុខាភិបាលរកឃើញអ្នកឆ្លងជំងឺកូវីដ១៩ ថ្មីម្នាក់ ខណៈអ្នកជាសះស្បើយមិនមាននោះទេ (Video inside)	ក្រសួងសុខាភិបាល នៅព្រឹកថ្ងៃទី១៩ ខែកុម្ភៈ ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីម្នាក់ ខណៈអ្នកជាសះស្បើយមិនមាននោះទេ។ អ្នកឆ្លងជំងឺកូវីដ១៩ថ្មីនេះ គឺជាស្ត្រីជនជាតិចិន អាយុ ២៥ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើ ដំណើរមកពីប្រទេសអារ៉ាប់ បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី១៧ ខែកុម្ភៈ ឆ្នាំ ២០២១។ លទ្ធផលធ្វើតេស្តវត្ថុសំណាករបស់ស្ត្រីរូបនេះ ផ្តល់ដោយវិទ្យាស្ថានជាតិសុខភាពសាធារណៈ នៃក្រសួងសុខាភិបាល គឺវិជ្ជមានវីរុសកូដ-១៩ ហើយបច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាលនៅ មជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ៧៤នាក់ ដែល នៅក្នុងចំនួននេះមាន បុគ្គលខាងលើនេះផងដែរ។ រីឯ អ្នកដំណើរចំនួន ៧៣នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយ ក្នុងរាជធានី ភ្នំពេញ ចំនួន ៥២នាក់ និង មណ្ឌលចត្តាឡីស័ក រាជធានីភ្នំពេញ ចំនួន ២១នាក់។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៩ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងជំងឺកូវីដ១៩ សរុបចំនួន ៤៨៤នាក់ ក្នុងនោះអ្នកជាសះស្បើយចំនួន ៤៧០នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន ១៤នាក់៕	2021-02-19T14:35:00+07:00	freshnewsasia.com	https://m.freshnewsasia.com/index.php/en/localnews/187403-2021-02-19-00-35-08.html
c1d68c76-b19d-4399-8f11-ce1e0fb99e3c	ដំណឹងសែនរំភើប ! កម្ពុជាស្នើទិញវ៉ាក់សាំងជំងឺកូវីដ ៥លានដូស ពីប្រទេសឥណ្ឌា…	កាលពីល្ងាច ថ្ងៃទី១៨ ខែកុម្ភៈ ឆ្នាំ២០២១ លោកឧបនាយករដ្ឋមន្រ្តី ប្រាក់ សុខុន រដ្ឋមន្រ្តីក្រសួងការបរទេស និងសហប្រតិបត្តិការកម្ពុជា បានប្រាប់លោកស៊ូប្រាម៉ានយ៉ាំ ចៃហ្សានកា (Subrahmanyam Jaishankar) រដ្ឋមន្រ្តីការបរទេសនៃសាធារណរដ្ឋឥណ្ឌាថា កម្ពុជាត្រូវការទិញវ៉ាក់សាំងបង្ការជំងឺកូវីដ-១៩ ចំនួន៥លានដូស ដោយស្នើសុំឱ្យភាគីឥណ្ឌាផ្គត់ផ្គង់វ៉ាកសាំងនេះ ក្នុងដំណាក់កាលដំបូងចំនួន១លានដូស។ យោងតាមតាមសេចក្តីប្រកាសរបស់ក្រសួងការបរទេស បានបញ្ជាក់ថា៖ «ឯកឧត្តមឧបនាយករដ្ឋមន្រ្តី បានជម្រាបជូនសមភាគីឥណ្ឌាថា កម្ពុជាត្រូវការទិញវ៉ាក់សាំងបង្ការជំងឺកូវីដ-១៩ ចំនួន ៥លានដូស ដោយស្នើសុំឱ្យភាគីឥណ្ឌាផ្គត់ផ្គង់វ៉ាកសាំងនេះក្នុងដំណាក់កាលដំបូងចំនួន១លានដូស។ ក្នុងឱកាសនោះ ឯកឧត្តម ក៏បានគូសបញ្ជាក់ផងដែរថា សម្តេចតេជោនាយករដ្ឋមន្ត្រី សម្រេចទិញវ៉ាក់សាំងបង្ការជំងឺកូវីដ-១៩ ពីឥណ្ឌា ដោយសារកម្ពុជា និងឥណ្ឌាមានប្រវត្តិទំនាក់ទំនងយ៉ាងជិតស្និទ្ធ និងម្យ៉ាងទៀតដោយសារប្រជាជនកម្ពុជាជឿទុកចិត្តលើថ្នាំពេទ្យ និងសេវាសុខភាពរបស់ឥណ្ឌា ដែលមានតម្លៃសមរម្យ និងមានប្រសិទ្ធិភាពខ្ពស់ ។ ជាការឆ្លើយតប លោក ចៃហ្សានកា បានបញ្ជាក់ថា បច្ចប្បន្ននេះ ប្រទេសឥណ្ឌាមានតម្រូវការវ៉ាក់សាំងបង្ការជំងឺកូវីដ-១៩ ខ្ពស់ ទាំងតម្រូវការក្នុងស្រុក និងក្រៅស្រុក។ លោកបានបញ្ជាក់ច្បាស់ថា ដោយសារ សម្តេចតេជោនាយករដ្ឋមន្ត្រី បានដាក់សំណើទៅ នាយករដ្ឋមន្ត្រីឥណ្ឌា ណារិនដ្រា ម៉ូឌី ហើយប្រទេសឥណ្ឌាចាត់ទុក សម្តេចតេជោនាយករដ្ឋមន្រ្តី ជាឥស្សរជនដ៏សំខាន់ និងជាថ្នាក់ដឹកនាំដ៏គួរឱ្យគោរព។ លោកនឹងរាយការណ៍សំណើសុំទិញវ៉ាក់សាំងបង្ការជំងឺកូវីដ-១៩ ចំនួន ៥លានដូសនេះ ជូននាយករដ្ឋមន្ត្រី ណារិនដ្រា ម៉ូឌី ព្រមទាំងបានសន្យាថា នឹងខិតខំជួយកម្ពុជាឲ្យទទួលបានវ៉ាក់សាំង»។ សូមបញ្ជាក់ថា ឥណ្ឌាបានផលិតវ៉ាក់សាំងបង្ការជំងឺកូវីដ១៩ ចំនួន២ប្រភេទ ដែលរដ្ឋាភិបាលបានអនុញ្ញាតឲ្យប្រើប្រាស់រួចហើយដែរ ក្នុងនោះមានទី១ គឺវ៉ាក់សាំងឈ្មោះ Covaxin របស់មន្ទីរពិសោធន៍ឥណ្ឌា BharatBiotech និងទី២ គឺវ៉ាក់សាំងឈ្មោះ Covishield ដែលមានការរួមសហការពីមន្ទីរពិសោធន៍អង់គ្លេស AstraZeneca ហើយវ៉ាក់សាំងទាំងពីរប្រភេទនេះ ផលិតដោយវិទ្យាស្ថាន Serumឥណ្ឌា ដែលជាក្រុមហ៊ុនផលិតវ៉ាក់សាំងធំជាងគេក្នុងលោក៕	2021-02-19T14:09:18+07:00	kbnnews.com	https://kbn.news/archives/207626
ec15555a-4361-4693-b0aa-e6eb981c36ae	បញ្ជូនបណ្តាញ របស់មេខ្យល់នាំមនុស្សឆ្លងដែន ទៅប្រទេសថៃ ២នាក់ ទៅតុលាការ	អនុវត្តតាមបទបញ្ជារបស់នាយឧត្តម សេនីយ៍សន្តិបណ្ឌិត នេត សាវឿន អគ្គស្នងការនគរបាលជាតិ និងមានការដឹកនាំបញ្ជាផ្ទាល់ លោកឧត្តមសេនីយ៍ទោ សិទ្ធិ ឡោះ ស្នងការនគរបាលខេត្ត បន្ទាយមានជ័យ ជនសង្ស័យចំនួន២នាក់ ស្រី១នាក់ មានឈ្មោះ វឹង វាសនា ហៅង៉ោល ភេទប្រុស អាយុ៤៨ឆ្នាំ និងម្នាក់ទៀតឈ្មោះ ហ៊ូន ពៅ ភេទស្រី អាយុ៤៣ឆ្នាំ ដែលជនទាំង២នាក់នេះ ជាបណ្តាញមេខ្សល់ម្នាក់ឈ្មោះ ចែ ណយ ត្រូវចាប់ឃាត់ខ្លួនបញ្ជូនទៅសាលាដំបូងខេត្តបន្ទាយមានជ័យ នៅរសៀលថ្ងៃទី១៨ ខែកុម្ភៈ ឆ្នាំ២០២១ ។នេះបើយោងតាមអគ្គស្នងការនគបាលជាតិ។ លោកស្រី ឧត្តមសេនីយ៍ត្រី ឌី សុជាតិ ស្នងការរង ទទួលផែនការងារប្រឆាំងការជួញដូរមនុស្ស និងការពារអនីតិជន បានឲ្យដឹងថា បន្ទាប់ធ្វើការឃាត់ខ្លួនពលករខ្មែរចំនួន០៥នាក់ មកពីភូមិប្រកនាគ ឃុំចើងដឹង ស្រុកបារាយ ខេត្តកំពង់ធំ កាលពីថ្ងៃទី១៦ ខែកុម្ភៈ ឆ្នាំ២០២១ យកមកសួរនាំនៅអធិការដ្ឋាននគរបាលស្រុកថ្មពួករួចមក ។ កម្លាំងនគរបាលបានធ្វើការស្រាវជ្រាវ រហូតឈានដល់ឃាត់ខ្លួនមុខសញ្ញាជាបណ្តាញនាំមនុស្សឆ្លងដែនពីខ្មែរទៅថៃ ដែល មានមេខ្សល់ឈ្មោះចែណយ កំពុងនៅប្រទេសថៃ ។ ជនសង្ស័យដែលត្រូវឃាត់ខ្លួនឈ្មោះ វឹង វាសនា ហៅង៉ោល ភេទប្រុស អាយុ៤៨ឆ្នាំ នៅភូមិចំការគ ឃុំស្វាយចេក ស្រុកស្វាយចេក ខេត្តបន្ទាយមានជ័យ មុខរបរជាអ្នករត់តាក់ស៊ីស្វាយទៅបឹងត្រកួន និងឈ្មោះ ហ៊ូន ពៅ ភេទស្រី អាយុ៤៣ឆ្នាំ នៅភូមិកៀនកេះ ឃុំគោកឃ្មុំ ស្រុកថ្មគោល ខេត្តបាត់ដំបង រត់តាក់ស៊ី បាត់ដំបងមកស្វាយ ជនសង្ស័យទាំង២នាក់ ពាក់ព័ន្ធក្នុងការដឹកជញ្ជូនពលករយកទៅឲ្យឈ្មោះចែ ណយ ជាមេខ្សល់ នៅចំណុចបឹងត្រកួន ដើម្បីធ្វើដំណើរដោយខុសច្បាប់ទៅប្រទេសថៃ ។ នេះបើយោងតាមការបំភ្លឺរបស់ពលកររងគ្រោះទាំង៥នាក់ និងចម្លើយសារភាពជនសង្ស័យទាំង២នាក់ ។ លោកស្រីឧត្តមសេនីយ៍ ស្នងការរង បានបញ្ជាក់ថា បច្ចុប្បន្ន សមត្ថកិច្ចកំពុងតាមស្រាវជ្រាវ ដើម្បីវែករកមុខមេខ្សល់និងបក្ខពួកបន្ថែមទៀត៕	2021-02-19T10:11:31+07:00	kbnnews.com	https://kbn.news/archives/207579
8579ea04-a8d3-44b7-9da4-89f2ada1185e	ស្រ្តីឆ្លងជំងឺកូវីដ-១៩ ព្រឹកនេះ! ទើបមកពីប្រទេសស្តេចប្រេង…	នៅព្រឹកថ្ងៃទី១៩ ខែកុម្ភៈ ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ-១៩ ថ្មីម្នាក់ ដែលទើបធ្វើដំណើរមកពីប្រទេសស្តេចប្រេងកាត។ ស្ត្រីឆ្លងជំងឺកូវីដ-១៩នៅព្រឹកនេះ ជនជាតិចិន អាយុ ២៥ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើ ដំណើរមកពីប្រទេសអារ៉ាប់ បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី១៧ ខែកុម្ភៈ ឆ្នាំ ២០២១។ បច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាលនៅ មជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ ការកត់សម្គាល់ មានអ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ៧៤នាក់ ដែល នៅក្នុងចំនួននេះមាន បុគ្គលខាងលើនេះផងដែរ។ រីឯ អ្នកដំណើរចំនួន ៧៣នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយ ក្នុងរាជធានី ភ្នំពេញ ចំនួន ៥២នាក់ និង មណ្ឌលចត្តាឡីស័ក រាជធានីភ្នំពេញ ចំនួន ២១នាក់។ សូមបញ្ជាក់ថា គិតត្រឹមព្រឹកថ្ងៃទី១៩ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងជំងឺកូវីដ១៩សរុបចំនួន៤៨៤នាក់ ក្នុងនោះអ្នកជាសះស្បើយចំនួន៤៧០នាក់ និងកំពុងសម្រាកព្យាបាលចំនួន១៤នាក់៕	2021-02-19T08:12:27+07:00	kbnnews.com	https://kbn.news/archives/207528
07371c60-20b2-451e-ad5d-7d5eb347df66	លោក Biden នឹងសន្យាផ្តល់ប្រាក់៤.០០០លានដុល្លារដល់កម្មវិធីវ៉ាក់សាំង COVAX នៅជំនួប G7	រដ្ឋបាលរបស់ប្រធានាធិបតីលោក Joe Biden នឹងសន្យាផ្តល់ប្រាក់ចំនួន ៤.០០០ លានដុល្លារ ដល់កម្មវិធីចាក់វ៉ាក់សាំងបង្ការជំងឺកូវីដ១៩ សម្រាប់បណ្តាប្រទេសក្រីក្រដែលគេហៅថា COVAX នៅក្នុងក្តីសង្ឃឹមទាក់ទាញការបរិច្ចាគកាន់តែខ្លាំងឡើងពីរដ្ឋាភិបាលប្រទេសផ្សេងទៀត។ នេះបើតាមក្រុមមន្ត្រីសហរដ្ឋអាមេរិក ដែលបានបញ្ជាក់កាលពីថ្ងៃព្រហស្បតិ៍ ហើយត្រូវបានចុះផ្សាយដោយទីភ្នាក់ងារព័ត៌មាន Reuters។ ក្រុមមន្ត្រីនោះនិយាយទៀតថា ប្រធានាធិបតីសហរដ្ឋអាមេរិកលោក Joe Biden នឹងប្រើជំនួបលើកទី១ របស់លោក ជាមួយមេដឹកនាំរបស់ក្រុមប្រទេសដែលមានសេដ្ឋកិច្ចជឿនលឿនទាំង ៧ ឬ G7 នៅថ្ងៃសុក្រនេះ ដើម្បីប្រកាសការបរិច្ចាគប្រាក់ជាបន្ទាន់ចំនួន ២.០០០លានដុល្លារ ដល់កម្មវិធី COVAX ដែលដឹកនាំរួមគ្នាដោយអង្គការសុខភាពពិភពលោក (WHO)។ កម្មវិធី COVAX នោះ មានគោលបំណងធ្វើឲ្យប្រាកដថា មានការផ្គត់ផ្គង់វ៉ាក់សាំងកូវីដស្មើភាពគ្នានៅជុំវិញពិភពលោក។ មន្ត្រីបញ្ជាក់ថា សហរដ្ឋអាមេរិកនឹងផ្តល់ប្រាក់ដែលនៅសល់ចំនួន ២.០០០ លានដុល្លារទៀត នៅក្នុងរយៈពេល ២ ឆ្នាំ បន្ទាប់នៅពេលដែលប្រទេសផ្សេងទៀតធ្វើទៅតាមការសន្យារបស់ខ្លួន។ ថវិកាជំនួយរបស់សហរដ្ឋអាមេរិកនេះបានទទួលការអនុម័តដោយសភារួចហើយ។ ចំណាត់ការរបស់លោក Biden មានភាពខុសគ្នាយ៉ាងខ្លាំងពីអតីតប្រធានាធិបតីលោក Donald Trump ដែលបានគំរាមកំហែងចាកចេញពីអង្គការសុខភាពពិភពលោក ដែលលោកបានចោទប្រកាន់ថា មានការជិតស្និទ្ធខ្លាំងពេកជាមួយប្រទេសចិន ជាទីកន្លែងដែលជំងឺកូវីដ១៩ បានលេចចេញឡើងដំបូង កាលពីចុងឆ្នាំ ២០១៩។ កម្មវិធី COVAX មានគោលបំណងផ្តល់ឲ្យវ៉ាក់សាំងយ៉ាងតិចណាស់ក៏ចំនួន ២.០០០ លានដូសដែរនៅត្រឹមចុងឆ្នាំ ២០២១ នេះ សម្រាប់ពលរដ្ឋដែលងាយទទួលរងគ្រោះចំនួន ២០ ភាគរយ នៅក្នុងបណ្តាប្រទេសក្រីក្រ និងប្រទេសដែលមានប្រាក់ចំណូលមធ្យម។ កម្មវិធីនេះកំពុងជួបបញ្ហាខ្វះថវិកា៕	2021-02-19T07:00:00+07:00	khmer.voanews.com	https://khmer.voanews.com/a/biden-to-pledge-4-billion-dollars-to-covax-vaccine-program-at-g7-meeting-friday/5784771.html
f4484f32-8c96-4f7f-bfdd-8cfa1a2cb704	ប្រទេសអ្នកមានសន្យាផ្តល់វ៉ាក់សាំងកូវីដ១៩ ឲ្យប្រទេសក្រីក្រ	នៅថ្ងៃសុក្រនេះ ប្រទេសអ្នកមានបំផុតនិងក្រុមហ៊ុនឱសថនៅលើពិភពលោក បានប្តេជ្ញាថា នឹងផ្តល់វ៉ាក់សាំងឲ្យប្រទេសក្រីក្របំផុតនៅលើពិភពលោក។ ការប្រកាសនេះធ្វើឡើងនៅថ្ងៃសុក្រ មុនកិច្ចប្រជុំ G-7 ផ្ទាល់របស់ប្រទេសមានសេដ្ឋកិច្ចធំបំផុតក្នុងពិភពលោក ដែលនឹងពិភាក្សាពីវិធីទប់ទល់នឹងជំងឺរាតត្បាតជាសកល និងស្តារសេដ្ឋកិច្ចសកលឡើងវិញ។ អង្គការសុខភាពពិភពលោកបានព្រមានថា វិសមភាពការចាក់វ៉ាក់សាំងនឹងបន្លាយពេលការរីករាលដាលនៃជំងឺរាតត្បាត។ ថ្ងៃសុក្រនេះ គឺជាលើកដំបូងហើយ ដែលលោក Joe Biden ប្រធានាធិបតីអាមេរិក បង្ហាញខ្លួននៅឯកិច្ចប្រជុំ G-7។ បន្ទាប់មកលោកនឹងជិះយន្តហោះទៅទីក្រុង Kalamazoo រដ្ឋ Michigan ជាកន្លែងដែលលោកនឹងទៅទស្សនាកន្លែងផលិតវ៉ាក់សាំងកូវីដរបស់ក្រុមហ៊ុន Pfizer និងជួបកម្មករដែលផលិតវ៉ាក់សាំងនេះ។ បណ្តាញព័ត៌មាន Associated Press បានឲ្យដឹងថា មានមនុស្សចំនួនជាង ១០០.០០០ នាក់ ត្រូវបានបញ្ជាក់ថា មានជំងឺកូវីដ១៩ នៅទ្វីបអាហ្រ្វិកដែលជាកន្លែងដែលខ្វះវ៉ាក់សាំងនេះ។ កាលពីថ្ងៃសុក្រ ប្រទេសរុស្ស៊ីបានរាយការណ៍ពីករណីឆ្លងវីរុសថ្មីចំនួន ១៣.៤៣៣ ក្នុងរយៈពេល ២៤ ម៉ោងមុន និងស្លាប់ ៤៧០ នាក់។ វិទ្យាស្ថានជាតិរបស់ជប៉ុនប្រយុទ្ធនឹងជំងឺឆ្លងនិយាយថា សណ្តានថ្មីនៃជំងឺកូវីដ១៩ បានលេចឡើងនៅឯមជ្ឈមណ្ឌលអន្តោប្រវេសន៍ក្រុងតូក្យូ។ មួយថ្ងៃបន្ទាប់ពីរដ្ឋ Victoria ប្រទេសអូស្រ្តាលីលុបចោលការបិទសកម្មភាពសង្គមរយៈពេល ៥ ថ្ងៃ សមាជិកគ្រួសារបីនាក់បានធ្វើតេស្តរកឃើញវីរុសនេះ៕	2021-02-19T07:00:00+07:00	khmer.voanews.com	https://khmer.voanews.com/a/rich-countries-set-to-pledge-covid-vaccines/5785055.html
434968ca-0b91-488e-a3db-71451398b025	រដ្ឋាភិបាលថៃ៖ ប្រជាជនទាំងអស់នៅក្នុងប្រទេសថៃ មិនថាជនជាតិថៃ ឬជនបរទេស នឹងទទួលបានវ៉ាក់សាំងបង្ការជំងឺកូវីដ-១៩	អ្នកនាំពាក្យរដ្ឋាភិបាលថៃនៅថ្ងៃព្រហស្បតិ៍នេះ បាននិយាយថា មនុស្សគ្រប់គ្នានៅក្នុងប្រទេសថៃ គឺទាំងប្រជាជនថៃផ្ទាល់ ទាំងជនបរទេស និងសូម្បីតែពលករចំណាកស្រុក នឹងសុទ្ធតែទទួលបានវ៉ាក់សាំងបង្ការជំងឺ COVID-19 ដែលមានគុណភាព និងសុវត្ថិភាព។ នេះបើតាមការចេញផ្សាយដោយសារព័ត៌មាន Bangkok Post នៅថ្ងៃព្រហស្បតិ៍ ទី១៨ ខែកុម្ភៈ ឆ្នាំ២០២១។ រដ្ឋាភិបាលថៃ បានដាក់គោលដៅចម្បងចំនួន០៣ សម្រាប់យុទ្ធនាការចាក់វ៉ាក់សាំងប្រឆាំងជំងឺ COVID-19 រួមមានដើម្បីកាត់បន្ថយអត្រាអ្នកឆ្លង ក៏ដូចជាអ្នកស្លាប់ ដើម្បីជួយសម្រួលបន្ទុកប្រព័ន្ធសុខាភិបាលជាតិ ហើយចុងក្រោយគឺដើម្បីការពារសេដ្ឋកិច្ច ក៏ដូចជាសង្គមជាតិ។ វ៉ាក់សាំងក៏ត្រូវស្តុកទុកបម្រុងសម្រាប់ការប្រើប្រាស់ ក្នុងករណីអាសន្នបន្ទាន់ណាមួយផងដែរ។ គួរបញ្ជាក់ថា វ៉ាក់សាំង COVID-19 របស់ក្រុមហ៊ុនចិន Sinovac ចំនួន០២សែនដូសដំបូង នឹងត្រូវដឹកមកដល់ប្រទេសថៃ នៅខ្ទង់ថ្ងៃទី២៤ ខែកុម្ភៈ ខណៈព័ត៌មានលម្អិតបន្ថែមទាក់ទងយុទ្ធនាការចាក់វ៉ាក់សាំងបង្ការជំងឺ COVID-19 រដ្ឋាភិបាលថៃនឹងប្រកាសនាពេលក្រោយទៀត៕	2021-02-19T05:19:00+07:00	freshnewsasia.com	https://m.freshnewsasia.com/index.php/en/internationalnews/187398-2021-02-18-15-19-54.html
8bcf47d6-666b-4ad4-837c-909cdc375b05	អ្នកមកចាក់ វ៉ាក់សាំង កូវីដ១៩ មានចំនួន ៣៨០៣នាក់ គិតមកដល់ ថ្ងៃ១៨កុម្ភៈ	ភ្នំពេញ៖ តាមរបាយការណ៍ របស់ក្រសួងសុខាភិបាល តាមរយៈអ្នកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យ របស់ក្រសួងសុខាភិបាល នៅថ្ងៃនេះ បានបញ្ជាក់ថា អ្នកមកចាក់វ៉ាក់សាំង កូវីដ១៩ មានចំនួន ៣៨០៣នាក់ គិតមកដល់ ថ្ងៃ១៨កុម្ភៈ ។	2021-02-19T04:37:00+07:00	dap-news.com	https://dap-news.com/national/2021/02/18/120811/
1ea62eb2-1315-444b-91fa-d785e01f12ed	វៀតណាម បន្តរកឃើញករណីឆ្លងថ្មី នៃជំងឺកូវីដ-១៩ ក្នុងស្រុក ចំនួន «១៨ករណី»ទៀត នៅថ្ងៃព្រហស្បតិ៍នេះ	ក្រសួងសុខាភិបាលវៀតណាមនៅថ្ងៃព្រហស្បតិ៍ ទី១៨ ខែកុម្ភៈ ឆ្នាំ២០២១នេះ បានប្រកាសរកឃើញករណីឆ្លង COVID-19 ក្នុងស្រុកថ្មីៗចំនួន ១៨ករណីបន្ថែមទៀត។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាម ករណីឆ្លងថ្មីៗខាងលើទាំងអស់ ត្រូវបានរាយការណ៍ចេញពីខេត្ត Hai Duong ភាគខាងជើងប្រទេស ជាទីដែលវីរុសកូរ៉ូណា (COVID-19) បានឆ្លងរាលដាលខ្លាំងបំផុត សម្រាប់រលកថ្មីនៅប្រទេសវៀតណាម។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៣៤៧ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៦០៥នាក់៕	2021-02-19T03:52:00+07:00	freshnewsasia.com	https://m.freshnewsasia.com/index.php/en/internationalnews/187397-2021-02-18-13-52-48.html
0159d7b5-c8c8-4793-a50c-2c79e80d96ce	BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ សរុបបានជិត៤ពាន់នាក់ហើយ	របាយការណ៍របស់ក្រសួងសុខាភិបាល ដែល Fresh News ទទួលបាននៅយប់ថ្ងៃទី១៨ ខែកុម្ភៈ ឆ្នាំ២០២១នេះបង្ហាញថា គិតចាប់ពីថ្ងៃទី១០ រហូតដល់ថ្ងៃទី១៨ ខែកុម្ភៈ ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ៣,៨០៣នាក់ហើយ ក្នុងនោះស្ត្រីមានចំនួន ១,២៥៩នាក់។ របាយការណ៍បានបង្ហាញថា ចំនួនអ្នកដែលស្ម័គ្រចិត្តមកចាក់វ៉ាក់សាំងសរុប ៤,៦៦៩នាក់។ តែអ្នកដែលគ្រូពេទ្យមិនអនុញ្ញាតឱ្យចាក់មានចំនួន ៨៦៦នាក់។ ក្រសួងសុខាភិបាល បានចាប់ផ្តើមចាក់វ៉ាក់សាំងការពារជំងឺកូវីដ១៩ ស៊ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១។ ដោយឡែកគិតចាប់ពីថ្ងៃទី១០ រហូតដល់ល្ងាចថ្ងៃទី១៧ ខែកុម្ភៈ ឆ្នាំ២០២១នេះ ក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ១៩ ស៉ីណូហ្វាម (Sinopharm) ជូនកងកម្លាំងសរុបបាន ១២,៨០៩នាក់ហើយ៕	2021-02-19T03:47:00+07:00	freshnewsasia.com	https://m.freshnewsasia.com/index.php/en/localnews/187396-2021-02-18-13-47-52.html
888650f3-7a26-4a2a-885e-6a5507dc31f7	រដ្ឋធានីឥណ្ឌូណេស៊ី ព្រមានពីការពិន័យយ៉ាងធ្ងន់ធ្ងរ ចំពោះការបដិសេធមិនព្រមទទួលយកការចាក់វ៉ាក់សាំងបង្ការជំងឺកូវីដ-១៩ (Video inside)	អាជ្ញាធររដ្ឋធានីហ្សាកាតានៃប្រទេសឥណ្ឌូនេស៊ី ព្រមានថានឹងផាកពិន័យជាប្រាក់រហូតដល់ ៥លានរូពី (៣៥៦.៨៩ ដុល្លារអាមេរិក) ចំពោះការបដិសេធមិនព្រមទទួលចាក់វ៉ាក់សាំង COVID-19។ នេះបើយោងតាមការចេញផ្សាយដោយ សារព័ត៌មាន CNA នៅយប់ថ្ងៃព្រហស្បតិ៍ ទី១៨ ខែកម្ភៈ ឆ្នាំ២០២១។ អភិបាលរងក្រុងហ្សាការតា លោក Ahmad Riza Patria បាននិយាយថា អាជ្ញាធរទីក្រុងគ្រាន់តែចង់អនុវត្តតាមច្បាប់ ហើយការផាកពិន័យបែបនេះ គឺជាមធ្យោបាយចុងក្រោយនៅក្នុងទីក្រុងហ្សាកាតា ដែលជាអ្នករ៉ាប់រ៉ងប្រមាណមួយភាគបួន នៃករណីឆ្លង COVID-19 សរុបទាំងអស់ នៅទូទាំងប្រទេស។ លោក Riza បានប្រាប់អ្នកយកព័ត៌មានយ៉ាងដូច្នេះថា«ប្រសិនបើអ្នកបដិសេធ(មិនព្រមចាក់វ៉ាក់សាំង) មានរឿងពីរដែលនឹងកើតឡើង គឺថាជំនួយសង្គមនឹងមិនត្រូវបានផ្តល់ជូន និងការផាកពិន័យ»។ គួរបញ្ជាក់ថា ប្រទេសឥណ្ឌូនេស៊ី ដែលកំពុងប្រយុទ្ធនឹងជំងឺឆ្លងដ៏ធ្ងន់ធ្ងរបំផុតមួយនៅក្នុងទ្វីបអាស៊ី គឺមានគោលបំណងចាក់វ៉ាក់សាំងជូនប្រជានរបស់ខ្លួនចំនួន ១៨១.៥ លាននាក់ ក្នុងចំណោមប្រជាជនសរុប ២៧០ លាននាក់ ក្នុងរយៈពេល ១៥ខែ៕	2021-02-19T03:11:00+07:00	freshnewsasia.com	https://m.freshnewsasia.com/index.php/en/internationalnews/187393-2021-02-18-13-11-26.html
b67cc4e6-396e-4c83-8dbc-84d7f87e8b0d	បញ្ជាការដ្ឋាន កងទ័ពជើងទឹក រៀបចំ ចាក់វ៉ាក់សាំង កូវីដ១៩ ជូនកងកម្លាំង ក្រោមគោលការណ៍ ស្ម័គ្រចិត្ត	ភ្នំពេញ៖ នៅបញ្ជាការដ្ឋានកងទ័ពជើងទឹក នាថ្ងៃទី១៨ ខែកុម្ភៈ ឆ្នាំ២០២១ នេះ បានរៀបចំពិធី ចាក់វ៉ាក់សាំងកូវីដ១៩ ជូនដល់កងកម្លាំងកងទ័ពជើងទឹក និងមន្ត្រីអគ្គលេខាធិការដ្ឋាន នៃគណៈកម្មាធិការជាតិ សន្តិសុខលម្ហសមុទ្រ ដែលធ្វើឡើង ដោយស្ម័គ្រចិត្ត តាមការកំណត់ របស់ក្រសួងសុខាភិបាល ក្រោមអធិបតីភាពដ៏ខ្ពង់ខ្ពស់ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ និងជាប្រធានគណៈកម្មាធិការជាតិ សន្តិសុខលម្ហសមុទ្រ ។ ក្នុងនោះដែរ កងកម្លាំងទាំងអស់ ដែលទទួលបាន ការចាក់វ៉ាក់សាំង កូវីដ១៩នេះ បានថ្លែងអំណរគុណ ដល់រាជរដ្ឋាភិបាល ដែលបានផ្តល់វ៉ាក់សាំង ដើម្បីចូលរួមការពារ ទប់ស្កាត់ការរីករាលដាល នៃជម្ងឺឆ្លងកូវីដ-១៩ នៅក្នុងសហគមន៍ ។ សូមបញ្ជាក់ថា ក្នុងចំណោមវ៉ាក់សាំងកូវីដ១៩ ជំហានដំបូង ៦០ម៉ឺនដូស ជាជំនួយរបស់រដ្ឋាភិបាលចិន ដែលបានដឹកមកដល់កម្ពុជា កាលពីថ្ងៃទី០៧ ខែកុម្ភៈ ឆ្នាំ២០២១នោះ ត្រូវបានបែងចែក ទៅក្រសួងការពារជាតិ ៣០ម៉ឺនដូស និងក្រសួងសុខាភិបាល ៣០ម៉ឺនដូស។ ៣០ម៉ឺនដូស ដែលប្រគល់ជូន ក្រសួងការពារជាតិ គឺប្រើសម្រាប់ចាក់ជូន កងកម្លាំងប្រដាប់អាវុធ មានទាហាន កងរាជអាវុធហត្ថ និងនគរបាលជាតិ។ ការចាក់វ៉ាក់សាំងកូវីដ១៩ ឈ្មោះស៊ីណូហ្វាម ធ្វើឡើងតាមគោលការណ៍ ស្ម័គ្រចិត្ត នៅទីតាំងចំនួន៥ រួមមាន៖ មន្ទីរពេទ្យកាល់ម៉ែត, មន្ទីរពេទ្យព្រះអង្គឌួង, មន្ទីរពេទ្យមិត្តភាពខ្មែរ-សូវៀត, មន្ទីរពេទ្យកុមារជាតិ និងមន្ទីរពេទ្យកេតុមាលា៕	2021-02-19T02:38:00+07:00	dap-news.com	https://dap-news.com/national/2021/02/18/120774/
d6d64c1e-2340-42d4-af04-0c1b35a7460c	ឧត្តមសេនីយ៍ឯក ចាប ភក្ដី ដឹកនាំនាយទាហាន នាយទាហានរង និងពលទាហានទាំងអស់ នៃបញ្ជាការដ្ឋានទ័ពពិសេស ចាក់វ៉ាក់សាំងប្រឆាំងជំងឺកូវីដ-១៩	នៅព្រឹកថ្ងៃទី១៨ ខែកុម្ភៈ ឆ្នាំ២០២១នេះ លោកឧត្តមសេនីយ៍ឯក ចាប ភក្ដី មេបញ្ជាការ បញ្ជាការដ្ឋានទ័ពពិសេស បានដឹកនាំមេបញ្ជាការរង នាយទាហាន នាយទាហានរង និងពលទាហានទាំងអស់ នៃបញ្ជាការដ្ឋានទ័ពពិសេស ចាក់វ៉ាក់សាំងស៉ីណូហ្វាម ប្រឆាំងជំងឺកូវីដ-១៩ ដែលជាជំនួយរបស់រដ្ឋាភិបាលសាធារណៈរដ្ឋប្រជាមានិតចិន។ ថ្លែងក្នុងឱកាសនោះ ឧត្តមសេនីយ៍ឯក ចាប ភក្ដី បានថ្លែងទៅកាន់នាយទាហាន ពលទាហានទាំងអស់ថា ត្រូវជឿជាក់លើវ៉ាក់សាំងស៉ីណូហ្វាមនេះ ព្រោះទម្រាំផលិតបានវ៉ាក់សាំងមួយ គឺមានការគិតគូរ និងសិក្សាល្អិតល្អន់ជាទីបំផុត ដូច្នេះកុំមានការព្រួយបារម្ភនៅពេលចាក់ ដោយគ្រាន់តែអនុវត្តតាមការណែនាំរបស់គ្រូពេទ្យជំនាញឲ្យបានត្រឹមត្រូវ។ លោកឧត្តមសេនីយ៍ឯក ចាប ភក្ដី បានលើកឡើងថា ក្នុងនាមនាយទាហាន នាយទាហានរង និងពលទាហានទាំងអស់ ក៏ដូចជាប្រជាជនកម្ពុជាទាំងមូល សូមគោរព និងសម្ដែងនូវកត្តញ្ញូតាធម៌ដ៏ជ្រាលជ្រៅ និងសូមសម្ដែងនូវការដឹកនាំ និងថ្លែងអំណរគុណ ចំពោះការរួមសុខរួមទុក្ខរបស់សម្ដេចតេជោ ហ៊ុន សែន ដែលគ្រប់ពេលវេលាសម្ដេចតែងតែគិតគូរ ស្វះស្វែងរកវ៉ាក់សាំងកូវីដ-១៩ ដើម្បីចាក់ការពារជំងឺនេះ។ លោកឧត្តមសេនីយ៍ឯក ចាប ភក្ដី បានថ្លែងទៀតថា ។ គួរជម្រាបថា វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំងស៉ីណូហ្វាម ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា កាលពីរសៀលថ្ងៃទី៧ ខែកុម្ភៈ។ ក្រោយមកដល់ប្រទេសកម្ពុជា វ៉ាក់សាំងស៉ីណូហ្វាមទាំងនេះ បានត្រូវប្រគល់ជូនក្រសួងការពារជាតិចំនួន ៣០ម៉ឺនដូស និងប្រគល់ជូនក្រសួងសុខាភិបាលចាត់ចែងចំនួន ៣០ម៉ឺនដូស៕	2021-02-19T01:34:00+07:00	freshnewsasia.com	https://m.freshnewsasia.com/index.php/en/localnews/187380-2021-02-18-11-34-48.html
60eae4e3-912a-487a-a01d-a729db415398	ករណីជំងឺគ្រុនចាញ់នៅខេត្តសៀមរាបក្នុងឆ្នាំ២០២០ ថយចុះ ៨៤% ខណៈមន្ត្រីសុខាភិបាល និងប្រជាជនក្នុងខេត្តចូលរួមទប់ស្កាត់យ៉ាងសកម្ម	ករណីជំងឺគ្រុនចាញ់នៅទូទាំងខេត្តសៀមរាប ក្នុងឆ្នាំ២០២០ កើតមានតែ ៥១ ករណីប៉ុណ្ណោះ ដែលមានការថយចុះដល់ទៅ ៨៤% បើធៀបនឹងឆ្នាំ២០១៩ ដែលមានចំនួន ៣០៤ ករណី, នេះបើតាមរបាយការណ៍របស់មន្ទីរសុខាភិបាលខេត្តសៀមរាប ដែលបានបង្ហាញនៅក្នុងវគ្គបណ្ដុះបណ្ដាលស្ដីពីការអង្កេតតាមដានជំងឺគ្រុនចាញ់ ជូនដល់មន្ត្រីមណ្ឌលសុខភាព នៅសណ្ឋាគារសុខាល័យអង្គរ ក្នុងក្រុងសៀមរាប។ វគ្គបណ្ដុះបណ្ដាលនេះធ្វើឡើងរយៈពេល៣ថ្ងៃ ចាប់ថ្ងៃទី១៧-១៩ ខែកុម្ភៈ ឆ្នាំ២០២១ ក្រោមអធិបតីភាពលោកវេជ្ជបណ្ឌិត ក្រុស សារ៉ាត់ ប្រធានមន្ទីរសុខាភិបាលខេត្តសៀមរាប និងវត្តមានគ្រូបណ្ដុះបណ្ដាល ព្រមទាំងអ្នកចូល ២០២នាក់ (ស្រ្ដី ៧៩នាក់)។ ក្នុងរបាយការណ៍របស់មន្ទីរសុខាភិបាលខេត្តសៀមរាប បានបង្ហាញថា ជំងឺគ្រុនចាញ់នៅក្នុងប្រទេសកម្ពុជាក្នុងឆ្នាំ២០១៩ មានចំនួន ៣១,៩៧១ ករណី រីឯនៅឆ្នាំ២០២០ ជំងឺគ្រុនចាញ់មានតែ ១,២៣៤ ករណីប៉ុណ្ណោះ (មានការថយចុះចំនួន ៧១%)។ ក្នុងខេត្តសៀមរាបមានមណ្ឌលសុខភាពចំនួន ៣៥ ក្នុងចំណោមមណ្ឌលទាំង ៩៣ ដែលចាត់ទុកថាជាតំបន់គ្រុនចាញ់ ក្នុងនោះ ២៧២ ភូមិស្ថិតក្នុងតំបន់គ្រុនចាញ់ ហើយមានអ្នកស្ម័គ្រចិត្តភូមិព្យាបាលជំងឺគ្រុនចាញ់ចំនួន ៥៤៤នាក់ ដែលកំពុងនិងបានបន្តធ្វើការងារយ៉ាងសកម្ម និងយកចិត្តទុកដាក់ខ្ពស់ក្នុងការរួមចំណែកក្នុងការលុបបំបាត់ជំងឺគ្រុនចាញ់ទាំងស្រុង នៅឆ្នាំ២០២៥ របស់ក្រសួងសុខាភិបាល។ បើពិនិត្យពីករណីជំងឺគ្រុនចាញ់ក្នុងឆ្នាំ២០១៩ ក្នុងខេត្តសៀមរាបទាំងមូលមានជំងឺគ្រុនចាញ់ ៣០៤ ករណី តែនៅឆ្នាំ២០២០ ជំងឺគ្រុនចាញ់មានតែ ៥១ ករណីប៉ុណ្ណោះ ថយចុះ ៨៤%។ ចំពោះការធ្វើតេស្ដវិញនៅឆ្នាំ២០១៩ នៅខេត្តសៀមរាបធ្វើតេស្ដគ្រុនចាញ់បាន ៤៦,៤៦០ តេស្ដ ដល់ឆ្នាំ២០២០ ធ្វើតេស្ដជំងឺគ្រុនចាញ់បានដល់ទៅ ៧៦,៧៨៩ តេស្ដ កើនឡើង ៦៥%។ ទន្ទឹមនឹងនោះដែរ ខេត្តសៀមរាបបានចែកមុងបានចំនួន ២,៤៨០ មុង និងមុងចល័តបានចំនួន ៣៤,៣៧០ មុង។ របាយការណ៍ក៏បានគូសបញ្ជាក់ថា ដើម្បីសម្រេចបាននៅគោលនយោបាយជាតិ ស្ដីពីការលុបបំបាត់ជំងឺគ្រុនចាញ់ទាំងស្រុងនៅឆ្នាំ២០២៥ របស់ក្រសួងសុខាភិបាលមានសកម្មភាពជាច្រើនត្រូវបានអនុវត្តឡើង ដូចជានៅថ្ងៃនេះ មន្ទីរសុខាភិបាលខេត្តសៀមរាបបានបើកវគ្គបណ្ដុះបណ្ដាល ស្ដីពីការតាមដានជំងឺគ្រុនចាញ់ ដែលជាការងារមួយចាំបាច់សម្រាប់កម្មវិធីលុបបំបាត់ជំងឺគ្រុនចាញ់ ដែលតម្រូវឲ្យសមាជិក-សមាជិកានៃវគ្គបណ្ដុះបណ្ដាលនេះត្រូវយកចិត្តទុកដាកខ្ពស់ផងដែរ៕	2021-02-19T01:20:00+07:00	freshnewsasia.com	https://m.freshnewsasia.com/index.php/en/localnews/187376-2021-02-18-11-20-49.html
084471ab-ee93-42c6-ae1f-c33fde604a9b	ស្នងការខេត្តរតនគិរី ណែនាំនគរបាលព្រំដែនកម្ពុជា-វៀតណាម អនុវត្តឱ្យបានម៉ឺងម៉ាត់ករណីលួចឆ្លងដែនដោយខុសច្បាប់ ដើម្បីការពារជំងឺកូវីដ-១៩	លោកឧត្តមសេនីយ៍ទោ យិន ចំណាន ស្នងការនគរបាលខេត្តរតនគិរី បានណែនាំបន្ថែមឱ្យស្នងការរងទទួលផែនព្រំដែន គឺលោកឧត្តមសេនីយ៍ត្រី មុត ទីលី ទទួលវរសេនាតូចនគរបាលការពារព្រំដែនគោកលេខ២០៣ និងលោកឧត្តមសេនីយ៍ត្រី ហេង រតនៈ ទទួលវរសេនាតូចនគរបាលការពារព្រំគោកលេខ៦២៣ ត្រូវអនុវត្តឱ្យខាងតែបានកុំឱ្យប្រជាពលរដ្ឋទាំងសង្ខាចេញ-ចូល តាមបទបញ្ជារបស់ប្រមុខរាជរដ្ឋាភិបាលកម្ពុជា ជាពិសេសត្រូវធ្វើចត្តាឡីស័ករយៈពេល១៤ថ្ងៃ តាមវិធានរបស់ក្រសួងសុខាភិបាល។ ស្របតាមបទបញ្ជារបស់ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន ដើម្បីរឹតបន្តឹងការឆ្លងចេញ-ចូល ប្រជាពលរដ្ឋតម្រូវឱ្យអនុវត្តវិធានណែនាំរបស់ក្រសួងសុខាភិបាល, កម្លាំងនគរបាលវរការពារព្រំដែនត្រូវរឹតបណ្តឹង តាមគោលដៅឈរជើងរៀងៗខ្លួន ក្នុងការអនុវត្តបទបញ្ជាយ៉ាងម៉ឺងម៉ាត់ ដើម្បីទប់ស្កាត់នូវជំងឺកូវីដ-១៩នេះ។ ការណែបែបនេះរបស់លោកឧត្តមសេនីយ៍ទោ យិន ចំណាន បានធ្វើឡើងនៅក្នុងឱកាស ដែលលោកបានដឹកនាំមន្ត្រីក្រោមឱវាទនាំគញរឿងឧបភោគ បរិភោគ ប្រគល់ជូនកម្លាំងវរសេនាតូចការពារព្រំដែនគោកលេខ៦២៣ និង២០៣ ដែលកំពុងឈរជើងការពារតាមព្រំដែនទប់ស្កាត់ជំងឺកូវីដ-១៩ ខណៈខេត្តមួយចំនួន នៃប្រទេសវៀតណាម កំពុងឆ្លងរាលដាលចូលក្នុងសហគមន៍។ ដើម្បីគាំទ្រ និងលើកទឹកចិត្តដល់កម្លាំងនគរបាលវរការពារព្រំដែនគោក ដែលឈរជើងប្រចាំការ២៤ម៉ោង លើ២៤ម៉ោង តាមព្រំដែននោះ លោកឧត្តមសេនីយ៍ទោ យិន ចំណាន និងមន្ត្រីក្រោមឱវាទនាំគ្រឿងឧបភោគ បរិភោគដូចជាកម្លាំងឈរជើងជួរមុខក្នុង១ គោលដៅទទួលបានមីម៉ាៗ ០៣កេសតូច សរុប១១គោលដៅ ស្មើនឹង៦៣កេសតូច, ទឹកសុទ្ ធ០៥យួរ សរុប២១គោលដៅ ស្មើនឹង ១០៥យួរ។ រីឯវរសេនាតូចនគរបាលការពារព្រំដែនគោក៦២៣ ទទួលបានត្រីខកំប៉ុង ៦៥០កំប៉ុង, ទឹកស៊ីអ៉ីវ ៧៨ដប, ទឹកសុទ្ធ ៥០យួរ និងវរសេនាតូចនគរបាលការពារព្រំដែនគោកលេខ២០៣ ត្រីខកំប៉ុង ៥៥០កំប៉ុង, ទឹកស៊ីអ៉ីវ ៦៦កំប៉ុង និងទឹកសុទ្ធ ៤៤យួរ។ ទន្ទឹមនឹងនេះដែរ លោកឧត្តមសេនីយ៍ស្នងការនគរបាលខេត្តរតនគិរី ក៏បានផ្តាំផ្ញើ និងសួរសុខទុក្ខដល់កងកម្លាំងទាំងអស់ ព្រមទាំងថ្លែងអំណរគុណដល់មន្ត្រីនគរបាល ក្នុងការខិតខំប្រឹងប្រែង ដើម្បីផ្តល់សេចក្តីសុខរបស់ប្រជាពលរដ្ឋក្នុងខេត្តក៏ដូចជាប្រទេសកម្ពុជាទាំងមូលផងដែរ៕	2021-02-18T21:50:00+07:00	freshnewsasia.com	https://m.freshnewsasia.com/index.php/en/localnews/187339-2021-02-18-07-50-11.html
7e4481c6-9ca7-4755-a858-fdc9bbc2a2e8	អាជ្ញាធរដាក់វិធានការរឹតបណ្តឹងការចេញចូលឆ្លងកាត់តាមព្រំដែនកម្ពុជា-ឡាវ ក្នុងភូមិសាស្ត្រស្រុកឆែប ខេត្តព្រះវិហារ ដើម្បីការពារពីជំងឺកូវីដ១៩	ក្នុងទិសដៅទប់ស្កាត់ការរីករាលដាលនៃមេរោគកូវីដ១៩ ពិសេសតំបន់ជាប់ព្រំដែនជាមួយប្រទេសឡាវ ក្នុងភូមិសាស្ត្រឃុំកំពង់ស្រឡៅមួយ ឃុំកំពង់ស្រឡៅពី ស្រុកឆែប ខេត្តព្រះវិហារ អាជ្ញាធរខេត្ត បានណែនាំដល់សមត្ថកិច្ចពាក់ព័ន្ធ និងអាជ្ញាធរមូលដ្ឋាន ត្រូវធ្វើការត្រួតពិនិត្យឲ្យបានច្បាស់លាស់ ចំពោះពង្រឹងការចេញចូលឆ្លងកាត់រវាងប្រជាពលរដ្ឋនៃប្រទេសទាំង២។ អភិបាលស្រុកឆែប ខេត្តព្រះវិហារ លោក សុខ សាន្តតារ៉ា បានថ្លែងប្រាប់ភ្នាក់ងារព័ត៌មាន Fresh News ឲ្យដឹងនៅព្រឹកថ្ងៃទីទី១៨ ខែកុម្ភៈ ឆ្នាំ២០២១នេះថា តាមបណ្តោយព្រំដែនកម្ពុជា-ឡាវ ដែលមាន២៤គីឡូម៉ែត្រ ស្របតាមទន្លេមេគង្គ ក្នុងភូមិសាស្ត្រឃុំកំពង់ស្រឡៅមួយ ស្រឡៅពីរ ស្រុកឆែប ត្រូវបានដាក់កម្លាំងចម្រុះត្រួតពិនិត្យជាប្រចាំ ដែលការងារសំខាន់គឺពង្រឹងការត្រួតពិនិត្យមើលការឆ្លងដែន របស់ប្រជាពលរដ្ឋនៃប្រទេសទាំង២ និងការឆ្លងដែនរបស់បងប្អូនពលករផងដែរ។ លោកអភិបាលស្រុកឆែប បានថ្លែងបញ្ជាក់ថា ប៉ុន្មានថ្ងៃនេះលោកស្រី ប៉ាង រ៉ាវី អភិបាលរងខេត្តព្រះវិហារ តំណាងលោក ប្រាក់ សុវណ្ណ អភិបាលខេត្តព្រះវិហារ បានចុះពិនិត្យមើលតាមព្រំដែនកម្ពុជា-ឡាវ ពិនិត្យមើលមណ្ឌលធ្វើ ចត្តាឡីស័ក និងដឹកនាំកិច្ចប្រជុំណែនាំឲ្យកងកម្លាំងទាំងអស់ដែលឈរជើងតាមព្រំដែន ត្រូវពង្រឹងការត្រួតពិនិត្យ ការចេញចូលឆ្លងដែនរវាងប្រជាពលរដ្ឋនៃប្រទេសទាំង២ ពិសេសត្រួតពិនិត្យមើលកុំឲ្យមានការឆ្លងដែនដោយខុសច្បាប់ របស់បងប្អូនពលករជាដាច់ខាត។ លោក សុខ សាន្តតារ៉ា បានថ្លែងទៀតថា អនុវត្តន៍តាមបទបញ្ជា និងការណែនាំរបស់រដ្ឋបាលខេត្តព្រះវិហារ លោកបានដឹកនាំក្រុមការងារចុះពិនិត្យមើលតាមបណ្តោយព្រំដែនកម្ពុជា-ឡាវ ជាប្រចាំ ក្នុងទិសដៅលើកទឹកចិត្ត ដល់មន្ត្រីនិងកងកម្លាំងដែលកំពុងឈរជើងតាមគោលដៅនីមួយៗ ជាមួយនឹងការណែនាំបន្ថែមឲ្យមានការប្រុងប្រយត្ន័ខ្ពស់ចំពោះការឆ្លងដែនរបស់ពលករ បើសិនជាមានការឆ្លងដែនមែនដាច់ខាត ត្រូវតែបញ្ជូនខ្លួនទៅធ្វើចត្តាឡីស័ក នៅទីតាំងដែលគណៈកម្មការស្រុកបានរៀបចំ មិនអនុញ្ញាតឲ្យបន្តដំណើរដោយមិនបានធ្វើចត្តាឡិស័ករយៈពេល ១៤ថ្ងៃនោះទេ៕	2021-02-18T21:48:00+07:00	freshnewsasia.com	https://m.freshnewsasia.com/index.php/en/localnews/187337-2021-02-18-07-48-03.html
95ba986a-137a-439b-a9d4-aa7cd630e5a0	អ្នកនាំពាក្យ ក្រសួងសុខាភិបាលច្រានចោលថា គ្មានអ្នកស្ម័គ្រចិត្ត ចាក់វ៉ាក់សាំងកូវីដ១៩ស្លាប់ទេ	ការចេញច្រានចោលរបស់អ្នកនាំពាក្យ ក្រោយមានការផ្សាយថា មានមនុស្ស៣នាក់ហើយបានស្លាប់ និងជាង១០នាក់ផ្សេងទៀត កំពុងសង្រ្គោះបន្ទាន់ ដោយការចាក់វ៉ាក់សាំងកូវីដ១៩។ លោកស្រីឱ វណ្ណឌីនបានបញ្ជាក់ថា “ក្រសួងសុខាភិបាល សូមប្រកាសច្រានចោល ទាំងស្រុង នូវព័ត៌មានប្រឌិត មានចេតនាបំពុលសង្គម ធ្វើឲ្យប្រជាពលរដ្ឋ បាត់ជំនឿលើការចាក់វ៉ាក់សាំងកូវីដ-១៩ នេះ។ ក្រសួង សូមបញ្ជាក់ថា មកទល់ថ្ងៃទី១៨ ខែកុម្ភៈ ឆ្នាំ២០២១ មិនមានបុគ្គលណាម្នាក់ ដែលស្ម័គ្រចិត្តចាក់វ៉ាក់សាំងកូវីដ-១៩ ស៊ីណូហ្វាម នៅកម្ពុជារួចហើយនោះ បានស្លាប់បាត់បង់ជីវិតដោយសារចាក់ ( វ៉ាក់សាំងនោះឡើយ”។ លោកស្រីបានស្នើអាជ្ញាធរមានសមត្ថ កិច្ច ជួយចាត់ការតាមផ្លូវច្បាប់ផង ចំពោះបុគ្គលដែលផ្សាយព័ត៌មាន បំភ័យពលរដ្ឋនិងបំពុលសង្គម៕	2021-02-18T21:45:00+07:00	dap-news.com	https://dap-news.com/national/2021/02/18/120665/
0fb222a4-3858-4a2f-9d4c-d2bdaf370a0a	ថៃរកឃើញករណីឆ្លងកូវីដ-១៩ ចំនួន១៥០ករណីថែមទៀត ខណៈវេជ្ជបណ្ឌិតម្នាក់ដំបូងត្រូវជំងឺនេះផ្តាច់ជីវិត (Video inside)	នៅថ្ងៃព្រហស្បតិ៍នេះ អាជ្ញាធរថៃបានប្រកាសរកឃើញករណីឆ្លងថ្មីៗនៃជំងឺ COVID-19 ចំនួន១៥០ករណីថែមទៀត ខណៈវេជ្ជបណ្ឌិតថៃម្នាក់បានបាត់បង់ជីវិត ក្រោយឆ្លងជំងឺនេះ។ នេះបើតាមការចេញផ្សាយដោយសារព័ត៌មាន Bangkok Post នៅថ្ងៃព្រហស្បតិ៍ ទី១៨ ខែកុម្ភៈ ឆ្នាំ២០២១។ ក្នុងចំណោមករណីឆ្លងថ្មីៗខាងលើដែលត្រូវបានរាយការណ៍ មាន១៤២ករណីជាករណីឆ្លងនៅក្នុងស្រុកផ្ទាល់ និង០៨ករណីជាករណីឆ្លង ដែលនាំចូលមកពីក្រៅប្រទេស។ ករណីឆ្លងភាគច្រើនត្រូវបានរកឃើញនៅខេត្ត Samut Sakhon ដែលមាន៨៨ករណី ហើយបន្ទាប់មកគឺ ខេត្ត Pathum Thani ដែលមាន៤៥ករណី។ ចំណែករាជធានីបាងកក ក៏ត្រូវបានរកឃើញប៉ុន្មានករណីផងដែរ។ គួរបញ្ជាក់ថា មកទល់ពេលនេះ ថៃបានរកឃើញករណីឆ្លងសរុបនៃជំងឺ COVID-19 ចំនួន២៥,១១១ករណី ក្នុងនោះអ្នកជាសះស្បើយឡើងវិញ មាន ២៣,៩៤៦នាក់ និង ១,០៨៣នាក់ទៀតកំពុងបន្តទទួលបានការព្យាបាល។ ចំណែកចំនួនអ្នកស្លាប់វិញបានកើនដល់៨៣នាក់ ក្រោយពី វេជ្ជបណ្ឌិតថៃម្នាក់ ដែលឆ្លងជំងឺនេះទើបតែបាត់បង់ជីវិត នៅថ្ងៃព្រហស្បតិ៍នេះ ហើយវាជាករណីដំបូងដែល COVID-19 បានឆក់យកជីវិត គ្រូពេទ្យនៅក្នុងប្រទេសថៃ៕	2021-02-18T21:39:00+07:00	freshnewsasia.com	https://m.freshnewsasia.com/index.php/en/internationalnews/187334-2021-02-18-07-39-04.html
2b4e337a-463c-45a5-b857-bab93d9e8941	រដ្ឋមន្រ្តីការពារជាតិប្រទេសម៉ិចស៉ីកូ ឆ្លងជំងឺកូវីដ-១៩ (Video inside)	រដ្ឋមន្រ្តីការពារជាតិម៉ិចស៉ីកូ លោក ល្វីស សានដូវ៉ាល (Luis Cresencio Sandoval) នៅថ្ងៃពុធសប្ដាហ៍នេះ បានប្រាប់ឲ្យដឹងថា លោកបានធ្វើតេស្តរកឃើញលទ្ធផលវិជ្ជមានចំពោះជំងឺ COVID-19 ហើយលោកនឹងត្រូវធ្វើចត្តាឡីស័កនៅផ្ទះលោក ក្រោមការត្រួតពិនិត្យ និងព្យាបាលយ៉ាងយកចិត្តទុកដាក់។ នេះបើយោងតាមការចេញផ្សាយដោយសារព័ត៌មានចិន ស៉ីនហួរ នៅថ្ងៃព្រហស្បតិ៍ ទី១៨ ខែកុម្ភៈ ឆ្នាំ២០២១។ រដ្ឋមន្រ្តីវ័យ៦១ឆ្នាំរូបនេះ បាននិយាយថា «ខ្ញុំនឹងបន្តភារកិច្ចពីចម្ងាយ ក្រោមការធ្វើចត្តាឡីស័ក និងការព្យាបាលជំងឺនេះយ៉ាងយកចិត្តទុកដាក់ ព្រមទាំងពឹងផ្អែកលើមន្រ្តីនានានៃក្រសួងការពារជាតិ ដើម្បីធានាឲ្យប្រតិបត្តិការរបស់ក្រសួងប្រព្រឹត្តទៅមុខយ៉ាងរលូន»។ កន្លងមកនេះ ប្រធានាធិបតីម៉ិចស៉ីកូ លោក អាន់ឌ្រែស ម៉ានូអែល ឡូប៉េស អូប្រាដ័រ (Andres Manuel Lopez Obrador) និងសមាជិកមួយចំនួននៃគណៈរដ្ឋមន្រ្តីរបស់លោក បានឆ្លង COVID-19 ចាប់តាំងពីជំងឺនេះបានឆ្លងរាលដាលដល់ក្នុងប្រទេសម៉ិចស៉ីកូ អស់រយៈពេលជិតមួយឆ្នាំកន្លងមកនេះ។ គួរបញ្ជាក់ថា បើតាមគេហទំព័រ Worldometers រហូតមកទល់ពេលនេះ ប្រទេសម៉ិចស៉ីកូ បានកត់ត្រានូវករណីឆ្លង COVID-19 សរុបនៅទូទាំងប្រទេសជាង ២,០១៣,០០០ករណី ក្នុងនោះមានអ្នកស្លាប់ជាង ១៧៧,០០០នាក់ និងអ្នកជាសះស្បើយជាង ១,៥៧១,០០០នាក់៕	2021-02-18T21:20:00+07:00	freshnewsasia.com	https://m.freshnewsasia.com/index.php/en/internationalnews/187330-2021-02-18-07-20-42.html
1f9f785b-6668-4a11-9040-a04697e62b60	អាហារចៀន និងនំជាតិក្រែម ញ៉ាំច្រើន អាចនាំឲ្យកើតជំងឺភ្លេចភ្លាំងនៅវ័យជ្រេបន្តិច	ឧស្សាហ៍ញ៉ាំអាហារបំពង ចៀន ឬនំមានជាតិក្រែម ច្រើននឹងនាំឲ្យកើតមាន ជំងឺភ្លេចភ្លាំង ឬវង្វេងវង្វាន់នៅពេល អាយុចាស់ឡើង ដោយសារអាហារទាំងនោះសំបូរដោយ អាស៊ីដខ្លាញ់មិនឆ្អែត (អាស៊ីដខ្លាញ់មិនល្អ) Trans Fat ច្រើន។ ការសិក្សាធ្វើឡើងដោយក្រុមស្រាវជ្រាវជនជាតិជប៉ុន បានពិនិត្យមើលឈាម របស់មនុស្សវ័យចំណាស់អាយុ៦០ឆ្នាំ ជាអ្នកស្ម័គ្រចិត្ត ប្រមាណជាង១ពាន់នាក់។ លទ្ធផលពិសោធន៍បានរកឃើញថា អ្នកដែលមានឈាម ផ្ទុកកម្រិតអាស៊ីដខ្លាញ់មិនឆ្អែត (Trans Fat) ខ្ពស់ ប្រមាណ៥២% បានកើតមានជំងឺភ្លេចភ្លាំង និងវង្វេងវង្វាន់។ ការស្រាវជ្រាវក៏បានបញ្ជាក់ដែរថា អាស៊ីដខ្លាញ់មិនឆ្អែត(Trans Fat) ច្រើនមាននៅក្នុង អាហារចម្អិនដោយការបំពងខ្លាញ់ ឬចៀន ហើយក៏ត្រូវបានប្រើក្នុងការធ្វើនំ ឬអាហារមានជាតិក្រែម ដូចជានំខេក ប៊័រ នំប្រអប់ប៊ីស្គី (Biscuit) ជាដើម។ អាហារទាំងនោះ នឹងបង្កើនជាតិប្រូតេអ៊ីនឈ្មោះ Amyloid ដែលនឹងបង្កជាទុក្ខទោស ធ្វើឲ្យរាងកាយ ផងដែរ។ ការស្រាវជ្រាវខាងលើ បានធ្វើឡើងដោយសាកលវិទ្យាល័យ Kyushu ប្រទេសជប៉ុន ដោយស្របតាមគោលការណ៍ របស់អង្គការសុខភាពពិភពលោក WHO បញ្ចប់បញ្ហាសុខភាពដោយ អាស៊ីដខ្លាញ់អាក្រក់ ត្រឹមឆ្នាំ២០២៣៕	2021-02-18T20:42:00+07:00	kampucheathmey.com	https://www.kampucheathmey.com/health/66687
e2e545b0-cafa-4291-bd0e-269aee331e4b	នាយករដ្ឋមន្ត្រីថ្មីរបស់អ៉ីតាលី ទទួលការបោះឆ្នោតផ្តល់ទំនុកចិត្តពីព្រឹទ្ធសភា, បញ្ហាអាទិភាពដែលត្រូវដោះស្រាយ គឺជំងឺរាតត្បាតសកល (Video inside)	នាយករដ្ឋមន្ត្រីអ៉ីតាលីលោក ម៉ារីអូ ដ្រាហ្គី (Mario Draghi) ដែលបានស្បថចូលកាន់តំណែងជាផ្លូវការ កាលពីពេលថ្មីៗនេះ ទើបតែបានទទួលការបោះឆ្នោតផ្តល់ទំនុកចិត្ត ពីសំណាក់ព្រឹទ្ធសភា នៃប្រទេសអឺរ៉ុបមួយនេះបន្ថែមទៀត។ នេះបើតាមការចេញផ្សាយ ដោយសារព័ត៌មានចិនស៊ីនហួរ នារសៀលថ្ងៃព្រហស្បតិ៍ ទី១៨ ខែកុម្ភៈ ឆ្នាំ២០២១។ ការបោះឆ្នោតផ្តល់ទំនុកចិត្តទៅលើលោក Draghi ត្រូវបានធ្វើឡើងកាលពីយប់ថ្ងៃពុធ ដោយក្នុងនោះសមាជិកព្រឹទ្ធសភា ២៦២រូបបានបោះឆ្នោតគាំទ្រ, ៤០រូបប្រឆាំង និង ០២រូបទៀតអវត្តមាន។ បន្ទាប់ពីការបោះឆ្នោត បានផ្តល់ទំនុកចិត្តខ្ពស់បែបនេះ លោកនាយករដ្ឋមន្ត្រី Draghi បានលើកឡើងថា ។ គួរបញ្ជាក់ថា ក្នុងនាមជាម្ចាស់ផ្ទះរៀបចំកិច្ចប្រជុំកំពូល G20 សម្រាប់ឆ្នាំ២០២១នេះ ប្រទេសអ៉ីតាលីបានត្រៀមខ្លួនរួចជាស្រេចហើយ ក្នុងការលើកស្ទួយការអភិវឌ្ឍបៃតង និងប្រកបដោយចីរភាពសម្រាប់គ្រប់គ្នា ដើម្បីធ្វើឲ្យពិភពលោកមានភាពប្រសើរឡើងវិញ នៅក្រោយការរាតត្បាតយ៉ាងគំហុកនៃ COVID-19។ លោក Mario Draghi វ័យ ៧៣ឆ្នាំ គឺជាអ្នកជំនាញផ្នែកសេដ្ឋកិច្ចដ៏ល្បីឈ្មោះ នៅក្នុងប្រទេសអ៉ីស្រាលី និងធ្លាប់កាន់តំណែងជាប្រធានធនាគារកណ្តាលអឺរ៉ុប ចាប់ពីឆ្នាំ២០១១ ដល់ឆ្នាំ២០១៩ ផងដែរ។ លោក Mario Draghi បានបង្កើតរដ្ឋាភិបាលថ្មី ក្រោយទទួលបានការគាំទ្រ ពីគណបក្សធំៗទាំងពីរនៅក្នុងសភាអ៉ីតាលី និងបានស្បថចូលកាន់តំណែង ជានាយករដ្ឋមន្ត្រីកាលពីថ្ងៃទី១៣ ខែកុម្ភៈ ឆ្នាំ២០២១៕	2021-02-18T20:40:00+07:00	freshnewsasia.com	https://m.freshnewsasia.com/index.php/en/internationalnews/187327-2021-02-18-06-40-06.html
ba4aa8fd-db44-4842-9842-b57debdf7e14	ម្តាយអ្នកគ្រូឆន ណារី បញ្ជាក់ថា កូនខ្លួនពិតជាស្លាប់ ដោយជំងឺរលាកស្រោមខួរប្រាកដមែន មិនមែនចាក់វ៉ាក់សាំងកូវីដ១៩ទេ	បើតាមការរៀបរាប់របស់ស្រ្តីជាម្តាយ តាមរយៈវិដេអូជាង១នាទី គឺអ្នកស្រីអះអាងថា កូនស្រីឈឺ ដោយសាររលាកស្រោមខួរក្បាលដ៏ធ្ងន់ធ្ងរ ហើយក៏បានបញ្ជូនទៅព្យាបាល នៅមន្ទីរពេទ្យ ប៉ុន្តែដោយសារអាការៈធ្ងន់ធ្ងរពេក ក៏បានទទួលមរណភាព។ អ្នកស្រីបន្តថា “មានគេថា កូនខ្ញុំស្លាប់ដោយការចាក់វ៉ាក់សាំងកូវីដ១៩ ឈ្មោះស៊ីណូហ្វាម តែកូនខ្ញុំ មិនបានចាក់វ៉ាក់សាំងស៊ីណូហ្វាម១៩ដូចគេថាទេ ។ កូនខ្ញុំពិតជាស្លាប់ ដោយជំងឺរលាកស្រោមខួរដ៏ធ្ងន់ធ្ងរ”។ អ្នកស្រីក៏បានស្នើឲ្យសមត្ថកិច្ច ចាត់វិធានការតាមផ្លូវច្បាប់ ចំពោះអ្នកផ្សព្វផ្សាយ បំផុសបំផុលពេញផ្ទៃប្រទេសថា កូនស្រីខ្លួន ស្លាប់ដោយការចាក់វ៉ាក់សាំង ៕	2021-02-18T20:04:00+07:00	dap-news.com	https://dap-news.com/national/2021/02/18/120597/
f7c574cc-1d35-43d5-a181-a67a92dc10a3	ម្តាយអ្នកគ្រូ ឆន ណារី បញ្ជាក់ថាកូនខ្លួន ពិតជាស្លាប់ដោយជំងឺ រលាកស្រោមខួរ ប្រាកដមែន មិនមែនចាក់វ៉ាក់សាំង កូវីដ១៩ទេ (Video)	ស្រី្តវ័យកណ្តាលដែលជាម្តាយរបស់អ្នកគ្រូ ឈ្មោះឆន ណារី បានបញ្ជាក់យ៉ាងលាស់ថា កូនខ្លូនពិតជាបានទទួលមរណភាពកាលពីថ្ងៃ១៦ កុម្ភៈ ដោយសារជំងឺរលាកស្រោមខួរប្រាកដមែន មិនមែនស្លាប់ដោយសារការចាក់វ៉ាក់សាំងកូវីដ១៩ឈ្មោះស៊ីណូហ្វាមទេ ។ បើតាមការរៀបរាប់របស់ស្រ្តីជាម្តាយតាមរយៈវិដេអូជាង១នាទី គឺអ្នកស្រីអះអាងថា កូនស្រីឈឺដោយសាររលាកស្រោមខួរក្បាលដ៏ធ្ងន់ធ្ងរ ហើយក៏បានបញ្ជូនទៅព្យាបាលនៅមន្ទីរពេទ្យ ប៉ុន្តែដោយសារអាការៈធ្ងន់ធ្ងរពេកក៏បានទទួលមរណៈភាព។ អ្នកស្រីបន្តថា “មានគេថា កូនខ្ញុំស្លាប់ដោយការចាក់វ៉ាក់សាំងកូវីដ១៩ឈ្មោះស៊ីណូហ្វាម តែកូនខ្ញុំមិនបានចាក់វ៉ាក់សាំងស៊ីណូហ្វាម១៩ដូចគេថាទេ ។កូនខ្ញុំពិតជាស្លាប់ដោយជំងឺរលាកស្រោមខួរដ៏ធ្ងន់ធ្ងរ”។ អ្នកស្រីក៏បានស្នើឲ្យសមត្ថកិច្ចចាត់វិធានការតាមផ្លូវច្បាប់ចំពោះអ្នកផ្សព្វផ្សាយបំផុសបំផុលពេញផ្ទៃប្រទេសថា កូនស្រីខ្លួន ស្លាប់ដោយការចាក់វ៉ាក់សាំង ៕	2021-02-18T19:32:00+07:00	dap-news.com	https://dap-news.com/national/2021/02/18/120598/
aa0740c6-b1ab-4d73-9af3-e061222ebea9	សមត្ថកិច្ចកំពុងស្រាវជ្រាវ រកអ្នកផ្សាយ ពីអ្នកគ្រូបង្រៀនស្លាប់ ដោយចាក់វ៉ាក់សាំងកូវីដ១៩ ឈ្មោះស៊ីណូហ្វាម	បើតាមការផ្សាយ របស់ស្នងការដ្ឋាន នគរបាលរាជធានីភ្នំពេញ នាព្រឹកថ្ងៃ១៨ កុម្ភៈដែលតាមការស្រាវជ្រាវ គឺថាអ្នកផ្សាយព័ត៌មាន បំពុលសង្គម ទាំងនេះជាម្ចាស់គណនីហ្វេសប៊ុក ភាគច្រើនរស់នៅក្រៅប្រទេស ។ បើតាមលោកស្នងការ គឺពួកគេតែងតែមានបំណង អាក្រក់ផុស និងផ្សព្វផ្សាយ តែព័ត៌មានមិនពិត។ កាលពីព្រលប់ថ្ងៃ១៧ កុម្ភៈមានការចែកចាយជាបន្តបន្ទាប់ក្នុងបណ្តាញសង្គមថា អ្នកគ្រូ ឆន ណារី បានស្លាប់ដោយការចាក់វ៉ាក់សាំងជំងឺកូវីដ១៩ តែតាមការពិត បើតាមការផ្សព្វផ្សាយរបស់ផេក គ្រូបង្រៀន-Teacherគឺអ្នកគ្រូ ឈ្មោះឆន ណារី បានទទួលមរណភាពកាលពីថ្ងៃ១៦ កុម្ភៈ ដោយសារជំងឺរលាកស្រោមខួរ ។ ក្រោយឃើញការផ្សាយបែបនេះលោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានប្រកាសច្រានចោលទាំងស្រុងថា ជាការផ្សព្វផ្សាយព័ត៌មានក្លែងក្លាយ និងប្រឌិត។លោកស្រីបានបញ្ជាក់ថា រហូតមកទល់ថ្ងៃនេះពុំទាន់មានគ្រូបង្រៀនណាម្នាក់ បានចាក់វ៉ាក់សាំងនៅឡើយទេ ៕	2021-02-18T19:12:00+07:00	dap-news.com	https://dap-news.com/national/2021/02/18/120584/
2bd79613-10c2-4749-a7d6-1dbd47e78a79	ប្រមុខការពារជាតិ៖ទោះបីជាកម្ពុជា មានវ៉ាក់សាំង ការពារជំងឺកូវីដ-១៩ តែការគំរាមកំហែង នៅតែមានកម្រិត ខ្ពស់	សម្ដេចពិជ័យសេនា ទៀ បាញ់ ឧបនាយករដ្ឋមន្រ្តី រដ្ឋមន្រ្តីក្រសួងការជាតិ បានលើកឡើងថា ទោះបី កម្ពុជាបានចាប់ផ្តើមយុទ្ធនាការចាក់វ៉ាក់សាំងការពារជំងឺកូវីដ-១៩ លើកដំបូង កាលពីថ្ងៃទី ១០ ខែកុម្ភៈ តែការគំរាមកំហែងនៅមានកម្រិតខ្ពស់។ តាមរយៈគេហទំព័រហ្វេសប៊ុកនៅថ្ងៃទី១៨ ខែកុម្ភៈ ឆ្នាំ២០២១ នេះ សម្ដេចសម្ដេចពិជ័យសេនា ទៀ បាញ់ អំពាវនាវសូម បងប្អូនកងទ័ព និងប្រជាពលរដ្ឋ ទាំងអស់ កុំមានការធ្វេសប្រហែស ហើយ ត្រូវ បន្ត ការពារ ខ្លួន ពីការចម្លងមេរោគដ៏កាចសាហាវនេះ ជាពិសេស បងប្អូនដែលធ្វើដំណើរត្រឡប់ពីប្រទេសជិតខាង ត្រូវធ្វើ ចត្តាឡីស័កឱ្យបានម៉ឺងម៉ាត់ ដើម្បី រួមគ្នាការាពារការចម្លង ចូលក្នុងសហគមន៍។ សូមបញ្ជាក់ថា គិតត្រឹមព្រឹកថ្ងៃទី១៨ ខែកុម្ភៈ ឆ្នាំ២០២១ នេះ កម្ពុជាបានរកឃើញអ្នកឆ្លងជំងឺកូវីដ១៩សរុបចំនួន៤៨៣នាក់ក្នុងនោះបានព្យាបាលជាសះស្បើយសរុបចំនួន៤៧០នាក់ និងកំពុងសម្រាកព្យាបាលចំនួន១៣នាក់ (គ្មានអ្នកស្លាប់)៕	2021-02-18T18:38:00+07:00	dap-news.com	https://dap-news.com/national/2021/02/18/120559/
deeef990-3865-49f3-9b68-ab2c8bfa86bc	ប្រធានក្រុមការងារចុះជួយសង្កាត់ស្វាយរៀង ចុះសួរសុខទុក្ខលោកចៅសង្កាត់ ដែលមានជំងឺសម្រាកព្យាបាលនៅគេហដ្ឋានផ្ទាល់	លោកបណ្ឌិត កែរ រដ្ឋា ប្រធានក្រុមការងារថ្នាក់ខេត្ត ចុះជួយសង្កាត់ស្វាយរៀង បានដឹកនាំក្រុមការងារ ចុះសួរសុខទុក្ខលោក គង់ សារូ ចៅសង្កាត់ស្វាយរៀង នៅគេហដ្ឋានផ្ទាល់របស់លោក ស្ថិតនៅក្នុងភូមិវាលយន្ត សង្កាត់ស្វាយរៀង ក្រុងស្វាយរៀង ខេត្តស្វាយរៀង ខណៈដែលលោកមានជំងឺបំពង់ករ សភាពធ្ងន់ធ្ងរបានទៅសម្រាកព្យាបាលជំងឺនៅមន្ទីរពេទ្យរុស្សី រាជធានីភ្នំពេញ ហើយត្រឡប់មកគេហដ្ឋានរបស់លោកវិញ។ ការចុះសួរសុខទុក្ខនេះបានធ្វើឡើងនៅរសៀលថ្ងៃទី១៧ ខែកុម្ភៈ ឆ្នាំ២០២១ ដែលមានការចូលរួមពីលោកលោកស្រី ជាសមាជិកក្រុមប្រឹក្សាសង្កាត់ និងក្រុមការងារគណបក្សប្រជាជនកម្ពុជាជាច្រើនរូបផងដែរ។ លោកបណ្ឌិត កែរ រដ្ឋា បានពាំនាំក្តីនឹករលឹកពីលោកស្រីកិត្តិសង្គហបណ្ឌិត ម៉ែន សំអន ប្រធានក្រុមការងាររាជរដ្ឋាភិបាល ចុះជួយខេត្តស្វាយរៀង និងជាអ្នកតំណាងរាស្ត្រមណ្ឌលស្វាយរៀង ដែលជានិច្ចកាលលោកស្រី តែងតែនឹករលឹកដល់បងប្អូនប្រជាពលរដ្ឋនៅទូទាំងខេត្តស្វាយរៀង និងសមាជិកសមាជិការបស់គណបក្សប្រជាជនកម្ពុជា ដែលមានទុក្ខលំបាក ឈឺជំងឺផ្សេងៗហើយផ្ដាំផ្ញើ ឲ្យខិតខំថែទាំសុខភាពឱ្យបានល្អផងដែរ។ លោកបណ្ឌិតបានបន្តថាលោក គង់ សារូ គឺជាចៅសង្កាត់ដែលមានស្នាដៃល្អ ក្នុងការដឹកនាំក្រុមប្រឹក្សាសង្កាត់ នឹងធ្វើឲ្យប្រជាពលរដ្ឋមានការគាំទ្រមកលើគណបក្សប្រជាជនកម្ពុជាយ៉ាងច្រើនផងដែរ ក្នុងនោះលោកបានផ្តល់សេវាសាធារណៈ ដែលពលរដ្ឋមករកសេវាលោកតែងតែជួយសម្រួល និងយកចិត្តទុកដាក់ខ្ពស់ជូនប្រជាពលរដ្ឋបានល្អប្រសើរ។ លោកបណ្ឌិត កែរ រដ្ឋា បានថ្លែងផ្ដាំផ្ញើដល់ចៅសង្កាត់ស្វាយរៀងឲ្យខិតខំថែទាំសុខភាព ឲ្យបានល្អនិងពិសារថ្នាំពេទ្យតាមវេជ្ជបញ្ជារបស់គ្រូពេទ្យឱ្យបានទៀងទាត់ ដើម្បីឆាប់ជាសះស្បើយនឹងបន្តការងារឡើងវិញផងដែរ។ អំណោយរបស់លោកស្រីកិត្តិសង្កហបណ្ឌិត ម៉ែន សំអន ដែលលោកបណ្ឌិត កែរ រដ្ឋា យកទៅប្រគល់ជនលោកចៅសង្កាត់ស្វាយរៀងរួមមានថវិកាចំនួន ៥០០.០០០រៀល និងទឹកដោះគោឆៅ២ឡូ, ទឹកផ្លែឈើ ១កេស និងមានការចូលរួមឧបត្ថម្ភពីលោកប្រធានក្រុមការងារ លោក លោកស្រី សមាជិកក្រុមការងារថវិកាចំនួន ១.៥០០.០០០រៀលបន្ថែមទៀត៕	2021-02-18T18:37:00+07:00	freshnewsasia.com	https://m.freshnewsasia.com/index.php/en/localnews/187307-2021-02-18-04-37-07.html
1a7d8696-d698-4a8c-a836-87c17d5a0421	BREAKING: សហរដ្ឋអាមេរិក៖ មនុស្ស ៧.១ម៉ឺននាក់ឆ្លងកូវីដ-១៩ និងអ្នកជំងឺ ២,៥៣៧នាក់ទៀតស្លាប់ នៅក្នុងពេល១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៧១,៦៤០នាក់ទៀតបានឆ្លងជំងឺ COVID-19 ខណៈអ្នកជំងឺ ២,៥៣៧នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី១៨ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,៤៥៣,៥២៦ករណី ក្នុងនោះមានអ្នកស្លាប់សរុបចំនួន ៥០២,៥៤៤នាក់ និងជាសះស្បើយឡើងសរុប ១៨,៥៩៦,៤៩៧នាក់។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានប្តេជ្ញាចាក់វ៉ាក់សាំង COVID-19 ឲ្យដល់ប្រជាជនអាមេរិកទាំងអស់ជាង ៣៣០លាននាក់ផងដែរ តាមរយៈការជំរុញចង្វាក់ផលិតកម្មនៃវ៉ាក់សាំង។ គិតត្រឹមថ្ងៃទី១៦ ខែកុម្ភៈ ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការ COVID-19 សរុប ៥៥.២២លានដូសហើយ ជូនដល់ប្រជាជនរបស់ខ្លួន៕	2021-02-18T17:39:00+07:00	freshnewsasia.com	https://m.freshnewsasia.com/index.php/en/internationalnews/187300-2021-02-18-03-39-15.html
d660b81b-e8d7-4969-a8a7-2d9cc3f81708	រាជរដ្ឋាភិបាល ចេញអនុក្រឹត្យស្តីពីវិធានការចត្តាឡីស័ក ដើម្បីទប់ស្កាត់ការរាលដាលនៃជំងឺកូវីដ១៩, អ្នកគេចមិនធ្វេីចាត្តាឡីស័ក ផាក១លានដល់៥លាន, មេខ្យល់ផាក១០លានដល់៥០លាន (Video inside)	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានចេញអនុក្រឹត្យមួយទៀត ស្តីពីវិធានការចត្តាឡីស័ក ដើម្បីទប់ស្កាត់ការរាលដាលនៃជំងឺកូវីដ១៩។ សម្រាប់អនុក្រឹត្យនេះ អ្នកគេចវេសមិនធ្វេីចាត្តាឡីស័ក នឹងត្រូវផាកពិន័យ១លាន ទៅ៥លាន ចំណែកអ្នកសម្របសម្រួល ឬមេខ្យល់នឹងត្រូវផាកពិន័យពី១០លានទៅ៥០លានរៀលផងដែរ។ ចំណែកគ្រឹះស្ថានសុខាភិបាលឯកជន ដែលលាក់បាំង និងមិនបានជូនដំណឹងបន្ទាន់ពីអ្នកជំងឺដែលគេចវេសមិនធ្វើចត្តាឡីស័កនឹងពិន័យដូចមេខ្យល់ដែរ។ ត្រូវពិន័យអន្តរការណ៍ជាប្រាក់ពី ១.០០០.០០០ (មួយលាន) រៀល ទៅ ៥.០០០.០០០ (ប្រាំលាន) រៀល ចំពោះបុគ្គលដែលគេចវះពីការធ្វើចត្តាឡីស័កតាមការកំណត់ក្នុងមាត្រា៤ នៃអនុក្រឹត្យនេះ។ ត្រូវពិន័យអន្តរការណ៍ជាប្រាក់ពី ១.០០០.០០០ (មួយលាន) រៀល ទៅ ៥.០០០.០០០ (ប្រាំលាន) រៀល ចំពោះបុគ្គលដែលគេចចេញពីទីកន្លែងធ្វើចត្តាឡីស័ក ក្នុងអំឡុងពេលធ្វើចត្តាឡីស័ក ដូចមានចែងក្នុង មាត្រា៦ ចំណុច ២ នៃអនុក្រឹត្យនេះ។ ត្រូវពិន័យអន្តរការណ៍ជាប្រាក់ពី ១.០០០.០០០ (មួយលាន) រៀល ទៅ ៥.០០០.០០០ (ប្រាំលាន) រៀល ចំពោះបុគ្គលដែលធ្វើចត្តាឡីស័ក ដែលមិនសហការជាមួយមន្ត្រីសុខាភិបាល ដើម្បីយកសំណាកទៅ វិភាគរកមេរោគកូវីដ-១៩ ដូចមានចែងក្នុងមាត្រា៦ ចំណុច ៣ នៃអនុក្រឹត្យនេះ។ ការបង់ប្រាក់ពិន័យអន្តរការណ៍នេះ មិនធ្វើឱ្យបុគ្គលដែលត្រូវធ្វើចត្តាឡីស័ករួចផុតពីកាតព្វកិច្ចក្នុងការឱ្យមន្ត្រីសុខាភិបាលយកសំណាក ទៅវិភាគរកមេរោគកូវីដ-១៩ នោះទេ។ ត្រូវពិន័យអន្តរការណ៍ជាប្រាក់ពី ១០.០០០.០០០ (ដប់លាន) រៀល ទៅ ៥០.០០០.០០០ (ហាសិបលាន) រៀល ចំពោះអ្នកផ្តើមគំនិត ដឹកនាំ ណែនាំ ញុះញង់ បញ្ចុះបញ្ចូល ឬជួយសម្រួលដោយចេតនា ដល់បុគ្គល ដែលត្រូវធ្វើចត្តាឡីស័កឱ្យគេចចេញពីការត្រួតពិនិត្យរបស់មន្ត្រីចំត្តាស័ក ឬគេចវេះពីការធ្វើចត្តាឡីស័ក ឬ គេចចេញពីកន្លែងធ្វើចត្តាឡីស័ក។ នៃអនុក្រឹតនេះ បានបញ្ជាក់ថា ត្រូវពិន័យអន្តរការណ៍ជាប្រាក់ពី ១០លាន ទៅ៥០លាន ចំពោះគ្រឹះស្ថានសុខាភិបាលឯកជនទាំងអស់ ដែ?លជួយលាក់បាំង និងមិនបានធ្វើការជូនដំណឹងបន្ទាន់ទៅក្រសួងសុខាភិបាល ក្នុងករណីពិនិត្យឃើញថា អ្នកជំងឺដែលកំពុងទទួលសេវាព្យាបាលនៅក្នុងគ្រឹះស្ថានរបស់ខ្លួន មានតម្រុយបញ្ជាក់ថា ជាអ្នកជំងឺដែលគេចវេះពីការធ្វើចត្តាឡីស័ក ឬកំពុងគេចចេញពីការធ្វើចត្តាឡីស័ក។ បញ្ជាក់ថា ប្រាក់ពិន័យនឹងបង្កើនទ្វេដងករណីបទល្មើស នៅតែបន្តប្រព្រឹត្តិម្តងទៀត។ ការចេញអនុក្រឹត្យដាក់ពិនិត្យធ្ងន់ធ្ងរលើភាគីពាក់ព័ន្ធ ដែលមិនបានធ្វើចត្តាឡីស័កនេះ បានធ្វើឡើងបន្ទាប់ពីរាជរដ្ឋាភិបាល បានរកឃើញថា មានពលករមួយចំនួន ដែលត្រឡប់មកពីប្រទេសថៃ បានគេចវេសមិនធ្វើចត្តាឡីស័ក នៅព្រំដែន។ ករណីបែបននេះ បាននាំទៅដល់ការដកតំណែងអធិការស្រុកកំរៀង ខេត្តបាត់ដំបង និងបន្តចំណាត់ការតាមផ្លូវច្បាប់ផងដែរ៕	2021-02-18T17:24:00+07:00	freshnewsasia.com	https://m.freshnewsasia.com/index.php/en/localnews/187298-2021-02-18-03-24-12.html
ad2a110f-6d20-4fe3-af25-3d810e41cfa7	តើជំងឺរបេងសួត មានរោគសញ្ញាអ្វីខ្លះ ហើយគេអាចការពារដោយវិធីណាខ្លះ?	ជំងឺរបេង (Tuberculosis-TB) គឺជាជំងឺឆ្លងបណ្តាលមកពីមេរោគបាក់តេរីមួយប្រភេទ ដែលវាយប្រហារទៅលើសួត ហើយក៏អាចឆ្លងរាលដាលទៅសរីរាង្គផ្សេងទៀត ដូចជា ខួរក្បាលនិងឆ្អឹងខ្នង។ មេរោគជំងឺរបេងឆ្លងពីមនុស្សម្នាក់ទៅមនុស្សម្នាក់ទៀតដោយតំណក់ទឹកមាត់ល្អិតៗហើរប៉ើងតាមខ្យល់ តាមរយៈការក្អក កណ្ដាស់ ខាកស្ដោះ និងនិយាយជាដើម។ តើជំងឺរបេងសួតមានរោគសញ្ញាអ្វីខ្លះ ហើយគេអាចការពារដោយវិធីណាខ្លះ? រោគសញ្ញានៃជំងឺរបេងភាគច្រើន គឺក្តៅខ្លួនស្ទេញៗ គ្រុនព្រឺរងា បែកញើសនៅពេលយប់ ហេវហត់អស់កម្លាំង មិនសូវឃ្លានបាយ ស្រកទម្ងន់ ពិបាកដកដង្ហើម ឈឺចាប់ក្នុងទ្រូង ក្អកមានស្លេះ រយៈពេលជាង៣សប្ដាហ៍ និងករណីខ្លះក្អកធ្លាក់ឈាម ក៏មាន។ គ្រូពេទ្យជំនាញផ្នែកជំងឺទូទៅខ្មែរ-អាមេរិកាំង លោក វេជ្ជបណ្ឌិត សៀង សេង មានប្រសាសន៍ប្រាប់អាស៊ីសេរីថា ប្រសិនបើមានរោគសញ្ញាណាមួយ សង្ស័យថា មានជំងឺរបេងត្រូវមកជួបជាមួយគ្រូពេទ្យជាបន្ទាន់ ដើម្បីជួសស្បែកមើល ពិនិត្យឈាម និងថតឆ្លុះពិនិត្យសួត៖ « »។ គេហទំព័រសុខភាពវ៉ឹបអឹមឌី (WebMD) ឱ្យដឹងថា ជំងឺរបេងសួត ចែកចេញជាពីរប្រភេទ គឺ ជំងឺរបេងសំងំ (Latent TB) និងជំងឺរបេងសកម្ម (Active TB)។ ជំងឺរបេងសំងំ មិនបង្ហាញរោគសញ្ញាអ្វីទេ ហើយក៏មិនឆ្លងទៅអ្នកដទៃដែរ។ បាក់តេរីនេះ វាសំងំក្នុងខ្លួន ដោយសារប្រព័ន្ធការពារខ្លួនខ្លាំង (Immune System) គឺវាជួយការពារមិនឱ្យបាក់តេរីនោះ រាលដាលទៅផ្នែកផ្សេងនៃសរីរាង្គ។ ក៏ប៉ុន្តែនៅពេលប្រព័ន្ធការពារខ្លួនចុះខ្សោយ របេងសំងំនោះ ក៏ក្លាយជារបេងសកម្ម ហេតុនេះ គ្រូពេទ្យនឹងផ្តល់ការព្យាបាលបង្ការ រយៈពេល ពី៦ ខែទៅ ៩ខែ កុំឱ្យឆ្លងបន្តទៀត។ ចំណែក ជំងឺរបេងសកម្មវិញ គឺបាក់តេរីនោះវាបំប្លែងនិងរាលដាល បណ្ដាលឱ្យអ្នកជំងឺរបេងធ្លាក់ខ្លួនឈឺ រួមមានហេវហត់អស់កម្លាំង ពិបាកដកដង្ហើម ឈឺចាប់ក្នុងទ្រូង ក្អកមានស្លេស ឬក្អកធ្លាក់ឈាម ហើយនឹងឆ្លងទៅអ្នកដទៃ។ ៩០%នៃអ្នកជំងឺរបេងសកម្ម បណ្តាលមកពីការវិវត្តន៍ពីប្រភេទរបេងសំងំ ប្រសិនបើមិនទទួលការព្យាបាលត្រឹមត្រូវ។ លោកវេជ្ជបណ្ឌិតសៀង សេង បន្តថា មេរោគជំងឺរបេង គឺឆ្លងពីមនុស្សម្នាក់ទៅមនុស្សម្នាក់ទៀត តាមការស្រូបខ្យល់ ឬ ផ្លូវដង្ហើមរបស់អ្នកកើតរបេង តាមរយៈការក្អក កណ្ដាស់ និយាយឬច្រៀង ជាដើម។ មេរោគនេះ វាអាចស្ថិតនៅក្នុងខ្យល់អាកាសរយៈពេលពី ២ទៅ ៣ម៉ោង។ លោកថា បច្ចុប្បន្នគេអាចព្យាបាលជំងឺរបេងឱ្យជាសះស្បើយវិញបាន ដោយ ប្រើថ្នាំអង់ទីប៊ីយូទីក (Antibiotics) រយៈពេលពី៦ ខែទៅ៩ខែ៖ « »។ អ្នកដែលប្រថុយប្រថានខ្លាំងនៃការឆ្លងជំងឺរបេង គឺក្រុមគ្រួសារ ឬមិត្តភ័ក្ដិ ដែលរស់នៅឬធ្វើការជាមួយអ្នកកើតជំងឺរបេងសកម្ម កង្វះអាហារូបត្ថម្ភ និងរស់នៅក្នុងទីប្រជុំជនគ្មានអនាម័យ។ បន្ថែមពីនេះ អ្នកមានប្រព័ន្ធការពារខ្លួនចុះខ្សោយ ដូចជាអ្នកផ្ទុកជំងឺអេដស៍ ជំងឺទឹកនោមផ្អែម ជំងឺតម្រងនោម ជំងឺមហារីក ឬអ្នកជក់បារី ក៏ងាយឆ្លងមេរោគរបេងដែរ។ នៅកម្ពុជា អង្គការខាណា (KHANA) ដែលសហការជាមួយមជ្ឈមណ្ឌលជាតិកម្ចាត់រោគរបេង និង ហង់សិន បានប៉ាន់ប្រមាណថា អ្នកជំងឺរបេងនៅកម្ពុជា សរុបប្រមាណជា ៤ម៉ឺននាក់ ក្នុងឆ្នាំ២០២០។ នាយកប្រតិបត្តិអង្គការខាណា លោក ជួប សុខចំរើន មានប្រសាសន៍ប្រាប់អាស៊ីសេរី កាលពីយប់ថ្ងៃទី១៦ ខែកុម្ភៈថា ក្នុងចំណោមអ្នកកើតជំងឺរបេងទាំងនោះ គឺមានអ្នកជំងឺរបេងប្រមាណជា ១ម៉ឺននាក់ បានបាត់ពីប្រព័ន្ធតាមដាន ដោយសារពួកគេមិនបានមកទទួលសេវាត្រួតពិនិត្យ និងព្យាបាល ស្របពេលដែលកម្ពុជានិងពិភពលោក កំពុងប្រឈមបញ្ហា ជំងឺរាតត្បាតសកល កូវីដ១៩ (Covid-19)។ លោក ជួប សុខចំរើន ក៏បានអំពាវនាវដល់ប្រជាពលរដ្ឋទាំងអស់ ដែលមានអការៈសង្ស័យថា មានរោគរបេង គប្បីមកទទួលរោគវិនិច្ឆ័យ និងទទួលការព្យាបាលនៅមន្ទីរពេទ្យនានា ព្រោះការព្យាបាលជំងឺរបេង ពុំមានបង់ថ្លៃសេវា នោះឡើយ៖ « »។ ប្រធានមជ្ឈមណ្ឌលជាតិកម្ចាត់រោគរបេង និង ហង់សិន លោក វេជ្ជបណ្ឌិត ហួត ចាន់យុដា ថ្លែងក្នុងគម្រោងផ្ដួចផ្ដើមបញ្ចប់ជំងឺរបេង កាលពីថ្ងៃទី២២ ខែមករា ឆ្នាំ២០២១ថា ទោះបីកម្ពុជា មានអត្រាអ្នកឆ្លងនិងបាត់បង់ជីវិត ដោយសារជំងឺរបេងបានថយចុះយ៉ាងណាក្តី ក៏អ្នកជំងឺរបេងប្រមាណមួយភាគបី ដែលកំពុងឈឺ នៅមិនទាន់បានទទួលការថែទាំ ការធ្វើរោគវិនិច្ឆ័យនិងសេវាព្យាបាលទាន់ពេលវេលា ដែលបញ្ហានេះជាហានិភ័យលើការបន្តចម្លង ធ្វើឱ្យប៉ះពាល់ដល់សុខភាពសាធារណៈ និងប៉ះពាល់ដល់ការអភិវឌ្ឍសេដ្ឋកិច្ចគ្រួសារ និងសង្គម។ របាយការណ៍របស់អង្គការសុខភាពពិភពលោក (WHO) ក្នុងឆ្នាំ២០២០ បានចាត់ចំណាត់ថ្នាក់ប្រទេសកម្ពុជាស្ថិតក្នុងចំណោមប្រទេសចំនួន៣០ ក្នុងពិភពលោក ដែលមានបន្ទុកជំងឺរបេងខ្ពស់នៅឡើយ (High Burden TD)។ របាយការណ៍បង្ហាញថា ក្នុងឆ្នាំ២០២០ ក្នុងចំណោមមនុស្សមួយសែននាក់នៅកម្ពុជា គឺគេរកឃើញអ្នកកើតជំងឺរបេងចំនួន ២៨៧នាក់ ដែលថយចុះពីចំនួន ៣០២នាក់ កាលពីឆ្នាំ២០១៩ ហើយអត្រាអ្នកស្លាប់វិញគឺមាន១៧នាក់ ក្នុងចំណោមអ្នកកើតជំងឺរបេង ១សែននាក់ ក្នុងឆ្នាំ២០២០៕	2021-02-18T17:20:39+07:00	rfa.org	https://www.rfa.org/khmer/program/health/symptoms-of-tuberculosis-and-how-can-it-be-prevented-02182021044126.html
05e47dff-ac15-4088-8a0e-45a965ef6dde	ដុំមហារីកសាច់ថ្លើម ភាគច្រើនបណ្ដាលមកពីការរលាកសាច់ថ្លើមរ៉ាំរ៉ៃ	ដោយសារមេរោគរលាកថ្លើមប្រភេទសេ ប្រភេទបេ និងការពិសាគ្រឿងស្រវឹងច្រើន ហើយរយៈពេលយូរជាដើម ហើយវិវត្តន៍ទៅជាថ្លើមក្រិន និងដំណាក់កាលចុងក្រោយ គឺការលេចចេញ នៃដុំមហារីក នៅលើសាច់ថ្លើមដែលក្រិននោះ (80-90%)។ មូលហេតុខ្លះៗបន្ថែមទៀតមាន ៖ – សត្វល្អិតម្យ៉ាងរស់តាមដងទន្លេមេគង្គលើ ម្តុំខេត្តក្រចេះ និងស្ទឹងត្រែង (liver fluke) អាចឆ្លងមកមនុស្សដោយការទទួលទានខ្ចៅ ខ្យង ឬត្រីដែលមានពង ឬកូនសត្វល្អិតប៉ារ៉ាស៊ីតនេះហើយចម្អិនមិនឆ្អិនល្អ។ – ការបរិភោគអាហារផ្អាប់យូរ មានដុះផ្សិត Beta Aflatoxin ជាប្រចាំ អាចបណ្តាលឲ្យកើតមហារីកថ្លើម មានអត្រាខ្ពស់ជាង មេរោគរលាកថ្លើម បេ និង សេ រួមបញ្ចូលគ្នាទៅទៀត។ ចំណាំ ៖ ដុំមហារីកថ្លើមក៏អាចមាននៅលើអ្នកជំងឺដែលមិនទាន់មានបញ្ហាក្រិនថ្លើមផងដែរ (១០%ទៅ ២០%) ជាពិសេសគឺអ្នកជំងឺដែលមានផ្ទុកមេរោគរលាកថ្លើមប្រភេទ បេ រ៉ាំរ៉ៃ (chronic hepatitis B )។ ក) រោគសញ្ញា ៖ រោគសញ្ញាដែលអាចឲ្យយើងដឹងអំពីជំងឺមួយនេះគឺមានដូចជា: – មានការឈឺចុកចាប់នៅផ្នែកខាងស្តាំ នៃពោះ – ថ្លើមរីកធំ (ដោយការពិនិត្យរបស់វេជ្ជបណ្ឌិត) – អ្នកជំងឺភាគច្រើនមានមកជាមួយរោគសញ្ញា នៃជំងឺក្រិនថ្លើម (លឿងភ្នែក និងស្បែក ទាចទឹកក្នុងស្រោមពោះ ហើមជើង…) – មានពេលខ្លះអ្នកជំងឺបានរកឃើញដុំសាច់មហារីកថ្លើមនេះដោយការពិនិត្យមើលអេកូពោះ(Medical checkup)…។ ខ) ការធ្វើរោគវិនិច្ឆ័យ ៖ យើងអាចធ្វើឡើងបានតាមរយៈ – ការសាកសួរអំពីប្រវត្តិរបស់ជំងឺ – ការពិនិត្យរបស់វេជ្ជបណ្ឌិត (Physical examination) – ការធ្វើអេកូពោះរកមើលដុំសាច់ថ្លើម – ការពិនិត្យឈាមមើលជាតិ AFP ដែលជា Tumors marker – ការចាក់យកសាច់ថ្លើមទៅវិភាគ (Hepatic biopsy) – ការធ្វើស្កាន់នែរពោះដោយចាក់ថ្នាំ (Injection abdominal CT scan)។ គ)ការព្យាបាល ៖ វិធីសាស្ត្រ នៃការព្យាបាលមានដូចជា ការវះកាត់, ការចាក់បញ្ចូលជាតិអាល់កុល និង សារជាតិគីមី(Chemo embolisation) ដើម្បីកម្ទេចដុំសាច់មហារីកនេះ និងការប្រើប្រាស់ថ្នាំ ដើម្បីជួយពន្យារការលូតលាស់របស់ដុំសាច់នេះ។ គោលបំណងសំខាន់របស់ការព្យាបាលទាំងអស់នេះ គឺដើម្បីលើកកម្ពស់ការស់នៅរបស់អ្នកជំងឺ និងពន្យារពេលនៃការរស់នៅរបស់អ្នកជំងឺឲ្យបានកាន់តែយូរបំផុតតាមលទ្ធភាពដែលអាចធ្វើទៅបាន។ បច្ចុប្បន្ននេះមានការព្យាបាលទំនើបថ្មីមានដូចជា ៖ ១. ការព្យាបាលដោយថ្នាំឆ្លាតកម្ទេចហ្សែន អាចពន្យារជីវិតអ្នកជំងឺបានយូរដល់២ឆ្នាំភាគច្រើន ហើយគុណភាពជីវិតរបស់អ្នកជំងឺប្រសើរជាងការមិនព្យាបាលឆ្ងាយណាស់។ អ្នកជំងឺភាគច្រើនរស់នៅដូចមនុស្សធម្មតា មិនមានការឈឺចាប់អ្វីទាំងអស់។ ២. មហារីកថ្លើមដំណាក់កាលដំបូងៗ ការព្យាបាលដោយវះកាត់ប្ដូរថ្លើមថ្មី បន្ទាប់មកបន្តការព្យាបាលដោយថ្នាំឆ្លាត រយៈពេល២ឆ្នាំ អ្នកជំងឺរស់បានលើសពី៥ឆ្នាំ ៥០%។ បញ្ជាក់ ៖ ការប្រើប្រាស់ថ្នាំគីមីចាក់តាមសរសៃ (Chemotherapy) និងការបាញ់កាំរស្មី(Radiotherapy) ទៅលើដុំសាច់មហារីកនេះ គឺមិនមានចម្លើយល្អជាវិជ្ជមាននោះទេសម្រាប់ប្រភេទ នៃដុំមហារីកមួយនេះ។ ជំងឺមហារីកថ្លើមមិនអាចបង្ការបាន100%ទេ។ ដំបូន្មានរបស់ក្រុមការងារវេជ្ជបណ្ឌិតឯកទេស នៃមន្ទីរពេទ្យកាល់ម៉ែត គឺមានតែការបង្ការ និងការពារតែមួយគត់ដែលជាវិធីល្អបំផុតសម្រាប់គ្រប់អ្នកជំងឺ។ ការព្យាបាលមេរោគរលាកថ្លើមប្រភេទបេ និង សេ ឲ្យបានត្រឹមត្រូវ និងប្រាកដប្រជា មុនពេលវិវត្តទៅដល់ដំណាក់កាលក្រិនថ្លើមនេះ ការចាក់ថ្នាំបង្ការការពារមេរោគរលាកថ្លើមប្រភេទ បេ ពីដំបូងទី និងចៀសវាងការពិសាគ្រឿងស្រវឹងរយៈពេលយូរជាដើម គឺជាវិធានការដ៏ប្រសើរបំផុត៕	2021-02-18T17:01:00+07:00	kampucheathmey.com	https://www.kampucheathmey.com/health/66453
4c2d9c29-61d4-4697-a8a6-4b7b6f3fe98b	អ្នកម្ដាយមានបញ្ហាទាំងនេះ នោះកូនកើតមកនឹងងាយឆ្លងរោគបំផុត	ទារកទើបកើតមានប្រព័ន្ធការពារខ្សោយខ្លាំងណាស់ ពិសេសកូនកើតមិនគ្រប់ខែ កូនមិនគ្រប់គីឡូ ហើយបើម៉ាក់ៗមានបញ្ហាពេលពពោះ ឬពេលសម្រាលទៀតនោះ កូនកើតមកច្បាស់ជាងាយនឹងមានការបង្ករោគបំផុត។ នេះបើតាមការបញ្ជាក់នៅលើផេកផ្លូវការរបស់មន្ទីរពេទ្យ កាល់ម៉ែត។ – ម្តាយក្តៅខ្លួនលើសពី ៣៨អង្សារសេ មុន និងក្រោយសម្រាល – បែកទឹកភ្លោះយូរ លើសពី ១៨ ម៉ោង – ទឹកភ្លោះមានពណ៌ខ្ទុះ និងក្លិនស្អុយ – ម្តាយមានការបង្ករោគនៅទ្វារមាស ឬផ្នែកណាមួយ។ – ដកដង្ហើមហត់ខ្លាំង – ផតទ្រូង – ស្រែកថ្ងូរ – សម្បុរស្វាយ ឬស្លេកស្លាំងខុសពីធម្មតា – ត្រជាក់ខ្លាំង (កម្តៅទាបជាង ៣៥ សង្សារសេ) – ក្តៅខ្លាំង (លើសពី ៣៨ អង្សារសេ) – បៅតិចជាងធម្មតា ឬមិនបៅសោះ – ប៉ោងតឹងពោះ – យំដោយគ្មានមូលហេតុ – ស្បែកលឿង – លាមកមានឈាម -ទន់ខ្លួន ពេលខ្លះឈានដល់ប្រកាច់។ បើមានសញ្ញាទាំងនេះ យើងត្រូវប្រញាប់នាំកូនទៅជួបគ្រូពេទ្យជាបន្ទាប់ បើមិនអ៊ីចឹងទេអាចគ្រោះថ្នាក់ដល់ស្លាប់៕	2021-02-18T15:53:00+07:00	kampucheathmey.com	https://www.kampucheathmey.com/health/66435
cee9080d-6e5c-4052-9d9f-4717e7655057	ក្រសួងរកឃើញ អ្នកឆ្លងជំងឺកូវីដ១៩ថ្មី ចំនួន៤នាក់ទៀត ខណៈមិនមាន អ្នកជាសះស្បើយ	ក្រសួងសុខាភិបាលកម្ពុជា នៅថ្ងៃទី១៨ ខែកុម្ភៈ ឆ្នាំ២០២១នេះ បានប្រកាសថា ខ្លួនរកឃើញអ្នកឆ្លងជំងឺកូវីដ១៩ថ្មីចំនួន៤នាក់ទៀតហើយ ខណៈមិនបានព្យាបាលជាសះស្បើយនោះទេ ។ ក្រសួងបានឲ្យដឹងថា អ្នកឆ្លងជំងឺកូវីដ១៩ចំនួន៤នាក់៖ ១- បុរសជនជាតិឥណ្ឌូនេស៊ី អាយុ ១៨ឆ្នាំ មានអាសយដ្ឋានស្នាក់នៅភូមិជ្រៃធំ ឃុំសំពៅពូន ស្រុកកោះធំ ខេត្ត កណ្តាល ជាអ្នកធ្វើដំណើរមកពីប្រទេសឥណ្ឌូនេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី១៦ ខែកុម្ភៈ ឆ្នាំ២០២១។ ២- ស្ត្រីជនជាតិឥណ្ឌូនេស៊ី អាយុ ១៨ឆ្នាំ មានអាសយដ្ឋានស្នាក់នៅក្រុងប៉ោយប៉ែត ខេត្តបន្ទាយមានជ័យ ជាអ្នកធ្វើដំណើរមកពីប្រទេសឥណ្ឌូនេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី១៦ ខែ កុម្ភៈ ឆ្នាំ២០២១។ ៣ – ស្ត្រីជនជាតិចិនអាយុ ៣១ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរមកពីប្រទេសចិន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី៧ ខែកុម្ភៈ ឆ្នាំ២០២១។ និង៤- បុរសជនជាតិស្វីស អាយុ ៦២ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរមកពីប្រទេសស្វីស បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី៤ ខែកុម្ភៈ ឆ្នាំ២០២១។ សូមជម្រាបថា កម្ពុជាបានរកឃើញអ្នកឆ្លងជំងឺកូវីដ១៩សរុប៤៨៣នាក់ និងបានព្យាបាលជាសះស្បើយចំនួន៤៧០នាក់ ហើយកំពុងសម្រាកព្យាបាលចំនួន១៣នាក់ ៕	2021-02-18T15:38:00+07:00	dap-news.com	https://dap-news.com/national/2021/02/18/120450/
95e39b9f-06e3-4eeb-871b-c2d623fb3d0e	រាជរដ្ឋាភិបាលចេញអនុក្រឹត្យ ដើម្បីទប់ស្កាត់ និងឆ្លើយតបការឆ្លងរាលដាលជាអន្តរជាតិនៃជំងឺនៅតាមច្រកចេញចូល ដោយធ្វើការផាកពិន័យ លើអ្នកមិនធ្វើចត្តាឡីស័ក និង អ្នកនាំគេចវេស	ភ្នំពេញ៖ រាជរដ្ឋាភិបាលចេញអនុក្រឹត្យចំនួន០២ ដើម្បីទប់ស្កាត់ និងឆ្លើយតបការឆ្លង រាលដាលជាអន្តរជាតិនៃជំងឺនៅតាមច្រកចេញចូល ដោយធ្វើការផាកពិន័យ លើអ្នកមិនធ្វើចត្តាឡីស័ក និង អ្នកនាំគេចវេស រួមមាន ៖ ១) អនុក្រឹត្យលេខ២៧ អនក្រ.បក ចុះថ្ងៃទី១៨ ខែកុម្ភៈ ឆ្នាំ២០២១ ស្ដីពីវិធានការចត្តាឡីស័កដើម្បីទប់ស្កាត់ការឆ្លងរាលដាលនៃជំងឺកូវីដ១៩ ។ ២) អនុក្រឹតលេខ២៨ អនក្រ.បក ចុះថ្ងៃទី១៨ ខែកុម្ភៈ ២០២១ ស្ដីពីការកែសម្រួលមាត្រា៨ នៃអនុក្រឹត្យលេខ១២៩ អនក្រ.បក ចុះថ្ងៃទី១៧ ខែកញ្ញា ឆ្នាំ២០១៥ ស្ដីពីវិធានការសុខាភិបាល ដើម្បីទប់ស្កាត់ និងឆ្លើយតបការឆ្លងរាលដាលជាអន្តរជាតិនៃជំងឺនៅតាមច្រកចេញចូល។ តាមអនុក្រឹត្យរាជរដ្ឋាភិបាល ស្តីពីការកែសម្រួលមាត្រា៨ នៃអនុក្រឹត្យលេខ១២៩ ស្តីពីវិធានការសុខាភិបាល ដើម្បីទប់ស្កាត់ និងឆ្លើយតបការឆ្លងរាលដាលជំងឺជាអន្តរកាល នៃជំងឺនៅតាមច្រកចេញចូល ត្រង់មាត្រា៨-ថ្មី បានបញ្ជាក់ដូចតទៅ៖ * អ្នកដំណើរ ឬការីនៃយានដឹកជញ្ជូន ដែលគេចមិនឱ្យមន្ត្រីចត្តាឡីស័កធ្វើការត្រួតពិនិត្យ ឬមិនសហការជាមួយនឹងមន្ត្រីចត្តាឡីស័កក្នុងការអនុវត្តវិធានការសុខាភិបាល ឬមិនបំពេញតាមបែបបទ ដែលមានកំណត់ក្នុងអនុក្រឹត្យលេខ១២៩ អនក្រ.បក ចុះថ្ងៃទី១៧ ខែកញ្ញា ឆ្នាំ២០១៥ ស្ដីពីវិធានការ សុខាភិបាលដើម្បីទប់ស្កាត់ និងឆ្លើយតបការឆ្លងរាលដាលជាអន្តរជាតិនៃជំងឺនៅតាមច្រកចេញចូល ត្រូវទទួលពិន័យអន្តរការណ៍ជាប្រាក់ពី ១.០០០.០០០ (មួយលាន) រៀល ទៅ ៥.០០០.០០០ (ប្រាំលាន) រៀល និងតម្រូវឱ្យអនុវត្តវិធានការសុខាភិបាល។ * ជនណាដែលផ្តើមគំនិត ដឹកនាំ ណែនាំ ញុះញង់ បញ្ចុះបញ្ចូល ឬជួយសម្រួលដោយ ចេតនាដល់អ្នកដំណើរឬការីនៃយានដឹកជញ្ជូន ឱ្យគេចចេញពីការត្រួតពិនិត្យ ឬគេចវេះពីការអនុវត្ត វិធានការចត្តាឡីស័ក ត្រូវទទួលពិន័យអន្តរការណ៍ជាប្រាក់ពី ១០.០០០.០០០ (ដប់លាន) រៀល ទៅ ៥០.០០០.០០០ (ហាសិបលាន) រៀល។ ការពិន័យអន្តរការណ៍ជាសមត្ថកិច្ចរបស់ក្រសួងសុខាភិបាល។ ក្នុងករណីជនល្មើសមិន ព្រមបង់ប្រាក់ពិន័យអន្តរការណ៍ ក្នុងរយៈពេល ៣០ (សាមសិប) ថ្ងៃ គិតចាប់ពីថ្ងៃទទួលបាន សេចក្ដីសម្រេចស្ដីពីការពិន័យអន្តរការណ៍ មន្ត្រីក្រសួងសុខាភិបាលដែលមាននីតិសម្បទាជានគរបាល យុត្តិធម៌ ត្រូវកសាងសំណុំរឿងបញ្ជូនទៅតុលាការ ដើម្បីចាត់ការតាមនីតិវិធីជាធរមាន។ ទម្រង់បែបបទនៃបង្កាន់ដៃពិន័យ និងការគ្រប់គ្រងប្រាក់ដែលបានមកពីការពិន័យអន្តរការណ៍ ត្រូវកំណត់ដោយប្រកាសអន្តរក្រសួងរបស់រដ្ឋមន្ត្រីក្រសួងសុខាភិបាល និងរដ្ឋមន្ត្រីក្រសួងសេដ្ឋកិច្ច និង ហិរញ្ញវត្ថុ។ ការទទួលពិន័យអន្តរការណ៍នេះមិនធ្វើឱ្យជនដែលប្រព្រឹត្តបទល្មើសរួចផុតពីការទទួលខុសត្រូវ ខាងព្រហ្មទណ្ឌផ្សេងទៀតដែលមានចែងនៅក្នុងច្បាប់ និងបទប្បញ្ញត្តិព្រហ្មទណ្ឌជាធរមានឡើយ។ ជនណាដែលក្លែងបន្លំឯកសារពាក់ព័ន្ធសុខភាព ក្នុងគោលបំណងគេចវេះពីការអនុវត្ត វិធានការចត្តាឡីស័ក ត្រូវផ្តន្ទាទោសតាមច្បាប់ព្រហ្មទណ្ឌជាធរមាន។ ក្នុងករណីដែលអ្នកដំណើរ ឬការីនៃយានដឹកជញ្ជូនមិនព្រមអនុវត្តតាមបទប្បញ្ញត្តិនៃកថាខណ្ឌខាងលើ មន្ត្រីចត្តាឡីស័កត្រូវសហការជាមួយនឹងអាជ្ញាធរពាក់ព័ន្ធដើម្បីបដិសេធការចេញចូល ព្រះរាជាណាចក្រកម្ពុជា៕ រក្សាសិទ្ធិដោយ៖បញ្ញាស័ក្តិ	2021-02-18T11:14:03+07:00	cen.com.kh	https://cen.com.kh/archives/297882.html
65a5e49b-74b4-4485-9e5b-decd5478d230	នេះជាអ្នកឆ្លងកូវីដ-១៩ ! ទាំង៤នាក់ នៅព្រឹកនេះ	នៅព្រឹកថ្ងៃទី១៨ ខែកុម្ភៈ ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីចំនួន០៤នាក់ ដែលជាអ្នកធ្វើដំណើរមកពីបរទេស ។ អ្នកឆ្លងកូវីដ-១៩ ថ្មីទាំង៤នាក់រួមមាន៖ ទី១-បុរសជនជាតិឥណ្ឌូណេស៊ី អាយុ១៨ឆ្នាំ មានអាសយដ្ឋានស្នាក់នៅភូមិជ្រៃធំ ឃុំសំពៅពូន ស្រុកកោះធំ ខេត្តកណ្ដាល ជាអ្នកធ្វើដំណើរមកពីប្រទេសឥណ្ឌូណេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី១៦ ខែកុម្ភៈ ឆ្នាំ២០២១។ ទី២- ស្ត្រីជនជាតិឥណ្ឌូណេស៊ី អាយុ១៨ឆ្នាំ មានអាសយដ្ឋានស្នាក់នៅក្រុងប៉ោយប៉ែត ខេត្តបន្ទាយមានជ័យ ជាអ្នកធ្វើដំណើរមកពីប្រទេសឥណ្ឌូណេស៊ី បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី១៦ ខែ កុម្ភៈ ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឱ្យសម្រាក ព្យាបាលនៅមជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ ជាការកត់សម្គាល់៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន១២៨នាក់ ដែលនៅក្នុងចំនួននេះមានបុគ្គលខាងលើនេះផងដែរ។ រីឯ អ្នកដំណើរចំនួន១២៦នាក់ ដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅសណ្ឋាគារមួយ ក្នុងរាជធានីភ្នំពេញចំនួន ១២៣នាក់ និងមណ្ឌលចត្តាឡីស័ក រាជធានីភ្នំពេញ ចំនួន០៣នាក់។ ទី៣-ស្ត្រីជនជាតិចិន អាយុ ៣១ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរមកពីប្រទេសចិន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែកុម្ភៈ ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាលនៅ មជ្ឈមណ្ឌលជាតិកម្ចាត់រោគរបេង និងហង់សិន រាជធានីភ្នំពេញ។ ទី៤- បុរសជនជាតិស្វីស អាយុ ៦២ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរមកពីប្រទេសស្វីស បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី០៤ ខែកុម្ភៈ ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឱ្យ សម្រាកព្យាបាលនៅមន្ទីរ ពេទ្យមិត្តភាពខ្មែរ-សូវៀត រាជធានីភ្នំពេញ។ សូមបញ្ជាក់ថា គិតត្រឹមព្រឹកថ្ងៃទី១៨ ខែកុម្ភៈ ឆ្នាំ២០២១ នេះ កម្ពុជាបានរកឃើញអ្នកឆ្លងកូវីដ១៩ សុរបចំនួន៤៨៣នាក់ ក្នុងនោះអ្នកជំងឺ ៤៧០នាក់ព្យាបាលជាសះស្បើយ និងកំពុងសម្រាកនៅមន្ទីរពេទ្យ ចំនួន១៣នាក់ ៕	2021-02-18T08:13:45+07:00	kbnnews.com	https://kbn.news/archives/207325
61937761-a1ca-4ece-af9a-71546bb688ea	អគ្គលេខាធិការអង្គការសហប្រជាជាតិជំរុញឲ្យមានផែនការចាក់វ៉ាក់សាំងកូវីដ១៩ ជាសាកល	អគ្គលេខាធិការអង្គការសហប្រជាជាតិលោក Antonio Guterres បានអំពាវនាវកាលពីថ្ងៃពុធឲ្យមានផែនការជាសាកលមួយនៅក្នុងការចាក់វ៉ាក់សាំងបង្ការជំងឺកូវីដ១៩ ដោយលោកបានព្រមានថា ភាពមិនស្មើគ្នានៅក្នុងកិច្ចប្រឹងប្រែងដំបូងៗនឹងធ្វើឲ្យប៉ះពាល់ដល់សុខភាពនិងសេដ្ឋកិច្ចរបស់ពិភពលោកទាំងមូល។ ថ្លែងក្នុងឱកាសបើកនៃកិច្ចប្រជុំពិសេសមួយរបស់ក្រុមប្រឹក្សាសន្តិសុខអង្គការសហប្រជាជាតិស្តីពីវ៉ាក់សាំង ដែលធ្វើឡើងក្នុងកម្រិតថ្នាក់រដ្ឋមន្ត្រីការបរទេស លោក Guterres បានព្រមានថា មានប្រទេសចំនួន ១០ ដែលបានប្រើប្រាស់វ៉ាក់សាំងកូវីដ១៩ ចំនួន ៧៥% នៃចំនួនដូសវ៉ាក់សាំងដែលមានកន្លងមក ហើយមានប្រទេសចំនួន ១៣០ ដែលនៅមិនទាន់បានចាក់វ៉ាក់សាំងកូវីដ១៩ នៅឡើយ។ លោក Guterres បានថ្លែងក្នុងកិច្ចប្រជុំពិសេសតាមអនឡាញនោះថា៖ «ពិភពលោកត្រូវការចាំបាច់ជាបន្ទាន់នូវផែនការចាក់វ៉ាក់សាំងជាសាកលមួយ ដើម្បីប្រមូលផ្តុំនូវរាល់ប្រទេសទាំងអស់ ដែលមានអំណាច ជំនាញវិទ្យាសាស្ត្រ និងសមត្ថភាពផលិតកម្មនិងហិរញ្ញវត្ថុ»។ លោកបានបន្ថែមថា ក្រុមប្រទេសដែលមានសេដ្ឋកិច្ចរីកចម្រើនទាំង ២០ គឺជាក្រុមប្រទេសដែលអាចបង្កើតក្រុមការងារពិសេសមួយផ្នែកហិរញ្ញប្បទាន និងការអនុវត្តន៍ដំណើរការចាក់វ៉ាក់សាំងជាសាកល និងជាក្រុមប្រទេសដែលផ្តល់ការគាំទ្រទាំងស្រុងចំពោះអង្គការសហប្រជាជាតិ៕	2021-02-18T07:00:00+07:00	khmer.voanews.com	https://khmer.voanews.com/a/un-chief-urges-global-vaccination-plan-for-covid-19/5782333.html
eeaf5763-7af0-4b5a-a183-8ec8d88e5b0c	រដ្ឋាភិបាលដាក់វិធានការពិន័យអ្នកគេចវេះពីការធ្វើចត្តាឡីស័ក	រដ្ឋាភិបាលកម្ពុជា នៅថ្ងៃព្រហស្បតិ៍នេះ បានអនុម័តអនុក្រឹត្យមួយ ដោយដាក់ពិន័យជាប្រាក់លើអ្នកគេចវេះពីការធ្វើចត្តាឡីស័ក ឬដាក់ឲ្យនៅដាច់ដោយឡែក ដើម្បីបង្ការជំងឺកូវីដ១៩ ដែលជាធម្មតាមានរយៈពេល១៤ថ្ងៃ។ នេះបើយោងតាមអនុក្រឹត្យស្តីពីវិធានការចត្តាឡីស័ក ដើម្បីទប់ស្កាត់ការឆ្លងរាលដាលនៃជំងឺកូវីដ១៩ ដែលចុះហត្ថលេខាដោយលោកនាយករដ្ឋមន្រ្តី ហ៊ុន សែន នៅថ្ងៃទី១៨ ខែកុម្ភៈ ឆ្នាំ២០២១។ មាត្រា១ នៃអនុក្រឹត្យដែលបង្ហោះលើទំព័រហ្វេសប៊ុករបស់លោក ហ៊ុន សែន ចែងថា ការធ្វើចត្តាឡីស័ក គឺដើម្បីទប់ស្កាត់ការឆ្លងរាលដាលនៃជំងឺកូវីដ១៩ ការពារអាយុជីវិត សុខភាពរបស់ប្រជាពលរដ្ឋ និងដើម្បីបញ្ចៀសឲ្យបានជាអតិបរមានូវផលប៉ះពាល់ដល់ផ្នែកសង្គមនិងសេដ្ឋកិច្ច។ ក្រសួងសុខាភិបាលជាស្ថាប័នមានសមត្ថកិច្ចក្នុងការចាត់វិធានការចត្តាឡីស័ក ហើយក្នុងករណីចាំបាច់ ក្រសួងនេះត្រូវសហការជាមួយក្រសួងស្ថាប័នថ្នាក់ជាតិ និងរដ្ឋបាលថ្នាក់ក្រោមជាតិ។ បើតាមអនុក្រឹត្យការធ្វើចត្តាឡីស័កត្រូវអនុវត្តចំពោះរាល់ពលរដ្ឋខ្មែរ និងជនបរទេស ដែលធ្វើដំណើរពីក្រៅប្រទេសចូលមកកម្ពុជាតាមគ្រប់មធ្យោបាយ និងបុគ្គលដែលបានប៉ះពាល់ដោយផ្ទាល់ ឬដោយប្រយោលជាមួយអ្នកជំងឺកូវីដ១៩ ឬជាមួយអ្នកដែលសង្ស័យថា មានផ្ទុកមេរោគកូរ៉ូណាដែលបង្កជាជំងឺកូវីដ១៩។ ការធ្វើចត្តាឡីស័កត្រូវធ្វើនៅក្នុងមណ្ឌលចត្តាឡីស័កណាមួយ ដែលកំណត់ដោយក្រសួងសុខាភិបាល ឬទីកន្លែងណាមួយផ្សេងទៀត តាមការកំណត់របស់ក្រសួង ឬដោយរដ្ឋបាលថ្នាក់ក្រោមជាតិ។ អនុក្រឹត្យចែងថា ត្រូវពិន័យជាប្រាក់ពី ១ លានរៀលទៅ ៥ លានរៀល ចំពោះបុគ្គលដែលគេចវេះមិនចង់ធ្វើចត្តាឡីស័ក ឬបុគ្គលដែលគេចចេញពីទីកន្លែងធ្វើចត្តាឡីស័ក។ រយៈពេលនៃការធ្វើចត្តាឡីស័កត្រូវកំណត់ដោយក្រសួងសុខាភិបាល។ ការអនុវត្តកាលពីកន្លងទៅរបស់ក្រសួងសុខាភិបាល គឺមានរយៈពេល ១៤ ថ្ងៃនៃការធ្វើចត្តាឡីស័ក ហើយតម្រូវឲ្យធ្វើតេស្តសំណាកយ៉ាងតិច ២ ដង។ ចំណែកបុគ្គលដែលមិនសហការជាមួយមន្រ្តីសុខាភិបាល ដើម្បីយកសំណាកទៅវិភាគរកមេរោគ ក៏ត្រូវពិន័យពី ១ លានរៀលទៅ ៥ លានរៀលដែរ ហើយបើទោះបង់ប្រាក់ពិន័យនេះបុគ្គលនោះក៏ត្រូវយកសំណាកទៅវិភាគដដែល។ បើតាមអនុក្រឹត្យដដែល ត្រូវពិន័យជាប្រាក់ពី ១០ លានរៀល (ប្រមាណ ២៥០០ ដុល្លារ) ទៅ ៥០ លានរៀល (ប្រមាណ ១២៥០០ ដុល្លារ) ចំពោះអ្នកផ្តើមគំនិតដឹកនាំ ណែនាំ ញុះញង់ បញ្ចុះបញ្ចូល ឬជួយសម្រួលដោយចេតនាដល់បុគ្គលដែលធ្វើចត្តាឡីស័ក ឲ្យគេចចេញពីការត្រួតពិនិត្យរបស់មន្រ្តីចត្តាឡីស័ក ឬគេចវេះពីការធ្វើចត្តាឡីស័ក ឬគេចចេញពីកន្លែងធ្វើចត្តាឡីស័ក។ ចំពោះគ្រឹះស្ថានសុខាភិបាលឯកជនទាំងអស់ ដែលជួយលាក់បាំងនិងមិនបានជូនដំណឹងជាបន្ទាន់ទៅក្រសួងសុខាភិបាលក្នុងករណីពិនិត្យឃើញថា អ្នកជំងឺដែលកំពុងទទួលសេវាព្យាបាលគេចពីការធ្វើចត្តាឡីស័ក ក៏ត្រូវពិន័យជាប្រាក់ពី ១០ លានរៀលដល់ ៥០ លានរៀលដែរ។ អនុក្រឹត្យបញ្ជាក់ថា ប្រាក់ពិន័យនឹងកើនឡើងទ្វេដង ក្នុងករណីដែលអំពើល្មើសត្រូវបានប្រព្រឹត្តម្តងទៀត។ មាត្រា ២០ នៃអនុក្រឹត្យនេះចែងដែរថា ចំពោះបុគ្គលដែលបានប្រព្រឹត្តបទល្មើស នឹងអាចត្រូវលើកលែងឲ្យរួចផុតពីការទទួលពិន័យ ប្រសិនបើបុគ្គលនោះបង្ហាញប្រាប់ព័ត៌មានដល់មន្រ្តីសុខាភិបាល ឬមន្រ្តីមានសមត្ថកិច្ច ឬបានផ្តល់កិច្ចសហការចាំបាច់នានា ដើម្បីជាប្រយោជន៍ក្នុងការទប់ស្កាត់ការឆ្លងរាលដាលជំងឺកូវីដ១៩។ រដ្ឋាភិបាលបញ្ជាក់ថា ការពិន័យជាប្រាក់នេះ មិនធ្វើឲ្យបុគ្គលប្រព្រឹត្តល្មើសរួចផុតពីការទទួលខុសត្រូវខាងព្រហ្មទណ្ឌឡើយ។ នៅសប្តាហ៍នេះ អតីតអធិការនគរបាលស្រុកកំរៀង ខេត្តបាត់ដំបង គឺលោក គឹម ពន្លក ត្រូវឃាត់ខ្លួន ហើយតុលាការខេត្តបាត់ដំបងបានចោទប្រកាន់លោកពីបទ «ការនាំយកចេញដោយមិនស្របច្បាប់សម្រាប់នាំឆ្លងដែន» ពាក់ព័ន្ធនឹងករណីឲ្យមនុស្សចាកចេញ ដោយមិនធ្វើចត្តាឡីស័ក។ ការចាប់ខ្លួនអធិការរូបនេះ បន្ទាប់ពីការថ្លែងរបស់លោកនាយករដ្ឋមន្រ្តី ហ៊ុន សែន ថា មានករណីមិនឲ្យធ្វើចត្តាឡីស័ក ដែលលោកព្រមានចាត់វិធានការតឹងរ៉ឹង។ អាជ្ញាធរនៅតាមព្រំដែនកម្ពុជានិងថៃ ក៏បន្តវិធានការរបស់ខ្លួនក្នុងការធានាថាពលករដែលវិលត្រឡប់ពីប្រទេសថៃ ត្រូវបានធ្វើចត្តាឡីស័កត្រឹមត្រូវ និងមិនមានអ្នករត់គេច។ អភិបាលរងខេត្តបន្ទាយមានជ័យ និងជាអ្នកនាំពាក្យរបស់សាលាខេត្តនេះគឺ លោក លី សារី ប្រាប់VOA នៅថ្ងៃព្រហស្បតិ៍នេះថា បច្ចុប្បន្ននេះ ពលករខ្មែរត្រឡប់ពីប្រទេសថៃកើនឡើង ដោយសារជិតចូលឆ្នាំខ្មែរ ដោយក្នុងមួយថ្ងៃ មានពលករចន្លោះពី ២០០ ទៅ ៤០០ នាក់ ចូលមកតាមច្រកក្នុងខេត្តបន្ទាយមានជ័យ។ លោកបន្តថា នៅព្រឹកថ្ងៃព្រហស្បតិ៍នេះ ពលករខ្មែរម្នាក់ដែលស្ថិតក្នុងមណ្ឌលចត្តាឡីស័កវិទ្យាល័យសម្តេចឪ បានរត់គេចពីមណ្ឌល ហើយអាជ្ញាធរកំពុងតាមយកមកវិញ។ អភិបាលរងខេត្តរូបនេះបន្ថែមថា អាជ្ញាធរនឹងអនុវត្តយ៉ាងតឹងរ៉ឹងតាមអនុក្រឹត្យរបស់រដ្ឋាភិបាល ដើម្បីធានាថា មិនមានករណីរត់គេច។ លោកមានប្រសាសន៍ថា៖ «ទាក់ទងនឹងអនុក្រឹត្យ យើងត្រូវមានវិធានការរឹតបន្តឹងអនុវត្តច្បាប់ហើយ។ ទោះជាពលករគេចវេះ ឬមួយអី យើងត្រូវអនុវត្តទៅតាមប្រការដែលបានចែង»។ លោកបន្តថា រដ្ឋាភិបាលបានផ្គត់ផ្គង់អាហារដល់អ្នកធ្វើចត្តាឡីស័ក និងបានបន្ថែមមីនិងទឹកសុទ្ធជូនពួកគាត់ទៀតផង។ លោក ឃុន ថារ៉ូ មន្ត្រីសម្របសម្រួលផ្នែកការងារនៃមជ្ឈមណ្ឌលសម្ព័ន្ធភាពការងារនិងសិទ្ធិមនុស្ស ហៅកាត់ថា សង់ត្រាល់ មានប្រសាសន៍ថា ការដាក់ពិន័យជារឿងមួយ ប៉ុន្តែលោកថា វិធីសាស្រ្តដែលល្អបំផុត គឺការមានវិធានការតឹងរ៉ឹងក្នុងការធានាអនុវត្តឲ្យបានពេញលេញសម្រាប់អ្នកធ្វើចត្តាឡីស័ក។ លោកបន្ថែមថា ពលករនឹងពិបាកបង់ប្រាក់ពិន័យនេះ ដោយសារពួកគេមិនមានការងារធ្វើ ហើយប្រឈមនឹងការបង់បំណុល។ លោកប្រាប់ VOA ថា៖ «ការផាកពិន័យ ខ្ញុំគិតថាវាគ្រាន់តែជាផ្នែកមួយទេ ប៉ុន្តែវាមិនអាចធានាថាប្រជាពលរដ្ឋគាត់អាចមានលទ្ធភាពនៅក្នុងការបង់ទៅនឹងប្រាក់ពិន័យហ្នឹងដែរទេ»។ លោក ឃុន ថារ៉ូ បន្តថា ការទំនុកបម្រុងអាហារ ការស្នាក់នៅឲ្យបានសមរម្យ និងការទទួលបានប្រាក់ឧបត្ថម្ភពីរដ្ឋាភិបាល ជារឿងសំខាន់មួយសម្រាប់ពលករ៕	2021-02-18T07:00:00+07:00	khmer.voanews.com	https://khmer.voanews.com/a/cambodian-government-to-fine-people-who-evade-covid-19-quarantine/5783216.html
801cbb2b-5b48-4177-aa45-e14a384c1ef3	ដំណឹងល្អ! សម្ដេចតេជោ ហ៊ុន សែន អនុញ្ញាតឲ្យកីឡាករ-កីឡាការិនីជម្រើសជាតិ គ្រូបង្វឹក និងមន្ដ្រីកីឡាជាង ១ពាន់នាក់ចាក់វ៉ាក់សាំងការពារជំងឺកូវីដ-១៩	សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានអនុញ្ញាតឲ្យកីឡាករ-កីឡាការិនីជម្រើសជាតិ គ្រូបង្វឹក និងមន្ដ្រីកីឡាពាក់ព័ន្ធសរុប ១,០៥១នាក់ ធ្វើការចាក់វ៉ាក់សាំងការពារជំងឺកូវីដ-១៩ បន្ទាប់ពីមានការស្នើសុំពីគណៈកម្មាធិការជាតិរៀបចំការប្រកួតកីឡាស៊ីហ្គេម លើកទី៣២ ឆ្នាំ២០២៣ (CAMSOC) កាលពីថ្មីៗ។ នេះបើតាមការឲ្យដឹងពីលោក វ៉ាត់ ចំរើន អគ្គលេខាធិការ CAMSOC នៅរាត្រីថ្ងៃពុធនេះ។ លោក វ៉ាត់ ចំរើន បានបញ្ជាក់ថា «គណ:កម្មាធិការជាតិ CAMSOC សូមគោរពជម្រាបជូនដំណឹងដ៏ល្អ សម្រាប់កីឡាករ-កីឡាការិនីជម្រើសជាតិ គ្រូបង្វឹក និងមន្រ្តីកីឡាពាក់ព័ន្ធ ដែលមានក្នុងបញ្ជីស្នើសុំចាក់វ៉ាក់សាំង COVID-19 ត្រូវបានសម្តេចតេជោនាយករដ្ឋមន្រ្តីអនុញ្ញាតដ៏ខ្ពង់ខ្ពស់ឲ្យចាក់ជូន តាមរយៈក្រុមការងារវ៉ាក់សាំង Covid 19 ក្រសួងការពារជាតិ ដឹកនាំដោយសម្តេចពិជ័យសេនា ទៀ បាញ់ ឧបនាយករដ្ឋមន្រ្តី រដ្ឋមន្រ្តីក្រសួងការពារជាតិ និងជាប្រធាន CAMSOC»។ «ដូច្នេះសូមកីឡាករ-កីឡាការិនី គ្រូបង្វឹកជម្រើសជាតិ និងមន្រ្តីកីឡាពាក់ព័ន្ធ ត្រៀមលក្ខណៈចូលរួមចាក់វ៉ាក់ សាំង COVID 19 ដោយស្មារតីស្ម័គ្រចិត្តគ្រប់ៗគ្នា ក្នុងពេលឆាប់ៗនេះ តាមការរៀបចំរបស់អគ្គលេខាធិការដ្នាន CAMSOC ដើម្បីផ្តល់ជំនឿចិត្ត និងភាពកក់ក្តៅក្នុងចិត្តសាស្រ្តកីឡា ត្រៀមទៅហ្វឹកហាត់ក្រៅប្រទេស និងប្រកួតកីឡាជាអន្តរជាតិនានាក្នុងឆ្នាំ ២០២១ ពិសេសត្រៀមការប្រកួតស៊ីហ្គេម និងអាស៊ានប៉ារ៉ាហ្គេម ឆ្នាំ២០២៣ ដែលកម្ពុជាធ្វើម្ចាស់ផ្ទះឲ្យទទួលបានជោគជ័យ» ។ លោក វ៉ាត់ ចំរើន បន្ថែម។ ទន្ទឹមជាមួយគ្នាលោក វ៉ាត់ ចំរើន បានថ្លែងអំណរគុណដ៏ខ្ពង់ខ្ពស់ ចំពោះការយកចិត្តទុកដាក់របស់រាជរដ្ឋាភិបាល ពិសេសសម្ដេចតេជោនាយករដ្ឋមន្ដ្រី ចំពោះកីឡាករ-កីឡាការិនី គ្រូបង្វឹក និងមន្ដ្រីកីឡា ក្នុងការទទួលនូវការចាក់វ៉ាក់សាំងការពារកូវីដ-១៩ ដំបូង ដើម្បីបង្កើនទំនុកចិត្តក្នុងការហ្វឹកហាត់ ក្នុងការត្រៀមបំពេញបេសកម្មសំខាន់ៗ ក្នុងឆ្នាំ២០២១ ដូចជាលារប្រកួតកីឡាអូឡាំពិក នៅប្រទេសជប៉ុន, ការប្រកួតកីឡាស៊ីហ្គេម នៅប្រទេសវៀតណាម និងការចេញទៅហាត់នៅចិន កូរ៉េ និងជប៉ុន ដើម្បីសម្រួចឆ្ពោះទៅស៊ីហ្គេម ឆ្នាំ២០២៣ ជាដើម៕	2021-02-18T05:05:00+07:00	freshnewsasia.com	https://m.freshnewsasia.com/index.php/en/localnews/187276-2021-02-17-15-05-29.html
e43e47cc-cb70-4d7a-a3f7-29a58ea4ef18	TOP NEWS: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ សរុបបានជាង ៣ពាន់នាក់ហើយ	របាយការណ៍របស់ក្រសួងសុខាភិបាល ដែល Fresh News ទទួលបាននៅយប់ថ្ងៃទី១៦ ខែកុម្ភៈ ឆ្នាំ២០២១នេះបង្ហាញថា គិតចាប់ពីថ្ងៃទី១០ រហូតដល់ថ្ងៃទី១៧ ខែកុម្ភៈ ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ៣,២៣៦នាក់ហើយ ក្នុងនោះស្ត្រីមានចំនួន ១,០៤០នាក់។ របាយការណ៍បានបង្ហាញថា ចំនួនអ្នកដែលស្ម័គ្រចិត្តមកចាក់វ៉ាក់សាំងសរុប ៣,៩៦២នាក់។ តែអ្នកដែលគ្រូពេទ្យមិនអនុញ្ញាតឱ្យចាក់មានចំនួន ៧២៦នាក់។ ក្រសួងសុខាភិបាល បានចាប់ផ្តើមចាក់វ៉ាក់សាំងការពារជំងឺកូវីដ១៩ ស៊ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១។ ដោយឡែកគិតចាប់ពីថ្ងៃទី១០ រហូតដល់ល្ងាចថ្ងៃទី១៧ ខែកុម្ភៈ ឆ្នាំ២០២១នេះ ក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ១៩ ស៉ីណូហ្វាម (Sinopharm) ជូនកងកម្លាំងសរុបបាន ១០,០៤៥នាក់ហើយ មាននារី ៧០១នាក់។ របាយការណ៍បានឱ្យដឹងបន្ថែមទៀតថា ក្នុងថ្ងៃទី១៧ ខែកុម្ភៈ ឆ្នាំ២០២១នេះ ក្រុមវ៉ាក់សាំងកូវីដ១៩ ក្រសួងការពារជាតិ បានចាក់វ៉ាក់សាំងជូន នាយទាហាន នាយទាហានរង និងពលទាហាន ចំណុះឱ្យក្រសួងការពារជាតិ បានសរុបចំនួន ១,១៥២នាក់ នារី ២០០នាក់៕	2021-02-18T04:23:00+07:00	freshnewsasia.com	https://m.freshnewsasia.com/index.php/en/localnews/187274-2021-02-17-14-23-48.html
ba08985f-2346-4c6b-ad05-9a4d78d28974	វៀតណាម បន្តរកឃើញករណីឆ្លងថ្មី នៃជំងឺកូវីដ-១៩ ក្នុងស្រុក ចំនួន «១៨ករណី»ទៀត នៅថ្ងៃពុធនេះ	ក្រសួងសុខាភិបាលវៀតណាមនៅថ្ងៃពុធ ទី១៧ ខែកុម្ភៈ ឆ្នាំ២០២១នេះ បានប្រកាសរកឃើញករណីឆ្លង COVID-19 ក្នុងស្រុកថ្មីៗចំនួន ១៨ករណីបន្ថែមទៀត។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាម ករណីឆ្លងថ្មីៗខាងលើទាំងអស់ ត្រូវបានរាយការណ៍ចេញពីខេត្ត Hai Duong ភាគខាងជើងប្រទេស ជាទីដែលវីរុសកូរ៉ូណា (COVID-19) បានឆ្លងរាលដាលខ្លាំងបំផុត សម្រាប់រលកថ្មីនៅប្រទេសវៀតណាម។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៣២៩ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៥៨០នាក់៕	2021-02-18T03:48:00+07:00	freshnewsasia.com	https://m.freshnewsasia.com/index.php/en/internationalnews/187271-2021-02-17-13-48-07.html
7138fa3d-6d86-415c-9e19-c6b3e60935b5	ឧបនាយករដ្ឋមន្ត្រី អូន ព័ន្ធមុនីរ័ត្ន ទទូចឱ្យក្រសួងសាធារណការប្រឹងទប់ស្កាត់ការដឹកជញ្ជូនលើសទម្ងន់ ដែលកំពុងក្លាយជាជំងឺ និងមេរោគបំផ្លាញផ្លូវថ្នល់	ឧបនាយករដ្ឋមន្ត្រី អូន ព័ន្ធមុនីរ័ត្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ បានលើកឡើងថា ការដឹកជញ្ជូនលើសទម្ងន់កម្រិតកំណត់កំពុងក្លាយជាជំងឺ និងមេរោគបំផ្លាញផ្លូវថ្នល់ និងបានទទូចឱ្យក្រសួងសាធារណការ និងដឹកជញ្ជូន បន្តខិតខំទប់ស្កាត់បទល្មើសនេះ ពិសេសត្រូវកែទម្រង់រចនាសម្ព័ន្ធរបស់ គណៈកម្មាធិការដឹកនាំការត្រួតពិនិត្យយានយន្តដឹកជញ្ជូនលើសទម្ងន់នេះ។ ការថ្លែងបែបនេះ របស់ឧបនាយករដ្ឋមន្ត្រី អូន ព័ន្ធមុនីរ័ត្ន ក្នុងឱកាសជាតំណាងសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា អញ្ជើញបិទសន្និបាតបូកសរុបការងារសាធារណការ និងដឹកជញ្ជូន ឆ្នាំ២០២០ និងទិសដៅការងារឆ្នាំ២០២១ នាថ្ងៃទី១៧ ខែកុម្ភៈ ឆ្នាំ២០២១ នៅទីស្តីការក្រសួងសាធារណការ។ ឧបនាយករដ្ឋមន្ត្រី អូន ព័ន្ធមុនីរ័ត្ន បានដាក់ចេញអនុសាសន៍ជាច្រើន ដល់ក្រសួងសាធារណការ ក្នុងការអនុវត្តការងារបន្តនៅឆ្នាំ២០២១នេះ ដោយក្នុងនោះលោកក៏បានជំរុញឱ្យក្រសួងសាធារណការបន្តការគាំទ្រ និងជំរុញដល់ការកែទម្រង់រចនាសម្ព័ន្ធរបស់ គណៈកម្មាធិការដឹកនាំការត្រួតពិនិត្យយានយន្តដឹកជញ្ជូន លើសទម្ងន់កម្រិតកំណត់។ ជាមួយគ្នានោះ លោកក៏បានណែនាំឱ្យពង្រឹងការអនុវត្តការងាររបស់ ក្រុមការងារត្រួតពិនិត្យយានយន្តកែច្នៃខុសលក្ខណៈបច្ចេកទេស និងសមត្ថកិច្ចពាក់ព័ន្ធទាំងអស់ឱ្យខិតខំកែលម្អ ពង្រឹងយន្តការការងារបន្ថែមទៀត។ លោក អូន ព័ន្ធមុនីរ័ត្ន បានបន្តណែនាំដល់ក្រសួងសាធារណការ បន្តកិច្ចសហការជិតស្និទ្ធជាមួយអាជ្ញាធរដែនដី និងសមត្ថកិច្ចពាក់ព័ន្ធ ដើម្បីទប់ស្កាត់នូវការដឹកជញ្ជូនលើសទម្ងន់កម្រិតកំណត់ ដែលកំពុងក្លាយជាជំងឺ និងមេរោគបំផ្លាញផ្លូវថ្នល់។ លោក សេង ឈួន រដ្ឋលេខាធិការក្រសួងសាធារណការ និងដឹកជញ្ជូន និងជាប្រធានគណៈកម្មាធិការសម្របសម្រួលអចិន្ត្រៃយ៍នៃគណៈកម្មាធិការដឹកនាំការត្រួតពិនិត្យយានយន្តដឹកជញ្ជូនលើសទម្ងន់កម្រិតកំណត់ បានឱ្យដឹងថា ក្នុងឆ្នាំ២០២០ រថយន្តសរុបចំនួន ២,១០៩,៣៣០គ្រឿង ត្រូវបានត្រួតពិនិត្យ។ ក្នុងនោះមានរថយន្តលើសទម្ងន់កម្រិតកំណត់ចំនួន ៥៨៦,១០៣ គ្រឿង ស្មើនឹង ២៧.៧៩%។ លោក សេង ឈួន បានឱ្យដឹងថា រថយន្តផ្ទុកលើសទម្ងន់ក្រោម ៥% មានចំនួន ៥៨២,៨១៤គ្រឿង, រថយន្តផ្ទុកលើសទម្ងន់ពី ៥% ទៅ ១០% មានចំនួន ៧៩គ្រឿង, រថយន្តផ្ទុកលើសទម្ងន់ពី ១០% ទៅ ២០% មានចំនួន ២,១៦៦គ្រឿង និងរថយន្តផ្ទុកលើសទម្ងន់លើសពី ២០% មានចំនួន ១,០៤៤គ្រឿង លោករដ្ឋលេខាធិការក្រសួងសាធារណការ និងដឹកជញ្ជូន បានអះអាងថា ចំនួនរថយន្តដែលលើទម្ងន់កម្រិតកំណត់មានចំនួន ២៧.៧៨% នៃរថយន្តបានត្រួតពិនិត្យសរុប គឺមានការថយចុះចំនួន ០.៩៧% បើប្រៀបធៀបទៅនឹងឆ្នាំ២០១៩ ដែលចំនួនរហូតដល់ ២៨.៧៦%។ បើតាមលោក សេង ឈួន ក្នុងឆ្នាំ២០២០កន្លងទៅនេះ ក្រសួងសាធារណការ និងដឹកជញ្ជូន បានដាក់ចេញគោលការណ៍ពង្រឹងវិធានការយ៉ាងតឹងរឹងបន្ថែមចំពោះយានយន្តដឹកជញ្ជូនធុនធ្ងន់ដែលបើកបរលើបណ្តាញផ្លូវថ្នល់ ដូចជា ពង្រឹងការអនុវត្តដឹកជញ្ជូនឱ្យបានត្រឹមត្រូវ តាមបទប្បញ្ញត្តិដូចចែងក្នុងមាត្រា៦០ នៃច្បាប់ផ្លូវថ្នល់។ ក្នុងករណីយានយន្តដឹកលើសកម្រិតកំណត់ចាប់ពី ២០% ឡើងទៅ ស្ថានីយជញ្ជីងបានឃាត់ទុករថយន្តរយៈពេលមួយឆ្នាំ មានចំនួន ១៧គ្រឿង។ លោក សេង ឈួន ក៏បានលើកឡើងផងដែរថា ទោះបីមានវិធានការរឹតបន្តឹងខ្លាំងយ៉ាងណាក្តី តែក្រុមអ្នកដឹកជញ្ជូននៅតែមិនចូលរួមគោរពច្បាប់៕	2021-02-18T01:15:00+07:00	freshnewsasia.com	https://m.freshnewsasia.com/index.php/en/localnews/187261-2021-02-17-11-15-02.html
1928be9a-d045-45a9-b954-fd3080bd0a86	ដកមេភូមិម្នាក់ចេញពីតំណែង ក្រោយហ៊ានស៊ីដាច់លុយរបស់សម្តេចតេជោ ឧបត្ថម្ភឲ្យពលរដ្ឋក្រីក្រ ក្នុងស្ថានភាពជំងឺកូវីដ១៩	ការដកហូតតំណែងនេះ បន្ទាប់ពីសាច់ញាតិ របស់ស្រ្តីវ័យចំណាស់ម្នាក់ឈ្មោះ ឃុំ ណាវ អាយុ ៦៣ ឆ្នាំជាជនពិការភាព និងមានកូនម្នាក់មានសតិមិនប្រកតី បានតវ៉ាសើរើនៅសាលាឃុំដំរីស្លាប់ ស្រុកកំពង់ស្វាយ ខេត្តកំពង់ធំ កាលពីថ្ងៃទី១៣ ខែកុម្ភៈ ឆ្នាំ ២០២១ ទើបដឹងការពិត៕	2021-02-17T22:45:00+07:00	dap-news.com	https://dap-news.com/national/2021/02/17/120375/
b9a836c3-b048-4349-8738-d0ce97570eaa	វេជ្ជបណ្ឌិត ឱ វណ្ណឌីន ច្រានចោលទាំងស្រុងនូវការផ្សព្វផ្សាយព័ត៌មានក្លែងក្លាយ ថាមានអ្នកគ្រូបង្រៀនម្នាក់ បានចាក់វ៉ាក់សាំងជំងឺកូវីដ១៩ ហើយបានធ្លាក់ខ្លួនឈឺរហូតស្លាប់	ភ្នំពេញ ៖ លោកជំទាវវេជ្ជបណ្ឌិត ឱ វណ្ណឌីន ប្រកាសច្រានចោលទាំងស្រុង នូវការផ្សព្វផ្សាយ ព័ត៌មានក្លែងក្លាយ និងប្រឌិតទាំងស្រុងនេះ ពាក់ព័ន្ធករណីបណ្តាញសង្គមហ្វេសប៊ុកបានផ្សព្វផ្សាយព័ត៌មានមានអ្នកគ្រូបង្រៀនម្នាក់ បានចាក់វ៉ាក់សាំងការពារជំងឺកូវីដ១៩ ហើយបានធ្លាក់ខ្លួនឈឺរហូតស្លាប់។ លោកជំទាវ បានបញ្ជាក់ថា រហូតមកទល់ថ្ងៃនេះ ពុំទាន់មានគ្រូបង្រៀនណាម្នាក់ បានចាក់វ៉ាក់សាំងនៅឡើយទេ ដូច្នេះស្នើអាជ្ញាធរមានសមត្ថកិច្ច ចាត់វិធានការតាមផ្លូវច្បាប់ជាធរមាន។ បើតាមការផ្សព្វផ្សាយរបស់ផេក គ្រូបង្រៀន-Teacher អ្នកគ្រូ ឆន ណាវី បានទទួលមរណភាពកាលពីថ្ងៃទី១៦ ខែកុម្ភៈ ឆ្នាំ២០២១ ដោយជំងឺរលាកស្រោមខួរ៕ រក្សាសិទ្ធិដោយ៖បញ្ញាស័ក្តិ	2021-02-17T21:07:26+07:00	cen.com.kh	https://cen.com.kh/archives/297739.html
6fdb382f-ea1f-4573-8e74-243f6fea9056	អង្គការសុខភាពពិភពលោក អនុញ្ញាតឲ្យប្រើប្រាស់វ៉ាក់សាំងមួយមុខទៀត	អង្គការសុខភាពពិភពលោក (WHO) កាលពីថ្ងៃទី១៥ ខែកុម្ភៈ ប្រកាសទទួលស្គាល់វ៉ាក់សាំងមួយមុខទៀត និងអនុញ្ញាតឲ្យប្រើប្រាស់វាជាសាកល ក្នុងករណីបន្ទាន់។ វ៉ាក់សាំងមួយមុខទៀតនេះ គឺវ៉ាក់សាំង អាស្ត្រាហ្ស៊េណេកា (AstraZeneca) របស់សាកលវិទ្យាល័យ អក់ស្វ៊ើដ (Oxford) នៃចក្រភពអង់គ្លេស (United Kingdom)។ អង្គការសុខភាពពិភពលោក ក៏បានអនុញ្ញាតឲ្យក្រុមហ៊ុនផលិតវ៉ាក់សាំងចំនួនពីរ មួយនៅប្រទេសកូរ៉េខាងត្បូង (South Korea) និងមួយទៀត នៅប្រទេសឥណ្ឌា(India) ផលិតវ៉ាក់សាំងនេះជាទ្រង់ទ្រាយធំ ដើម្បីចែកចាយទៅប្រទេសទាំងអស់ នៅលើពិភពលោក ក្នុងពេលពីរបីសប្តាហ៍ខាងមុខទៀតនេះ។ អង្គការសុខភាពពិភពលោក រំពឹងថានឹងបានវ៉ាក់សាំង អាស្ត្រាហ្ស៊េណេកា (AstraZeneca) នេះជិត ១៥០លានដូស ដើម្បីចែកជូនពលរដ្ឋក្នុងពិភពលោក តាមរយៈយន្តការសមធម៌នៃការបែងចែកវ៉ាក់សាំង ឬ ខូវ៉ែកស៍ (Covax) ត្រឹមត្រីមាសទីមួយនេះ។ ក្នុងចំណោមវ៉ាក់សាំងជាង ១០មុខ មានទាំងវ៉ាក់សាំងចិនផង ដែលកំពុងស្ថិតក្រោមការត្រួតពិនិត្យ និងវាយតម្លៃរបស់អង្គការសុខភាពពិភពលោក គឺមានតែវ៉ាក់សាំងពីរមុខប៉ុណ្ណោះ ដែលអង្គការនេះទទួលស្គាល់ឲ្យប្រើប្រាស់ជាសាកល។ វ៉ាក់សាំងទាំងពីរមុខនោះ គឺវ៉ាក់សាំង ហ្វៃហ្ស៊ើ និង បៃអូអិនថិក (Pfizer and BioNTech) របស់ក្រុមហ៊ុនអាមេរិក និងអាល្លឺម៉ង់ និងវ៉ាក់សាំង អាស្ត្រាហ្ស៊េណេកា (AstraZeneca) របស់អង់គ្លេសនេះ។ វ៉ាក់សាំងរបស់អង់គ្លេសនេះ ងាយទុកដាក់ជាងវ៉ាក់សាំងរបស់អាមេរិក និងអាល្លឺម៉ង់ ដោយសារវាត្រូវការសីតុណ្ហភាពត្រឹម ២អង្សាសេ ទៅ ៨អង្សាសេប៉ុណ្ណោះ។ ស្របពេលជាមួយគ្នានេះ វាក់សាំងចិនចំនួនពីរមុខ គឺវ៉ាក់សាំង ស៊ីណូហ្វាម (Sinopharm) និង ស៊ីណូវ៉ាក់ (Sinovac) ដែលចិនដាក់ទៅឲ្យអង្គការសុខភាពពិភពលោក ដើម្បីពិនិត្យនោះ នៅតែមិនទាន់បានការទទួលស្គាល់នៅឡើយ។ ទោះជាយ៉ាងនេះក្ដី ក្រសួងសុខាភិបាលកម្ពុជា បានប្រកាសទទួលស្គាល់វ៉ាក់សាំងចិនទាំងពីរមុខនេះ ជាផ្លូវការរួចហើយ។ មិនតែប៉ុណ្ណោះ ក្រសួងនេះបានជំរុញការចាក់វ៉ាក់សាំងចិន ស៊ីណូហ្វាម (Sinopharm) ជូនមន្រ្តីជាន់ខ្ពស់ កងកម្លាំងប្រដាប់អាវុធ និងមនុស្សជាច្រើនទៀត បានចំនួន ២.៦១១នាក់ហើយ។ គិតមកត្រឹមថ្ងៃទី១៧ ខែកុម្ភៈនេះ កម្ពុជាមានអ្នកផ្ទុកជំងឺកូវីដ-១៩ ចំនួន ៤៧៩នាក់ អ្នកជាសះស្បើយចំនួន ៤៧០នាក់ និងនៅសម្រាកព្យាបាលចំនួន ៩នាក់៕	2021-02-17T20:39:00+07:00	rfa.org	https://www.rfa.org/khmer/news/health/who-02172021083851.html
abc7c0ac-e8f5-4145-86f7-8016e82235f2	ក្រសួងសុខាភិបាល រំលឹកអំពីកម្មវិធីចាក់វ៉ាក់សាំងបង្ការជំងឺកូវីដ១៩ នៅថ្ងៃនេះ និងថ្ងៃបន្តបន្ទាប់ទៀត (Video inside)	ក្រសួងសុខាភិបាលកម្ពុជា នៅថ្ងៃទី១៧ ខែកុម្ភៈ ឆ្នាំ២០២១នេះ បានចេញសេចក្តីក្រើនរំលឹកអំពីកម្មវិធីចាក់វ៉ាក់សាំងបង្ការជំងឺកូវីដ១៩ នៅថ្ងៃនេះ និងថ្ងៃបន្តបន្ទាប់ទៀត ដែលខ្លួនបានរៀបចំនៅមន្ទីរពេទ្យមួយចំនួន ដើម្បីចាំទទួលចាក់លើជនអាទិភាព ដោយផ្អែកលើគោលការណ៍ស្ម័គ្រចិត្ត។ បើតាមក្រសួងសុខាភិបាល, ឥស្សរជន និងអ្នកដែលក្រសួងបានប្រកាសហើយ មិនទាន់បានទៅចាក់វ៉ាក់សាំង នៅថ្ងៃទី១០ ខែកុម្ភៈ និងថ្ងៃបន្តបន្ទាប់នោះ គឺអាចទៅចាក់ជារៀងរាល់ថ្ងៃ នៅថ្ងៃបន្តបន្ទាប់បាន លើកលែងតែថ្ងៃសៅរ៍-អាទិត្យ តែប៉ុណ្ណោះ៕	2021-02-17T18:59:00+07:00	freshnewsasia.com	https://m.freshnewsasia.com/index.php/en/localnews/187199-2021-02-17-04-59-39.html
391e4d63-7f19-4304-b544-476ad75936a0	អ្វីទៅជាជំងឺខាន់លឿង ឬការកើតលឿងលើស្បែក និងភ្នែក?	ខាន់លឿង (Ictère) គឺជាការលេចចេញនូវពណ៌លឿងតាមស្បែក និងភ្នែក ដោយសារការកើនឡើងសារធាតុប៊ីលីរុយប៊ីនក្នុងឈាម (Bilirubine)។ ក) មូលហេតុនៃការកើតខាន់លឿង បណ្តាលមកពីមូលហេតុចំបងធំ២គឺ – ទី១ គឺជាការកើនឡើងនូវសារធាតុប៊ីលីរុយប៊ីនបម្លែងរួចក្នុងថ្លើម (Ictère à Bilirubine Conjuguée) ដោយសារ • ការរលាកថ្លើម ឫក្រិនថ្លើម • គ្រួសក្នុងថង់ទឹកប្រម៉ាត់ • ការរលាកលំពែងរ៉ាំរ៉ៃ • ការរលាកផ្លូវទឹកប្រម៉ាត់រ៉ាំរ៉ៃ • មហារីក (ថ្លើម លំពែង និងផ្លូវទឹកប្រម៉ាត់ជាដើម) – ទី២ គឺជាការកើនឡើងនូវសារធាតុប៊ីលីរុយប៊ីន មិនទាន់បម្លែងរួចក្នុងថ្លើម (Ictère à Bilirubine non Conjuguée) ដោយសារ ការបែកគ្រាប់ឈាមក្រហម។ ខ) រោគសញ្ញារួមមាន – ការឡើងលឿងតាមស្បែក និងភ្នែក – រមាស់លើស្បែក – លាមកពណ៌ស – ទឹកនោមលឿងចាស់ – រោគសញ្ញាបន្ទាប់បន្សំមួយចំនួនទៀត ទៅតាមមូលហេតុផ្សេងៗដូចជា • ឈឺចុងដង្ហើម ឫផ្នែកខាងក្រោយឆ្អឹងជំនីខាងស្តាំ • ស្ទាបប៉ះដុំពោះ • ថ្លើមរីក • ក្តៅខ្លួន និងរោគសញ្ញាផ្សេងទៀត ។ គ) ការធ្វើរោគវិនិច្ឆ័យ រោគវិនិច្ឆ័យពឹងផ្អែកទៅលើការសាកសួរពីប្រវត្តិជំងឺរបស់អ្នកជំងឺផ្ទាល់ និងក្រុមគ្រួសារ រួមទាំងការពិនិត្យ ទៅលើរោគសញ្ញារាងកាយដែលបានរៀបរាប់ដូចខាងលើ ។ ជាក់ស្តែង ការកើតលឿងតម្រូវឲ្យយើងមើលឈាមមួយចំនួនដូចជា ៖ គ្រាប់ឈាម ប៊ីលីរុយប៊ីន កំណកឈាម (TP, TCA) មុខងារថ្លើម មេរោគថ្លើម A, B, C និងពិនិត្យឈាមផ្សេងៗមួយចំនួនទៀត ទៅតាមរោគសញ្ញាដែលសង្ស័យ ។ វាចាំបាច់តម្រូវឲ្យមានការធ្វើអេកូពោះ និងអាចឈានទៅដល់ការធ្វើស៊ីធីស្កែន ឬ IRM ព្រមទាំងការឆ្លុះរកគ្រួសទឹកប្រម៉ាត់តាមផ្លូវលំពែង (CPRE) ។ ឃ) ការព្យាបាល ការព្យាបាលខាន់លឿងមានលក្ខណៈខុសគ្នាទៅតាមមូលហេតុដែលបង្កជំងឺ ។ ការព្យាបាលអាចជា ការប្រើប្រាស់ថ្នាំគ្រាប់ ការឆ្លុះចាប់គ្រួស ការវះកាត់ផ្សេងៗ។ ការកើតលឿងគឺជារោគសញ្ញាមួយនៃជំងឺផ្សេងៗជាច្រើន ដែលតម្រូវឲ្យមានការសាកសួរដោយយកចិត្តទុកដាក់ខ្ពស់ ព្រមទាំងការស្នើសុំនូវការវិភាគអមវេជ្ជសាស្ត្រ មួយចំនួនដែលមានលក្ខណៈចាំបាច់សម្រាប់អ្នកជំងឺ។ «ដូច្នេះបើលោកអ្នកមានលេចចេញនូវរោគសញ្ញាកើតលឿងដូចបានរៀបរាប់ខាងលើ សូមមេត្តាអញ្ជើញមកពិគ្រោះជាមួយក្រុមវេជ្ជបណ្ឌិតឯកទេសនៅមន្ទីរពេទ្យកាល់ម៉ែត ដើម្បីធ្វើរោគវិនិច្ឆ័យឲ្យបានឆាប់រហ័សទាន់ពេលវេលា រួមជាមួយវិធីសាស្ត្រនៃការព្យាបាលប្រកបដោយប្រសិទ្ធភាពខ្ពស់»៕	2021-02-17T18:15:00+07:00	kampucheathmey.com	https://www.kampucheathmey.com/health/65734
610323c2-3e1b-4e5d-afab-64be8f9f6ed3	BREAKING: សហរដ្ឋអាមេរិក៖ មនុស្សជាង ៦ម៉ឺននាក់ឆ្លងកូវីដ-១៩ និងអ្នកជំងឺ ១,៧៨៧នាក់ស្លាប់ នៅក្នុងពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៣,៣៩៨នាក់ទៀតបានឆ្លង COVID-19 ខណៈអ្នកជំងឺ ១,៧៨៧នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី១៧ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,៣៨១,២២០ករណី ក្នុងនោះមានអ្នកស្លាប់សរុបចំនួន ៤៩៩,៩៩១នាក់ និងជាសះស្បើយឡើងសរុប ១៨,៤៧៩,៤១៨នាក់។ នេះគឺជាលើកដំបូងហើយ។ គួរបញ្ជាក់ថា ចំពោះមុខការឆ្លង និងស្លាប់យ៉ាងគំហុកដោយសារតែ COVID-19 សហរដ្ឋអាមេរិកក្រោមដឹកនាំរបស់លោកប្រធានាធិបតី ចូ បៃដិន បានជំរុញឲ្យបង្កើនការចាក់វ៉ាក់សាំងឲ្យដល់ ១.៥លានដូសក្នុង ១ថ្ងៃទៅដល់ពលរដ្ឋអាមេរិក ប្រសិនបើអាចទៅរួច។ បន្ថែមពីនេះលោក ចូ បៃដិន ក៏បានប្តេជ្ញាចាក់វ៉ាក់សាំង COVID-19 ឲ្យដល់ប្រជាជនអាមេរិកទាំងអស់ជាង ៣៣០លាននាក់ផងដែរ តាមរយៈការជំរុញចង្វាក់ផលិតកម្មនៃវ៉ាក់សាំង៕	2021-02-17T17:36:00+07:00	freshnewsasia.com	https://m.freshnewsasia.com/index.php/en/internationalnews/187187-2021-02-17-03-36-31.html
fd20c4d9-a49c-459c-b6f5-fde066d9929d	រដ្ឋមន្រ្តីសុខាភិបាល ស្នើពលរដ្ឋខ្មែរកុំសម្រុកមកលេង ស្រុកកំណើតនាថ្ងៃចូលឆ្នាំខ្មែរ ដើម្បីទប់ស្កាត់ជំងឺកូវីដ១៩	លោកថា “បើគ្រាន់តែចង់មកលេងស្រុកកំណើត នាឱកាសបុណ្យចូលឆ្នាំប្រពៃណីជាតិខាងមុខ លេងសប្បាយជួបជុំគ្រួសារក្នុងពិធីបុណ្យទេ គួរកុំទាន់មកលេង ដើម្បីចូលរួមទប់ស្កាត់ ការរីករាលដាលនូវជំងឺកូវីដ១៩នេះ” ។ រដ្ឋមន្ត្រីបន្តថា ក្នុងវិបត្តិនៃជំងឺកូវីដ១៩ ពលករដ្ឋគួរស្វែងរកការងារធ្វើ ក្នុងស្រុកឲ្យអស់លទ្ធភាពសិន មុននឹងធ្វើការចំណាកស្រុកទៅក្រៅប្រទេស ដើម្បីចៀសវាងការឆ្លងរីករាលដាលនៃជំងឺនេះ ព្រោះរាជរដ្ឋាភិបាល តាមរយៈក្រសួងការងារ និងបណ្ដុះបណ្ដាលវិជ្ជាជីវៈ ក៏បានរៀបចំនូវការងារ និងបង្រៀនជំនាញខ្លីៗ ដល់ពលករដែលបានបាត់បង់ការងារធ្វើ ។ ដោយបន្ថែមថា ចំពោះអ្នកមានដីស្រែចម្ការ គួរបង្កបង្កើនផលតាមលទ្ធភាពរបស់ខ្លួន កុំចេញចូលឆ្លងដែនទៅថៃ ព្រោះប្រទេសមួយនេះ កំពុងមានឆ្លងខ្លាំងនៅក្នុងសហគមន៍ តាមខេត្តមួយចំនួន នៃជំងឺកូវីដ១៩ ។ ជាមួយគ្នានេះ រដ្ឋមន្ត្រីក៏បានស្នើដល់អាជ្ញាធរខេត្តជាប់ព្រំដែន បន្តជួយចាត់វិធានការឲ្យបានតឹងរឹង នូវពួកមេខ្យល់ដែលលួចនាំពលករឆ្លងដែនខុសច្បាប់ ហើយគេចវេសពីការធ្វើចត្តាឡីស័ក ដោយឯកឧត្តម បានអំពាវនាវដល់ពលរដ្ឋ បន្តអនុវត្តវិធានការអនាម័យ តាមការណែនាំរបស់ក្រសួងសុខាភិបាល ខណៈកម្ពុជាមានអ្នកឆ្លងជំងឺកូវីដ១៩ នៅសល់តិចតួចនិងកំពុងគ្រប់គ្រងបាន។ សូមបញ្ជាក់ថា ចាប់ពីមានការផ្ទុះរីករាលដាលនៃជំងឺកូវីដ១៩ ក្នុងសហគមន៍ខេត្តសាមុទសាខន ប្រទេសថៃ មានពលករឆ្លងដែនតាមច្រកនានា ជាប់ខេត្តបាត់ដំបង មានជាង ៧០០០នាក់ និងបានបញ្ចប់ការធ្វើចត្តាឡីស័កជិត ៤០០០នាក់ កំពុងធ្វើចត្តាឡីស័កជាង ៣០០០នាក់ ខណៈនៅថ្ងៃទី១៦ ខែកុម្ភៈ ឆ្នាំ២០២១ មានពលករឆ្លងដែនពីថៃ មានជាង ៣០០នាក់ ៕	2021-02-17T16:35:00+07:00	dap-news.com	https://dap-news.com/national/2021/02/17/120160/
c419b7f9-d730-4fea-89be-b6c6a9dc52d1	ស្វែងយល់ពីកត្តាប្រឈម មូលហេតុ និងរោគសញ្ញា ជំងឺមហារីកសុដន់	បច្ចុប្បន្ននៅលើពិភពលោក ជំងឺមហារីកសុដន់ ជាកង្វល់ទី១ ក្នុងចំណោមជំងឺមហារីករបស់ស្ត្រីទាំងអស់។ ចំណែកនៅប្រទេសកម្ពុជាយើងជំងឺនេះ គឺស្ថិតក្នុងចំណាត់ថ្នាក់ទី២ នៃជំងឺមហារីករបស់ស្ត្រី។ គេសង្កេតឃើញជំងឺនេះច្រើនមាននៅលើស្ត្រីវ័យចំណាស់ ប៉ុន្តែស្ត្រីវ័យក្មេងក៏អាចជួបប្រទះដែរ។ អត្រា នៃអ្នកជំងឺមហារីកសុដន់ ៖ – ១០% អាចកើតលើស្ត្រីវ័យក្រោម៣៥ឆ្នាំ – ២០% អាចកើតលើស្ត្រីវ័យក្រោម៥០ឆ្នាំ – ៥០% អាចកើតលើស្ត្រីវ័យចន្លោះ៥០-៦៩ឆ្នាំ – ២៨% អាចកើតលើស្ត្រីវ័យចន្លោះ ៦០ឆ្នាំ ឡើងទៅ ក) កត្តាប្រឈម និងមូលហេតុដែលបណ្តាលឲ្យកើតមានមហារីកសុដន់លើស្ត្រី ៖ ជំងឺមហារីកសុដន់កើតឡើងពីការវិវត្តន៍ នៃកោសិកាក្រពេញដោះ។ កត្តាដែលអាចបង្កឲ្យមានជំងឺនេះរួមមាន ៖ – កត្តាអ័រម៉ូនស្ត្រី: ស្ត្រីខ្លះឆាប់ពេញវ័យពេក (មុន១២ឆ្នាំ) និងស្ត្រីខ្លះទៀតអស់រដូវយូរពេក(ក្រោយ៥៥ឆ្នាំ) – ស្ត្រីដែលមានបុត្រទី១ ក្រោយអាយុ៣០ឆ្នាំ – ស្ត្រីដែលប្រើថ្នាំពន្យារការមានរដូវ – បញ្ហាតំណពូជ – របបចំណីអាហារ: • អ្នកមិនសូវទទួលទានបន្លែ • អ្នកមិនបានហាត់កីឡា • អ្នកធាត់ខ្លាំង • អ្នកញាំស្រា ៥០០ml ក្នុងមួយថ្ងៃ – ជក់បារី – ប្រវត្តិក្រុមគ្រួសារមាន: ជំងឺមហារីកសុដន់ មហារីកដៃស្បូន (អត្រាអាចកើតជំងឺមហារីកសុដន់មានពី ២០%-៣០% ក្នុងលក្ខណៈដំណពូជ)។ ខ) រោគសញ្ញា ៖ – ដុំមួយ ឬច្រើននៅក្នុងសុដន់ ទំហំតូចឬធំគែមជុំវិញ ដុំមិនច្បាស់លាស់ រឆេងរឆូញមិនអាចរំកិលបានជាប់ស្អិតជាមួយសាច់ដុំ – ស្បែកសុដន់រាងដូចសំបកក្រូច – ក្បាលដោះផតចូលក្នុង – ដោះប្រែប្រួលទំហំខុសធម្មតាខ្លាំង – ចេញទឹកដោះលាយឈាម – មានកូនកណ្តុរនៅក្រោមក្លៀក – សញ្ញាផ្សេងៗទៀត ជួនកាលការធ្វើរោគវិនិច្ឆ័យ និងព្យាបាលយឺត នាំឲ្យដុំនោះអាចលូតលាស់រាលដាលទៅកន្លែងផ្សេង និងបណ្តាលឲ្យមានអាការៈក្អួតចង្អោរ ស្រកទម្ងន់ ស្បែកឡើងពណ៌លឿង ឈឺសន្លាក់ឆ្អឹងឈឺក្បាល ក្អក។ តើត្រូវធ្វើដូចម្តេចដើម្បីដឹងថាមានជំងឺមហារីកសុដន់? គ) ការធ្វើរោគវិនិច្ឆ័យ នៃជំងឺមហារីកសុដន់ ៖ – ការប៉ះ ឬស្ទាបពិនិត្យទម្រង់របស់ដុំដោះ – ការពិនិត្យអេកូសុដន់ – ការពិនិត្យថតគាបសុដន់ (បើស្ត្រីអាយុពី៤០ឆ្នាំឡើង) – ការថតស្កេន (Scan) – ការថត អ៊ីអែអឹម (IRM) – ការចោះដុំសាច់ដោយធ្វើតាមម៉ាស៊ីនអេកូ (Échographie guidée pour biopsie chirurgicale, biopsie percutanée) – ការវិភាគលើសាច់ដែលបានចោះរួច (Anatomopathologie de la pièce biopsique)។ ឃ) ការព្យាបាល ៖ ការព្យាបាលជំងឺមហារីកសុដន់ ធ្វើឡើងទៅតាមទំហំរបស់ដុំដោះ។ ជាទូទៅការព្យាបាលនោះរួមមាន ៖ – ការវះយកដុំសាច់មហារីក ដោយកាត់ចេញដោះទាំងមូល ឬពាក់កណ្ដាល – ការព្យាបាលដោយថ្នាំគីមី – ការព្យាបាលដោយកាំរស្មីអ៊ីយ៉ុង – ការព្យាបាលដោយ អ័រម៉ូន ង) វិធីបង្ការកុំឲ្យមានជំងឺមហារីកសុដន់ ៖ ការពិនិត្យសុខភាពផ្នែករោគស្ត្រីជាមួយគ្រូពេទ្យឯកទេសរោគស្ត្រី: – ថតកៀបសុដន់រៀងរាល់ឆ្នាំដើម្បីពិនិត្យស្រាវជ្រាវរកជំងឺមហារីកសុដន់ ចាប់ពីអាយុ៤០ឆ្នាំទៅ – ករណីក្រុមគ្រួសារមានម្នាក់កើតជំងឺមហារីកសុដន់ ក្រោមអាយុ៥០ឆ្នាំ ត្រូវពិនិត្យរៀងរាល់៦ខែម្តង ដោយធ្វើការកៀបដោះ អេកូដោះ។ ជាទូទៅ នៅប្រទេសកំពុងអភិវឌ្ឍន៍ កម្មវិធីបង្ការមហារីកសុដន់លើស្ត្រី ត្រូវបានធ្វើឡើងរៀងរាល់២ឆ្នាំម្តង។ ច) ស្ត្រីគ្រប់រូបត្រូវចេះស្ទាប និងពិនិត្យសុដន់របស់ខ្លួនដោយ ៖ ១. ឈរនៅមុខកញ្ចក់ ៖ ពិនិត្យសុដន់នូវសញ្ញាខាងក្រោមៈ – ការចេញទឹកដោះ (Écoulement mamelonnaire) – ស្បែកគ្រើមដូចសំបកក្រូច – ក្រហមរមាស់ ផតចូលនៃផ្នែកណាមួយ ២. លើកដៃខាងស្តាំឡើង ហើយដៃឆ្វេងប្រើចុងម្រាមដៃ៣ស្ទាបដោះស្តាំ ដោយចាប់ផ្ដើមស្ទាបពីខាងក្រៅទៅស្ទាបជារង្វង់។ ៣. សូមធ្វើការពិនិត្យសុដន់ទាំង២ ព្រមទាំងក្លៀក ៤. ការបញ្ចប់ការពិនិត្យសុដន់ចុងក្រោយ ត្រូវពិនិត្យចុងដោះ មានចេញទឹកដោះលាយឈាម ឬអត់ឬក៏ផតក្បាលចូលក្នុង។ ប្រសិនបើមានករណីសង្ស័យ ឬមានអាការៈដូចបានរៀបរាប់ខាងលើ មេត្តាប្រញាប់ជួបពិគ្រោះវេជ្ជបណ្ឌិតជំនាញរោគស្ត្រីនៅមន្ទីរពេទ្យកាល់ម៉ែត ដើម្បីធ្វើរោគវិនិច្ឆ័យ និងទទួលការព្យាបាលឲ្យបានត្រឹមត្រូវ និងទាន់ពេលវេលា ចៀសវាងយឺតពេល ដែលបង្កគ្រោះថ្នាក់ដល់អាយុជីវិត៕	2021-02-17T15:50:00+07:00	kampucheathmey.com	https://www.kampucheathmey.com/health/65718
e534056f-552f-44ee-a61f-c7553f0d5644	ជំងឺគ្រោះថ្នាក់សរសៃឈាមខួរក្បាល គឺជាមូលហេតុចម្បងទីមួយ នៃពិការភាព នៅទូទាំងសកលលោក	ជំងឺគ្រោះថ្នាក់សរសៃឈាមខួរក្បាល (Stroke) គឺជាមូលហេតុចម្បងទីមួយ នៃពិការភាព នៅទូទាំងសកលលោក ជាពិសេសលើមនុស្សដែលមានអាយុលើសពី៦៥ឆ្នាំ ឡើងទៅ។ ក្នុងរវាងកន្លះសតវត្សចុងក្រោយនេះ អត្រា នៃជំងឺនេះមានការថយចុះប្រហែល៤០ភាគរយ នៅប្រទេសអភិវឌ្ឍន៍ តែមានការកើនឡើង១០០ភាគរយ នៅបណ្តាលប្រទេសដែលមានចំណូលទាបនិងមធ្យម។ ជំងឺគ្រោះថ្នាក់សរសៃឈាមខួរក្បាល (Stroke) មានរោគសញ្ញាដូចខាងក្រោម ៖ – Balance: បាត់បង់លំនឹងភ្លាមៗ – Eye: ស្រវាំងភ្នែកមួយចំហៀង ឬសងខាង – Face: វៀចមុខមួយចំហៀង – Arms: ស្ពឹក ឬធ្ងន់ដៃមួយចំហៀង – Speech: ពិបាកនិយាយ ឬនិយាយមិនច្បាស់ – Time of terrible headache: ឈឺក្បាលខ្លាំង ការអញ្ជើញមកកាន់មន្ទីរពេទ្យជាបន្ទាន់ ក្រោយលោកអ្នកមានរោគសញ្ញាដូចរៀបរាប់ខាងលើជាមួយបច្ចេកវិទ្យាថ្មីទំនើបរបស់មន្ទីរពេទ្យកាល់ម៉ែត និងការថែទាំតាមជំនាញវិជ្ជាជីវៈប្រកបដោយទំនុកចិត្តខ្ពស់ គឺជាកត្តាសត្យានុម័តនៃការកាត់បន្ថយពិការភាព ដោយសារជំងឺនេះ ក៏ដូចជាការកាត់បន្ថយសេចក្តីស្លាប់ដែរ។ សូមកុំបណ្តាលឲ្យជំងឺគ្រោះថ្នាក់សរសៃឈាមខួរក្បាលបំផ្លាញអ្នក និងគ្រួសារអ្នក៕	2021-02-17T15:40:00+07:00	kampucheathmey.com	https://www.kampucheathmey.com/health/65705
ac6651c5-0f37-407a-a802-f2523bc6042c	ក្រសួងព្យាបាល អ្នកជំងឺកូវីដ១៩ ជាសះស្បើយម្នាក់ទៀត ខណៈគ្មានអ្នកឆ្លងថ្មី នៅថ្ងៃ១៧ កុម្ភៈ	ភ្នំពេញ ៖ ក្រសួងសុខាភិបាលកម្ពុជា បានប្រកាសថា ខ្លួនបានព្យាបាលអ្នកជំងឺកូវីដ១៩ ជាសះស្បើយម្នាក់ទៀត ហើយ ខណៈគ្មានអ្នកឆ្លងថ្មីនៅថ្ងៃ១៧ កុម្ភៈ។ សូមបញ្ជាក់ថា គិតត្រឹមព្រឹកថ្ងៃ១៧ កុម្ភៈ កម្ពុជាមានអ្នកឆ្លងជំងឺកូវីដសរុបចំនួន៤៧៩ នាក់ អ្នកជាសះស្បើយចំនួន៤៧០ នាក់ និងអ្នកកំពុងព្យាបាលចំនួន៩នាក់៕	2021-02-17T15:22:00+07:00	dap-news.com	https://dap-news.com/national/2021/02/17/120146/
14bfc666-50ba-468c-a06a-48da32ce5fda	TOP NEWS: ដំណឹងល្អ ! ក្រសួងសុខាភិបាលបន្តប្រកាសថា មិនមានរកឃើញអ្នកឆ្លងជំងឺកូវីដ១៩ ថ្មីនោះទេ ខណៈអ្នកជំងឺម្នាក់ជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី១៧ ខែកុម្ភៈ ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញអ្នកឆ្លងជំងឺកូវីដ១៩ថ្មីនោះទេ ខណៈអ្នកជំងឺម្នាក់ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យ។ គិតទាំងថ្ងៃនេះ រយៈពេល៥ថ្ងៃជាប់គ្នាហើយ ដែលក្រសួងមិនមានរកឃើញអ្នកឆ្លងជំងឺកូវីដ១៩ ថ្មីនោះកម្ពុជា។ អ្នកជំងឺដែលទើបព្យាបាលជាសះស្បើយជា ស្ត្រីជនជាតិខ្មែរ អាយុ៤០ឆ្នាំ ស្នាក់នៅភូមិព្រៃតាប ឃុំរោងគោ ស្រុកក្រឡាញ់ ខេត្តសៀមរាប បានធ្វើដំណើរមកពីប្រទេសថៃ មកដល់កម្ពុជា នៅថ្ងៃទី២៧ ខែមករា ឆ្នាំ២០២១ ត្រូវបានអនុញ្ញាតឲ្យចេញពីមន្ទីរពេទ្យបង្អែក ខេត្តបន្ទាយមានជ័យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៧ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ៤៧៩នាក់ ក្នុងនោះអ្នកជាសះស្បើយចំនួន ៤៧០នាក់ និងអ្នកជំងឺ០៩នាក់ កំពុងសម្រាកព្យាបាលនៅមន្ទីរពេទ្យ៕	2021-02-17T14:11:00+07:00	freshnewsasia.com	https://m.freshnewsasia.com/index.php/en/localnews/187171-2021-02-17-00-11-06.html
3bf0462b-a823-47a6-8b5a-ea8ac775df85	តុលាការកំណត់យកថ្ងៃទី២ខែមីនា ប្រកាសទោសកូនប្រុសមានជំងឺសរសៃប្រសាទ ចាប់អាករ ម្តាយ	ភ្នំពេញៈ ការកំណត់យកថ្ងៃទី២ខែកុម្ភៈ២០២១ ចៅក្រមជំនុំជម្រះសាលាដំបូងរាជធានីភ្នំពេញ លោក កុល កំពូល ជាប្រធានក្រុម ប្រឹក្សានិង លោក សំម ឫទ្ធីវាសនា ជាតំណាងអយ្យការ កាលពីល្ងាចថ្ងៃទី១៦ខែកុម្ភៈឆ្នាំ២០២១ ម្សិលមិញនេះ បានសម្រេចបើកសវនាការជំនុំជម្រះលើសំណុំរឿង ឃាតកម្ម ដោយអំពើឃោរឃៅ ដោយកូនប្រុសមានជំងឺសរសៃប្រសាទ ចាប់អាករ ម្តាយដាច់ពីស្មារក្នុងបន្ទប់ជួល នៅខណ្ឌពោធិ៍សែនជ័យ ។ តុលាការបញ្ជាក់ថា ជនជាប់ចោទឈ្មោះ អ៊ាម សំណាង ភេទប្រុសអាយុ៣២ឆ្នាំ មុខរបរ បុគ្គលិក រោងចក្រ តំឡើងម៉ូតូហុងដាស្ថិតនៅផ្លូវវេងស្រេង ស្នាក់នៅចំណុចកើតហេតុជាមួយម្តាយ មានជំងឺសរសៃប្រសាទ មានប័ណ្ណបើកថ្នាំជាប្រចាំនៅពេទ្យមិត្តភាពខ្មែរសូវៀត និងមានទីកន្លែងកំណើត ស្រុក កោះ ប៉ែនខ ឃុំកោះមិត្ត ស្រុកកំពង់សៀម ខេត្តកំពង់ចាម។ នៅក្នុងសាលសវនាការកាលពីម្សិលមិញ (ថ្ងៃទី១៦ខែកុម្ភៈឆ្នាំ២០២១) ដែលជនជាប់ ចោទ គឺមានការនិយាយស្តី ខ្សែ ហើយបើតាមមន្ត្រីពន្ធនាគារបញ្ជាក់ គឺជនជាប់ចោទត្រូវបានក្រុមគ្រូពេទ្យ នៅពន្ធនាគារបានបើកថ្នាំងសសៃប្រសាទឲ្យជាប្រចាំ។ ក្រោយពីធ្វើការសាកសួរដេញដោលទៅលើជនជាប់ចោទ រួចរាល់និងតំណាង អយ្យការធ្វើសេចក្តីសន្និដ្ឋានរួចលោកចៅក្រមសម្រេចកំណត់យកថ្ងៃទី២ខែមីនាឆ្នាំ២០២១ខាងមុខនេះ ដើម្បីធ្វើការប្រកាសសាលក្រម។ ជនរងគ្រោះស្ត្រីចំណាស់ម្នាក់ត្រូវបាន កូនប្រុសចាប់អារក ដាច់ចេញពីស្មារ ស្លាប់ក្នុងបន្ទប់ជួល រួចរត់គេចខ្លួនបាត់ កាលពីម៉ោង១១យប់ថ្ងៃសុក្រ ថ្ងៃទី ២៨ ខែ សីហា ឆ្នាំ២០២០ ដល់វេលាម៉ោង៧ព្រឹក ថ្ងៃសៅរ៍ ទី២៩ ខែសីហា ២០២០ ទើបមានមានការភ្ញាក់ផ្អើលថា មានមនុស្សស្លាប់នៅចំណុចបន្ទប់ជួលលេខ២០២ ជាន់ទី២ ស្ថិតក្នុងបុរីសឡា ភូមិចោមចៅ៣ សង្កាត់ចោមចៅទី២ ខណ្ឌពោធិ៍សែនជ័យ រាជធានីភ្នំពេញ ក្រោយមកសមត្ថកិច្ចបើកការស៊ើបអង្កេតទើបឈានដល់ការឃាត់ខ្លួនជនសង្ស័យ ជាកូនបង្កើតនៅវេលាម៉ោង១០និង៣០នាទីព្រឹកថ្ងៃ២៩ ដោយមានប្រជាពលរដ្ឋឃើញជនសង្ស័យដើរស្រាត នៅក្រោយមន្ទីរ ពេទ្យសែនសុខ IU ក៏បានរាយការណ៍ទៅសមត្ថកិច្ចមកមើល ទើបដឹងថាជាជនដៃដល់ ពិតប្រាកដ ក៏ឃាត់ខ្លួន យកមកសាកសួរនៅផ្នែកជំនាញ នៃអធិការដ្ឋាននគរបាលខណ្ឌពោធិ៍សែនជ័យតែម្តង៕ រក្សាសិទ្ធិដោយ៖CEN	2021-02-17T10:49:23+07:00	cen.com.kh	https://cen.com.kh/archives/297495.html
6c56f316-09d8-4c75-a90b-715fdcc8994f	លោក ម៉ង ប៊ុនហេង ប្រាប់អាជ្ញាធរខេត្តជាប់ព្រំដែន ចាត់វិធានការតឹងរឹង ចំពោះមេខ្យល់នាំពលករឆ្លងដែនខុសច្បាប់	រដ្ឋមន្ត្រីក្រសួងសុខាភិបាល លោក ម៉ង ប៊ុនហេង បានបានស្នើដល់អាជ្ញាធរខេត្តជាប់ព្រំដែន បន្តជួយចាត់វិធានការឲ្យបានតឹងរឹងនូវពួកមេខ្យល់ដែលលួច នាំពលករឆ្លងដែនខុសច្បាប់ ហើយគេចវេសពីការធ្វើចត្តាឡីស័ក។ ក្នុងពេលអញ្ជើញចុះពិនិត្យស្ថានភាពមណ្ឌលចត្តាឡីស័ក ស្រុកកំរៀង ខេត្តបាត់ដំបង កាលពីថ្ងៃទី១៦ ខែកុម្ភៈ ឆ្នាំ២០២១ លោក ម៉ង ប៊ុនហេង បានធ្វើការអំពាវនាវដល់ ពលករខ្មែរ ដែលកំពុងធ្វើការនៅប្រទេសថៃ សូមកុំសម្រុកមកលេងស្រុកកំណើត ក្នុងរដូវបុណ្យចូលឆ្នាំព្រណីជាតិខាងមុខ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩ ជាមួយរាជរដ្ឋាភិបាល។ លោកថា ក្នុងវិបត្តិនៃជំងឺកូវីដ១៩ ពលករដ្ឋគួរស្វែងរកការងារធ្វើក្នុងស្រុក ឲ្យអស់លទ្ធភាពសិន មុននឹង ចំណាកស្រុកទៅក្រៅប្រទេស ដើម្បីចៀសវាងការឆ្លងរីករាលដាលនៃជំងឺនេះ ព្រោះរាជរដ្ឋាភិបាល តាមរយៈក្រសួងការងារ និងបណ្ដុះបណ្ដាលវិជ្ជាជីវៈ ក៏បានរៀបចំនូវការងារ និងបង្រៀនជំនាញខ្លីៗ ដល់ពលករ ដែលបានបាត់បង់ការងារធ្វើ។ លោក បានបន្តថា កុំឆ្លងចេញចូលទៅប្រទេសថៃ ព្រោះប្រទេសមួយនេះ កំពុងមានការឆ្លងខ្លាំងក្នុងសហគមន៍ តាមខេត្តមួយចំនួន។ សម្រាប់អ្នកចង់មកលេងស្រុកកំណើត នាឱកាសបុណ្យចូលឆ្នាំប្រពៃណីជាតិខាងមុខ បើគ្រាន់ចង់លេងសប្បាយជួបជុំគ្រួសារក្នុងពិធីបុណ្យទេ គួរកុំទាន់មកលេង ដើម្បីចូលរួមទប់ស្កាត់ការរីករាលដាលនូវជំងឺកូវីដ១៩ និងបន្តអនុវត្តវិធានការអនាម័យ តាមការណែនាំរបស់ក្រសួងសុខាភិបាល ខណៈកម្ពុជាមានអ្នកឆ្លងជំងឺកូវីដ១៩ នៅសល់តិចតួចនិងកំពុងគ្រប់គ្រងបាន។ គូបញ្ជាក់ថា ចាប់ពីមានការផ្ទុះរីករាលដាលនៃជំងឺកូវីដ១៩ ក្នុងសហគមន៍ខេត្តសាមុទសាខន ប្រទេសថៃ មានពលករឆ្លងដែនតាមច្រកនានាជាប់ខេត្តបាត់ដំបង មានជាង ៧០០០នាក់ និងបានបញ្ចប់ការធ្វើចត្តាឡីស័កជិត ៤០០០នាក់ កំពុងធ្វើចត្តាឡីស័កជាង ៣០០០នាក់ ខណៈនៅថ្ងៃទី១៦ ខែកុម្ភៈ ឆ្នាំ២០២១ មានពលករឆ្លងដែនពីថៃ មានជាង ៣០០នាក់៕	2021-02-17T10:12:25+07:00	kbnnews.com	https://kbn.news/archives/207171
90f87320-f0af-4648-a5b0-60afa48c7977	ប្រសើរខ្លាំងណាស់! ៥ថ្ងៃជាប់ៗគ្នា នៅកម្ពុជាមិនមានករណីឆ្លងកូវីដ	រាជធានីភ្នំពេញ៖ ក្រសួងសុខាភិបាល បានចេញសេចក្ដីប្រកាសព័ត៌មាន នៅព្រឹក ថ្ងៃទី១៧ ខែកុម្ភៈ ឆ្នាំ២០២១ថា ក្រសួងរកមិនឃើញមានអ្នកឆ្លងថ្មី នៃជំងឺកូវីដ-១៩នោះទេ ប៉ុន្ដែនៅកម្ពុជាមានអ្នកជំងឺម្នាក់ទៀតត្រូវបានព្យាបាលឲ្យជាសះស្បើយ ទើបក្រុមគ្រូពេទ្យនុញ្ញាតឲ្យចាកចេញពីមន្ទីរពេទ្យ។ ក្រសួងសុខាភិបាល បានបញ្ជាក់ថា ក្នុងរយៈពេល៥ថ្ងៃជាប់ៗគ្នាកន្លងមកនេះ ក្រសួងសុខាភិបាលរកមិនឃើញមានអ្នកឆ្លងថ្មី នៃជំងឺកូវីដ-១៩ នៅក្នុងប្រទេសកម្ពុជានោះទេ។ ប៉ុន្ដែនៅថ្ងៃនេះ មានអ្នកជំងឺម្នាក់ទៀត ត្រូវបានព្យាបាលជាសះស្បើយពីជំងឺកូវីដ។ គាត់ជាស្ត្រីជនជាតិខ្មែរអាយុ៤០ឆ្នាំ ស្នាក់នៅភូមិព្រៃតាប ឃុំរោងគោ ស្រុកក្រឡាញ់ ខេត្តសៀមរាប។ ស្រ្ដីរូបនេះបានធ្វើដំណើរមកពីប្រទេសថៃ ហើយបានមកដល់កម្ពុជា កាលពីថ្ងៃទី២៧ ខែមករា ឆ្នាំ២០២១។ ប៉ុន្ដែក្រោយពេលសម្រាកព្យាបាលជាសះស្បើយពីជំងឺកូវីដ ទើបក្រុមគ្រូពេទ្យអនុញ្ញាតឲ្យគាត់ចាកចេញពីមន្ទីរពេទ្យបង្អែកខេត្តបន្ទាយមានជ័យ។ បើគិតត្រឹមវេលាម៉ោង៧ព្រឹក ថ្ងៃទី១៧ ខែកុម្ភៈ ឆ្នាំ២០២១ នៅក្នុងប្រទេសកម្ពុជាមានអ្នកឆ្លងកូវីដ-១៩ សរុប៤៧៩នាក់។ ក្នុងចំណោមអ្នកជំងឺកូវីដទាំងនោះ មានអ្នកជាសះស្បើយចំនួន ៤៧០នាក់ ហើយអ្នកជំងឺចំនួន៩នាក់ផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕	2021-02-17T08:39:47+07:00	kbnnews.com	https://kbn.news/archives/207127
868c1949-9fab-4df6-8a73-244211c1f256	រដ្ឋាភិបាលស៊ីមបាវ៉េ និងចិនសម្រាលភាពភ័យខ្លាចវ៉ាក់សាំងបង្ការជំងឺកូវីដ១៩របស់ក្រុមហ៊ុន Sinopharm	ប្រទេសស៊ីមបាវ៉េ កាលពីថ្ងៃច័ន្ទ បានទទួលវ៉ាក់សាំងចំនួន២សែនដូសរបស់ក្រុមហ៊ុន Sinopharm ចិនដែលត្រូវបានជួយឧបត្ថម្ភដោយរដ្ឋាភិបាលក្រុងប៉េកាំងដើម្បីជួយបញ្ឈប់ការរាលដាលជំងឺកូវីដ១៩។ ស៊ីមបាវ៉េដូចជាប្រទេសភាគច្រើនទៀតនៅទ្វីបអាហ្វ្រិក នឹងត្រូវការវ៉ាក់សាំងរាប់លានដូសទៀតបន្ទាប់ពីការឆ្លងបានកើនឡើងយ៉ាងខ្លាំង។ លោកអនុប្រធានាធិបតី Costantino Chiwenga នៃប្រទេសស៊ីមបាវ៉េ ហើយក៏ជារដ្ឋមន្រ្តីក្រសួងសុខាភិបាលផងដែរនោះ បានញញឹមស្វាគមន៍នៅឯចំណតអាកាសយានដ្ឋានអន្តរជាតិ Robert Mugabe ដោយលោកបាននិយាយទៅកាន់ក្រុមអ្នកកាសែតបន្ទាប់ពីយន្តហោះមួយគ្រឿងដែលដឹកជញ្ជូនវ៉ាក់សាំងរបស់ក្រុមហ៊ុន Sinopharm បានចុះចតមុនថ្ងៃទើបនឹងរះកាលពីថ្ងៃច័ន្ទ។ លោក Chiwenga បានថ្លែងថា៖ «នេះជាអំណោយទាន់ពេលវេលាដែលបានផ្តល់ឲ្យនៅអំឡុងសោកនាដកម្មនិងការបំផ្លិចបំផ្លាញកាលពីពេលថ្មីៗនេះ ដែលបានកើតមានឡើងនៅក្នុងប្រទេសរបស់យើងដោយសារការរាតត្បាតនៃជំងឺកូវីដ១៩។ ការទទួលបានវ៉ាក់សាំងទាំងនេះ ជាពន្លឺនៃក្តីសង្ឃឹមសម្រាប់ប្រទេសជាតិដែលនៅទីបញ្ចប់យើងអាចជិតវិលត្រឡប់ទៅកាន់ភាពប្រក្រតី ដែលប្រជាពលរដ្ឋរបស់យើងបើកទំព័រប្រវត្តិសាស្ត្រថ្មី។ នៅពេលដែលយើងត្រូវការចាំបាច់ ការឆ្លើយតបវ៉ាក់សាំងរបស់ចិនមុនដំបូងជាការសំខាន់សម្រាប់ប្រទេសយើង»។ ទោះជាយ៉ាងណាក៏ដោយ កាលពីចុងសប្តាហ៍កន្លងមក មន្ត្រីម្នាក់នៃមហាវិទ្យាល័យសុខភាពសាធារណៈរបស់ស៊ីមបាវ៉េ បានប្រាប់VOAថា វ៉ាក់សាំងរបស់ក្រុមហ៊ុន Sinopharm មិនមានប្រសិទ្ធភាពប្រឆាំងនឹងជំងឺកូវីដ១៩វិវត្តថ្មីរបស់អាហ្វ្រិកខាងត្បូងដែលបានរាលដាលចូលក្នុងប្រទេសស៊ីមបាវ៉េទេ។ លោកសង្ឃឹមថាស៊ីមបាវ៉េ នឹងទទួលបានវ៉ាក់សាំងភ្លាមៗនៅក្រោមកម្មវិធី COVAX និងសហភាពអាហ្វ្រិក ដូច្នេះប្រទេសអាចមាន«វ៉ាក់សាំងល្បីៗផ្សេងទៀតដែលមានទិន្នន័យច្បាស់លាស់»។ កាលពីថ្ងៃច័ន្ទ លោក Guo Shaochun ឯកអគ្គរដ្ឋទូតចិនប្រចាំនៅប្រទេសស៊ីមបាវ៉េ បានច្រានចោលការមន្ទិលសង្ស័យណាមួយអំពីវ៉ាក់សាំងក្រុមហ៊ុន Sinopharm នៅពេលដែលត្រូវបានសួរដោយVOA។ លោក Guo ថ្លែងថា៖ «ខ្ញុំមិនមែនជាអ្នកវិទ្យាសាស្ត្រទេ ដូច្នេះ ខ្ញុំមិនធ្វើអត្ថាធិប្បាយដោយគ្មានវិជ្ជាជីវៈនោះទេ។ ក៏ប៉ុន្តែខ្ញុំចង់និយាយថា វ៉ាក់សាំងចិនបានបង្ហាញសុវត្ថិភាពរួចហើយ»។ វេជ្ជបណ្ឌិត Elopy Nimele Sibanda គឺជាសាស្ត្រាចារ្យផ្នែកប្រព័ន្ធភាពស៊ាំប្រឆាំងនឹងជំងឺឆ្លងនៅឯមហាវិទ្យាល័យវិទ្យាសាស្ត្រសុខាភិបាលនៃសាកលវិទ្យាល័យស៊ីមបាវ៉េ។ លោកនិយាយប្រកបដោយសុទិដ្ឋិនិយមថា វ៉ាក់សាំងរបស់ក្រុមហ៊ុនSinopharmនឹងជួយស៊ីមបាវ៉េ បន្ទាប់ពីករណីជំងឺកូវីដ១៩ឡើងខ្លាំងនៅក្នុងប្រទេស។ លោកបាននិយាយថា៖«មានវ៉ាក់សាំងប្រសើរជាងអត់។ នេះជាការសំខាន់។ យើងនឹងដឹងពីប្រសិទ្ធភាពបន្ទាប់ពីចាក់វ៉ាក់សាំងនេះហើយ។ យើងនឹងមិនដឹងពីប្រសិទ្ធភាពរបស់វាទេ លុះត្រាតែវ៉ាក់សាំងនោះត្រូវបានសាកល្បងនៅក្នុងប្រទេសរបស់យើង។ យើងមិនបានដឹងអំពីវ៉ាក់សាំងរបស់សាកលវិទ្យាល័យ Oxford ទេ ហើយថាតើវាមានប្រសិទ្ធភាពយ៉ាងដូចម្តេចនៅក្នុងប្រទេសអាហ្វ្រិកខាងត្បូង រហូតទាល់តែពួកគេបានចាប់ផ្តើមចាក់វ៉ាក់សាំងឲ្យពលរដ្ឋនៅក្នុងប្រទេសអាហ្វ្រិកខាងត្បូង។ ពលរដ្ឋជានិច្ចកាលមានបញ្ហាថាតើវ៉ាក់សាំងនោះមានប្រសិទ្ធភាពឬក៏អត់»។ រដ្ឋាភិបាលស៊ីមបាវ៉េ និយាយថា វ៉ាក់សាំងរបស់ក្រុមហ៊ុន Sinopharm មានអត្រាប្រសិទ្ធភាពពីចន្លោះ៧៦ទៅ៨៦ភាគរយ។ នៅថ្ងៃច័ន្ទ លោកវេជ្ជបណ្ឌិត Robert Mudyirandima រដ្ឋលេខាធិការស្តីទីនៃក្រសួងសុខាភិបាលនឹងធ្វើការសាកល្បងវ៉ាក់សាំងរបស់ក្រុមហ៊ុន Sinopharm នៅសប្តាហ៍នេះមុនពេលចាប់ផ្តើមកម្មវិធីចាក់វ៉ាក់សាំងដោយមិនគិតថ្លៃនិងស្ម័គ្រចិត្តនៅទូទាំងប្រទេស។ រដ្ឋាភិបាលស៊ីមបាវ៉េបានបញ្ជាក់ថា ខ្លួនមានគម្រោងចាក់វ៉ាក់សាំងប្រជាពលរដ្ឋចំនួន៦០ភាគរយនៃប្រជាពលរដ្ឋប្រហែល១៤លាននាក់នៅក្នុងប្រទេសដោយសង្ឃឹមថា សហគមន៍ទាំងមូលនឹងមានប្រព័ន្ធការពាររាងកាយបន្ទាប់ពីចាក់វ៉ាក់សាំងហើយ៕	2021-02-17T07:00:00+07:00	khmer.voanews.com	https://khmer.voanews.com/a/zimbabwe-china-allay-sinopharm-vaccines-fears/5781834.html
48e54180-e3e8-44a6-835b-c85a21080879	ជប៉ុនចាប់ផ្តើមយុទ្ធនាការចាក់វ៉ាក់សាំងកូវីដ១៩ខណៈមានការព្រួយបារម្ភអំពីកីឡាអូឡាំពិក	ប្រទេសជប៉ុន បានចាប់ផ្តើមយុទ្ធនាការចាក់វ៉ាក់សាំងបង្ការជំងឺកូវីដ១៩របស់ខ្លួននៅថ្ងៃពុធនេះ ដោយការចាក់វ៉ាក់សាំងរបស់ក្រុមហ៊ុន Pfizer-BioNTech ដល់បុគ្គលិកមន្ទីរពេទ្យក្រុងតូក្យូ ខណៈដែលលោកនាយករដ្ឋមន្ត្រី Yoshihide Suga ប៉ុនប៉ងធ្វើឲ្យបានជោគជ័យនូវការធ្វើជាម្ចាស់ផ្ទះរៀបចំកីឡាអូឡាំពិកនៅរដូវក្តៅនេះ។ នេះបើតាមសេចក្តីរាយការណ៍របស់ទីភ្នាក់ងារព័ត៌មាន Reuters។ បុគ្គលិកនៅឯមជ្ឈមណ្ឌលសុខាភិបាលក្រុងតូក្យូ ស្ថិតក្នុងចំណោមអ្នកមានវិជ្ជាជីវៈខាងសុខាភិបាលចំនួន៤០.០០០នាក់ដែលត្រូវទទួលចាក់មុនគេ។ បន្ទាប់មកនឹងចាក់ឲ្យបុគ្គលិកសុខាភិបាលជាង៣,៧លាននាក់ ក្រោយមកទៀតមនុស្ស៣៦លាននាក់ដែលមានអាយុចាប់ពី ៦៥ឆ្នាំឡើងទៅ។ អនុរដ្ឋមន្ត្រីក្រសួងសុខាភិបាលលោក Hiroshi Yamamoto បានប្រាប់ក្រុមអ្នកយកព័ត៌មាននៅឯមន្ទីរពេទ្យបន្ទាប់ពីវ៉ាក់សាំងទី១ ត្រូវបានចាក់ថា៖ «នេះជាជំហានដ៏សំខាន់មុនដំបូងឆ្ពោះទៅកាន់ការបញ្ចប់ការរាតត្បាតនៃកូវីដ១៩»។ ជប៉ុនជាសមាជិកចុងក្រោយគេបង្អស់នៃក្រុមប្រទេសដែលមានឧស្សាហកម្មជឿនលឿនទាំង៧ (G7) ដែលទើបចាប់ផ្តើមចាក់វ៉ាក់សាំង។ រដ្ឋាភិបាលមានគម្រោងចាក់វ៉ាក់សាំងដល់បុគ្គលិកសុខាភិបាលមុនដំបូងគេ បន្ទាប់មកពលរដ្ឋចាស់ៗ អ្នកដែលមានបញ្ហាសុខភាព និងបុគ្គលិកនៅកន្លែងថែទាំមនុស្សចាស់។ លោកនាយករដ្ឋមន្ត្រី Suga បាននិយាយថា ការចែកចាយវ៉ាក់សាំង នឹងក្លាយជាការសំខាន់មួយដើម្បីធ្វើឲ្យកីឡាអូឡាំពិកបានទទួលជោគជ័យ ដែលកីឡាអូឡាំពិកនោះត្រូវបានពន្យារពេលកាលពីឆ្នាំទៅ ហើយមានកំណត់ពេលចាប់ផ្តើមនៅចុងខែកក្កដាខាងមុខនេះ។ លោក Taro Kono ប្រធានកម្មវិធីចាក់វ៉ាក់សាំងនិយាយថា រដ្ឋាភិបាលមានគោលដៅឲ្យមានវ៉ាក់សាំងគ្រប់គ្រាន់សម្រាប់ប្រជាពលរដ្ឋជប៉ុនចំនួន១២៦លាននាក់នៅត្រឹមពាក់កណ្តាលឆ្នាំ២០២១នេះ។ ការចែកចាយចាក់វ៉ាក់សាំង អាចចំណាយពេលមួយឆ្នាំ៕	2021-02-17T07:00:00+07:00	khmer.voanews.com	https://khmer.voanews.com/a/japan-begins-covid-vaccination/5781692.html
ce9e43ec-f9b0-4bd0-894b-21ad1cff7e31	TOP NEWS: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ សរុបបានចំនួន២៦១១នាក់ហើយ	របាយការណ៍របស់ក្រសួងសុខាភិបាល ដែល Fresh News ទទួលបាននៅយប់ថ្ងៃទី១៦ ខែកុម្ភៈ ឆ្នាំ២០២១នេះបង្ហាញថា គិតចាប់ពីថ្ងៃទី១០ រហូតដល់ថ្ងៃទី១៦ ខែកុម្ភៈ ឆ្នាំ២០២១ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម ជូនជនស៊ីវិលបាន ២៦១១នាក់ហើយ ក្នុងនោះស្ត្រីមានចំនួន ៨៥៥នាក់។ របាយការណ៍បានបង្ហាញថា ចំនួនអ្នកដែលស្ម័គ្រចិត្តមកចាក់វ៉ាក់សាំងសរុប ៣២១៩នាក់។ តែអ្នកដែលគ្រូពេទ្យមិនអនុញ្ញាតឱ្យចាក់មានចំនួន ៦០៨នាក់។ ក្រសួងសុខាភិបាល បានចាប់ផ្តើមចាក់វ៉ាក់សាំងការពារជំងឺកូវីដ១៩ ស៊ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១។ ដោយឡែកគិតចាប់ពីថ្ងៃទី១០ រហូតដល់ល្ងាចថ្ងៃទី១៦ ខែកុម្ភៈ ឆ្នាំ២០២១នេះ ក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ១៩ ស៉ីណូហ្វាម (Sinopharm) ជូនកងកម្លាំងសរុបបាន ៨,៨៩៤នាក់ហើយ។ នេះបើតាមរបាយការណ៍របស់ក្រសួងការពារជាតិ ដែលបណ្តាញព័ត៌មាន Fresh News ទទួលបាន។ របាយការណ៍បានឱ្យដឹងបន្ថែមទៀតថា ក្នុងថ្ងៃទី១៦ ខែកុម្ភៈ ឆ្នាំ២០២១នេះ ក្រុមវ៉ាក់សាំងកូវីដ១៩ ក្រសួងការពារជាតិ បានចាក់វ៉ាក់សាំងជូន នាយទាហាន នាយទាហានរង និងពលទាហាន ចំណុះឱ្យក្រសួងការពារជាតិ បានសរុបចំនួន ៣៩២៥នាក់៕	2021-02-17T05:25:00+07:00	freshnewsasia.com	https://m.freshnewsasia.com/index.php/en/localnews/187165-2021-02-16-15-25-29.html
60bb6d0f-d1c1-419c-ba0f-6c4d2faa00bc	វៀតណាម បន្តរកឃើញករណីឆ្លងថ្មី នៃជំងឺកូវីដ-១៩ ក្នុងស្រុកចំនួន «៤២ករណី»ទៀត នៅថ្ងៃអង្គារនេះ	ក្រសួងសុខាភិបាលវៀតណាមនៅថ្ងៃអង្គារ ទី១៦ ខែកុម្ភៈ ឆ្នាំ២០២១នេះ បានប្រកាសរកឃើញករណីឆ្លង COVID-19 ក្នុងស្រុកថ្មីៗចំនួន ៤២ករណីបន្ថែមទៀត។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាម ក្នុងចំណោមករណីឆ្លងថ្មីៗខាងលើ មាន ៤០ករណី ត្រូវបានរាយការណ៍ចេញពីខេត្ត Hai Duong ភាគខាងជើងប្រទេស ជាទីដែលវីរុសកូរ៉ូណា (COVID-19) បានឆ្លងរាលដាលខ្លាំងបំផុត សម្រាប់រលកថ្មីនៅប្រទេសវៀតណាម។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៣១១ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៥៧៣នាក់៕	2021-02-17T05:08:00+07:00	freshnewsasia.com	https://m.freshnewsasia.com/index.php/en/internationalnews/187164-2021-02-16-15-08-55.html
7a3184a9-081b-4663-bd93-adabfd0f5763	ថៃ បន្តរកឃើញករណីឆ្លងថ្មី នៃជំងឺកូវីដ-១៩ នៅក្នុងសហគមន៍ ចំនួន ៧២នាក់ទៀត នៅថ្ងៃអង្គារនេះ	មជ្ឈមណ្ឌលគ្រប់គ្រងជំងឺ COVID-19 របស់ប្រទេសថៃ (CCSA) នៅថ្ងៃអង្គារនេះ បានរាយការណ៍អំពីការរកឃើញករណីឆ្លងជំងឺ COVID-19 ថ្មីៗចំនួន ៧២ករណីបន្ថែមទៀត។ នេះបើតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅយប់ថ្ងៃអង្គារ ទី១៦ ខែកុម្ភៈ ឆ្នាំ២០២១។ យោងតាមអាជ្ញាធរគ្រប់គ្រងស្ថានការណ៍ COVID-19 ក្នុងប្រទេសថៃបានឲ្យដឹងថា ក្នុងចំណោមករណីឆ្លងថ្មីៗខាងលើនេះ មាន ៦៩ករណីជាករណីឆ្លងក្នុងស្រុក ចំណែកឯ ៣ករណីទៀតគឺជាករណីនាំចូល ត្រូវបានរកឃើញលើអ្នកដំណើរ ដែលបានវិលត្រលប់មកពីបរទេសវិញ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លង COVID-19 សរុបនៅទូទាំងប្រទេស ២៤,៧៨៦ករណី ក្នុងចំណោមនោះ ២២,១៣៦នាក់ ជាករណីឆ្លងក្នុងស្រុក ខណៈ ២,៦៥០នាក់ទៀត ជាប្រភេទករណីនាំចូល។ ដោយឡែក ចំនួនអ្នកស្លាប់វិញ នៅរក្សាត្រឹម ៨០នាក់ដដែល៕	2021-02-17T01:54:00+07:00	freshnewsasia.com	https://m.freshnewsasia.com/index.php/en/internationalnews/187152-2021-02-16-11-54-52.html
0a1d7427-d894-4e34-ba26-44e67f55fbe2	កាកបាទក្រហមកម្ពុជា បើកកិច្ចពិភាក្សាស្ដីពី សារប្រយោជន៍នៃការមកពិនិត្យផ្ទៃពោះ និងការថែទាំក្រោយសម្រាលក្នុងអំឡុងពេលរាតត្បាត ជាសកលនៃជំងឺកូវីដ១៩ (Video inside)	កាកបាទក្រហមកម្ពុជា នៅថ្ងៃទី១៦ ខែកុម្ភៈ ឆ្នាំ២០២១នេះ បានបើកកិច្ចពិភាក្សាស្ដីពី សារប្រយោជន៍នៃការមកពិនិត្យផ្ទៃពោះ និងការថែទាំក្រោយសម្រាលក្នុងអំឡុងពេលរាតត្បាត ជាសកលនៃជំងឺកូវីដ១៩ ដើម្បីចូលរួមអបអរទិវាជាតិសុខភាពមាតា ទារក និងកុមារ នៅថ្ងៃទី២១ ខែកុម្ភៈ ឆ្នាំ២០២១ខាងមុខនេះ។ កិច្ចពិភាក្សានេះ បានប្រព្រឹត្ដទៅនៅសាលប្រជុំនៃទីស្នាក់ការកណ្ដាលកាកបាទក្រហមកម្ពុជា ក្រោមអធិបតីភាព លោកស្រីកិត្ដិសង្គហបណ្ឌិត ឃួន សុដារី ប្រធានក្រុមការងារឥស្សរៈជនឆ្នើមថ្នាក់ជាតិ អនុប្រធានកាកបាទក្រហមកម្ពុជា និងតំណាង សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងជាឥស្សរជនឆ្នើមថ្នាក់ជាតិនៃផែនការសកម្មភាពរួម អគ្គលេខាធិការអង្គការសហប្រជាជាតិ ដើម្បីសុខភាពស្ដ្រី និងកុមារ។ ពិធីនេះ ក៏មានការអញ្ជើញចូលរួមពី ក្រុមការងារឥស្សរជនឆ្នើមថ្នាក់ជាតិ ក្រុមប្រតិបត្ដិ អ្នកសម្របសម្រួលកម្មវិធី មន្ដ្រីកាកបាទក្រហមកម្ពុជា និងវាគ្មិនជាច្រើនរូបទៀត។ ក្នុងឱកាសនោះ លោកស្រីកិត្ដិសង្គហបណ្ឌិត ឃួន សុដារី បានលើកឡើងពីការរួមគ្នា កាត់បន្ថយអត្រាមរណភាពមាតា និងទារក ដើម្បីបង្កើតធនធាន សំដៅដើម្បីអភិវឌ្ឍប្រទេសជាតិ ដែលជាគោលនយោបាយគាំពារសង្គម របស់រាជរដ្ឋាភិបាលកម្ពុជា។ ដូច្នេះគឺធ្វើយ៉ាងណាឱ្យគ្រប់ស្ដ្រីមានផ្ទៃពោះទាំងអស់ ទទួលបានការពិនិត្យថែទាំ ចាប់ពីពេលពពោះ រហូតដល់ពេលសម្រាល និងបន្ទាប់ពីសម្រាលកូនហើយ ត្រូវបន្ដថែទាំសុខភាពទាំងម្ដាយ និងកូន ក្នុងអំឡុងរយៈពេល១ខែកន្លះ និងបន្ដថែទាំសុខភាពទារក រហូតដល់កូនអាយុ២ឆ្នាំ។ លោកស្រីកិត្ដិសង្គហបណ្ឌិត ឃួន សុដារី បានបញ្ជាក់ថា «ដោយការយល់ដឹងរបស់ស្ដ្រី ក៏ដូចជាប្រជាពលរដ្ឋទូទៅនៅមានកម្រិត ដែលទាមទារឱ្យមន្ដ្រីស្ថាប័នពាក់ព័ន្ធ បន្ដជួយដល់ស្ដ្រីមានផ្ទៃពោះ និងកុមារតូចៗក្រោមអាយុ៥ឆ្នាំ ជាពិសេស អន្ដរាគមន៍ពេលស្រ្ដីមានផ្ទៃពោះ ប្រឈមនឹងបញ្ហាក្នុងពេលសម្រាលបុត្រ ដើម្បីជួយជីវិតមាតា និងទារកនោះ បានទាន់ពេលវេលា»។ ទន្ទឹមនឹងនោះ លោកស្រីកិត្ដិសង្គហបណ្ឌិត ឃួន សុដារី បានជំរុញលើទឹកចិត្ដ ដល់ថ្នាក់ដឹកនាំ មន្ដ្រីរាជការបុគ្គលិកសុខាភិបាល អ្នកផ្ដល់សេវាទាំងអស់ ចូលរួមគាំទ្រការអនុវត្ដគោលនយោបាយគាំពារសង្គម របស់រាជរដ្ឋាភិបាល ឱ្យមានប្រសិទ្ធភាពខ្ពស់ ឈានទៅសម្រេចបានគោលដៅអភិវឌ្ឍន៍ប្រកបដោយចីរភាព នៅឆ្នាំ២០៣០ របស់រាជរដ្ឋាភិបាល តាមការកំណត់។ ដោយបច្ចុប្បន្ន បញ្ហាវិបត្ដិកូវីដ១៩ នៅតែមិនទាន់ផុតរលាយពីផុតផែនដី លោកស្រី កិត្ដិសង្គហបណ្ឌិត ឃួន សុដារី បានអំពាវនាវដល់មន្ដ្រីពាក់ព័ន្ធគ្រប់ស្ថាប័ន រួមជាមួយប្រជាពលរដ្ឋទូទាំងប្រទេស បន្ដអនុវត្ដឱ្យបានខ្ជាប់ខ្ជួន នូវវិធានការការពារខ្លួន ដែលបានណែនំា ដោយសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងការណែនាំរបស់ក្រសួងសុខាភិបាលដោយត្រូវ ពាក់ម៉ាស លាងដៃញឹកញាប់ រក្សាគម្លាតសុវត្ថិភាពបុគ្គលពីមួយម៉ែត្រកន្លះឡើង និងកុំទៅកន្លែងមនុស្សច្រើនកុះករ កុំនៅកន្លែងបិទជិត គ្មានខ្យល់ចេញចូល ប្រើម៉ាស៊ីនត្រជាក់ច្រើន និងកុំប៉ះពាល់គ្នានៅពេលជួបគ្នា កុំចាប់ដៃគ្នា កុំកៀកគ្នា កុំឱបគ្នាជាដើម៕	2021-02-17T01:24:00+07:00	freshnewsasia.com	https://m.freshnewsasia.com/index.php/en/localnews/187148-2021-02-16-11-24-09.html
dd41c8fe-efa6-4179-b6f9-756999b3dc9e	នាយប៉ុស្តិ៍នគបាលរដ្ឋបាលឃុំស្រែថ្មី ខេត្តកំំពង់ឆ្នាំង ដេកស្លាប់នៅក្នុងប៉ុស្តិ៍ម្នាក់ឯង សង្ស័យដោយសារជំងឺប្រចាំកាយ	មានការភ្ញាក់ផ្អើលមួយបានកើតឡើងនៅព្រឹកថ្ងៃទី១៦ ខែកុម្ភៈនេះ ដោយសារនាយប៉ុស្តិ៍នគរបាលឃុំស្រែថ្មី ស្រុករលាប្អៀរ ខេត្តកំពង់ឆ្នាំង បានដេកស្លាប់នៅក្នុងប៉ុស្តិ៍ម្នាក់ឯង ដែលសមត្ថកិច្ចបានសង្ស័យថា ជនរងគ្រោះស្លាប់ដោយសារជំងឺប្រចាំកាយ។ ហេតុការណ៍ខាងលើនេះ បានកើតឡើងនៅវេលាម៉ោង ៨៖៣០នាទីព្រឹកនៅក្នុងប៉ុស្តិ៍នគរបាល ស្ថិតនៅក្នុងភូមិសន្ទួច ឃុំស្រែថ្មី ស្រុករលាប្អៀរ ខេត្តកំពង់ឆ្នាំង។ សមត្ថកិច្ចដែលបានចុះទៅពិនិត្យនៅកន្លែងកើតហេតុ បានឲ្យដឹងថា ជនរងគ្រោះមានឈ្មោះ កែវ សុផង់ អាយុ៥៥ឆ្នាំ មានប្រពន្ធឈ្មោះ ប៉ែន សុខនី អាយុ៥៣ឆ្នាំ មានកូន៧នាក់ រស់នៅក្នុងភូមិគល់គប់ ឃុំស្រែថ្មី ស្រុករលាប្អៀរ ខេត្តកំ ពង់ឆ្នាំង។ មុនពេលកើតហេតុ នៅវេលាម៉ោងប្រមាណ១រំលងអាធ្រាត្រឈានចូលថ្ងៃទី១៦ ខែកុម្ភៈនេះ ជនរងគ្រោះកំពុងតែនិយាយអាយកូមជាមួយ អធិការនគរបាលស្រុក នៅក្នុងបន្ទប់ម្នាក់ឯងដែលបិទគន្លឹះខាងក្នុងជាប់។លុះព្រឹកឡើងមន្ត្រីនគរបាលប៉ុស្តិ៍ម្នាក់ បានទៅដាស់លោកមេប៉ុស្តិ៍ឲ្យភ្ញាក់ឡើងដើម្បីទៅប្រជុំនៅអធិការនគរបាលស្រុករលារប្អៀរ តែមិនឃើញមានការឆ្លើយតប គាត់ក៏មើលពីក្រៅទៅក្នុងបន្ទប់បានឃើញជនរងគ្រោះ ដេកស្លៀកខោខ្លីខ្លួនទទេនៅលើប៉ៅអ៉ី។ ដោយមានការសង្ស័យ ក៏បានជម្រាបទៅលោកមេឃុំ និងក្រុមប្រឹក្សាឃុំស្រែថ្មី និងលោកនាយរងប៉ុស្តិ៍ឱ្យជួយពិនិត្យមើលព្រោះ ជនរងគ្រោះបានបិទទ្វារ និងដាក់គន្លឹះពីក្នុងជាប់ និងក៏បានរាយការណ៍ជូនអធិការនគរបាលស្រុករលារប្អៀរ ពីស្ថានភាពនេះ ហើយក៏មានការភ្ញាក់ផ្អើលភ្លាមៗតែម្តង។ ក្រោយមក ក៏មានការគាស់បង្អួចចូលទៅមើលទើបដឹងថា លោកមេប៉ុស្តិ៍បានដេកស្លាប់នៅលើប៉ៅអ៉ីមិនដឹងតាំងពីពេលណាទេ។ ដោយឡែក តាមការធ្វើកោសល្យវិច្ច័យពីសមត្ថកិច្ចជំនាញ និងក្រុមគ្រូពេទ្យ និងចៅក្រមតុលាការ ខេត្តកំពង់ឆ្នាំង បានដាក់ការសន្និដ្ឋានថា ជនរងគ្រោះអាចស្លាប់ចន្លោះពីម៉ោង ២ទៅម៉ោង ៣ទាបភ្លឺ អាចបណ្តាលមកពីការលើសឈាម ហើយបានដាច់សរសៃឈាមស្លាប់ ព្រោះជនរងគ្រោះមានជំងឺលើសឈាម និងកំពុងតែលេបថ្នាំជាប្រចាំផងដែរ។ ក្រោយពីបានពិនិត្យរួចមក សពជនរងគ្រោះត្រូវបានសមត្ថកិច្ចធ្វើកំណត់ហេតុ ប្រគល់ជូនក្រុមគ្រួសារដឹកតាមរថយន្តរបស់ស្នងការនគរបាលខេត្ត ឆ្ពោះទៅកាន់លំនៅដ្ឋាន ដើម្បីរៀបចំធ្វើបុណ្យតាមប្រពៃណី៕	2021-02-16T22:33:00+07:00	freshnewsasia.com	https://m.freshnewsasia.com/index.php/en/localnews/187114-2021-02-16-08-33-24.html
20c8af09-3429-4efb-afaa-255cc4111933	ចិនស្នើឲ្យបេសកកម្មរក្សាសន្តិភាព UN ចូលរួមប្រយុទ្ធប្រឆាំង ជំងឺរាតត្បាតសកល នៅតាមប្រទេសដែលខ្លួនឈរជើង	ប្រេសិតចិនប្រចាំនៅអង្គការសហប្រជាជាតិ (UN) នៅថ្ងៃចន្ទដើមសប្តាហ៍នេះ (ពេលវេលានៅញូយ៉ក) បានស្នើឲ្យបេសកកម្មថែរក្សាសន្តិភាពរបស់ស្ថាប័ននេះ ចូលរួមក្នុងសកម្មភាពប្រយុទ្ធប្រឆាំង នឹងជំងឺរាតត្បាតសកល COVID-19 នៅតាមប្រទេសដែលពួកគេកំពុងឈរជើងតែម្តង។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នារសៀលថ្ងៃអង្គារ ទី១៦ ខែកុម្ភៈ ឆ្នាំ២០២១។ ការស្នើរបស់តំណាងចិនប្រចាំ UN ខាងលើនេះ បានកើតមានឡើងចំពោះមុខ បញ្ហានៃជំងឺរាតត្បាតសកល COVID-19 ដែលកំពុងបន្តអូសបន្លាយ។ ក្នុងន័យនេះ ចិនចង់ឲ្យបេសកកម្មថែរក្សាសន្តិភាព ចាត់ទុកការទប់ស្កាត់ជំងឺ COVID-19 ឲ្យដូចទៅនឹងការប្រយុទ្ធប្រឆាំងនឹងអំពើភេរវកម្ម និងការគំរាមកំហែងដោយក្រុមសកម្មប្រយុទ្ធនានា ហើយត្រូវចូលរួមគ្នាទប់ស្កាត់ ដើម្បីថែរក្សាសន្តិភាព និងសន្តិសុខរបស់អន្តរជាតិ។ លោក ជែង ហ្ស័ង (Geng Shuang) អ្នកតំណាងរងនៃបេសកកម្មចិន ប្រចាំនៅ UN បានថ្លែងថា បេសកកម្មថែរក្សាសន្តិភាពទាំងឡាយ គួរតែផ្តល់ការជួយជ្រោមជ្រែង ទៅដល់ប្រទេសដែលពួកគេកំពុងឈរជើង ដើម្បីទប់ស្កាត់ការឆ្លងរាតត្បាត និងសម្រួលដល់ការប្រយុទ្ធប្រឆាំងនឹង COVID-19។ លោក Geng Shuang បានសង្កត់ធ្ងន់ថា ប្រតិបត្តិការរបស់កងកម្លាំង UN គួរតែត្រូវបានធ្វើឡើង ក្រោមការស្មើសុំរបស់រដ្ឋាភិបាល នៃប្រទេសដែលពួកគេកំពុងឈរជើង ក្នុងនោះមានដូចជា ការជួយសម្រួលសកម្មភាពដឹកជញ្ជូន, ការផ្គត់ផ្គង់សេវាកម្ម និងការគ្រប់គ្រងវ៉ាក់សាំងជាដើម ដែលសុទ្ធសឹងតែជាយុទ្ធនាការ ជួយជំរុញប្រសិទ្ធភាពនៃការប្រយុទ្ធប្រឆាំង COVID-19។ បើតាមលោក Geng Shuang ប្រទេសចិនក្នុងនាមជាអ្នកផ្តល់ហិរញ្ញវត្ថុ ធំបំផុតលំដាប់លេខ ២ ទៅកាន់បេសកកម្មថែរក្សាសន្តិភាពរបស់ UN នៅទូទាំងពិភពលោក និងជាសមាជិកអចិន្ត្រៃយ៍មួយក្នុងចំណោម ០៥ ប្រទេសនៃក្រុមប្រឹក្សាសន្តិសុខ UN ត្រូវបានគេមើលឃើញថា បាននិងកំពុងតែតួយ៉ាងសំខាន់ នៅក្នុងការជំរុញដំណើរការ នៃបេសកកម្មថែរក្សាសន្តិភាពនេះ៕	2021-02-16T20:42:00+07:00	freshnewsasia.com	https://m.freshnewsasia.com/index.php/en/internationalnews/187099-2021-02-16-06-42-10.html
00f65a9c-fa91-43c4-8fc3-500d26fa0bba	ប្រធានអង្គការ JICA កោតសរសើរសម្តេចតេជោ ហ៊ុន សែន ក្នុងការគ្រប់គ្របស្ថានការណ៍ជំងឺកូវីដ១៩ បានល្អប្រសើរ	ភ្នំពេញៈ ប្រធានអង្គការ JICA ថ្មីប្រចាំកម្ពុជា លោកស្រី KAMEI Haruko បានកោតសរសើរ ចំពោះការដឹកនាំដ៏ខ្លាំងក្លា និងរឹងមាំរាជរដ្ឋាភិបាលកម្ពុជាក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីក្នុងការគ្រប់គ្រងស្ថានការណ៍ជំងឺកូវីដ១៩ នៅកម្ពុជាបានល្អប្រសើរ។ ការកោតសរសើរនេះ បានធ្វើឡើងនៅក្នុងជំនួបពិភាក្សាការងារជាមួយសម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ កាលពីរសៀលថ្ងៃទី១៦ ខែកុម្ភៈ ឆ្នាំ២០២១ នៅទីស្តីការក្រសួងមហាផ្ទៃ។ លោកស្រី KAMEI Haruko ក៏បានថ្លែងអំណរគុណចំពោះក្រសួងមហាផ្ទៃដែលបានជួយសម្របសម្រួលដល់ដំណើរចូលប្រទេសរបស់បុគ្គលិក JICA បានមកបំពេញការងារនៅកម្ពុជាក្នុងស្ថានភាពជំងឺកូវីដ១៩។ ដោយលោកស្រីបានលើកឡើងថា ការគ្រប់គ្រងស្ថានភាពជំងឺកូវីដ១៩ បានល្អប្រសើរនេះ ក៏ជាលទ្ធផលមួយនៃដំណើរការល្អប្រសើរ នៃកំណែទម្រង់វិមជ្ឈការ និងសហវិមជ្ឈការនៅកម្ពុជាផងដែរ។ ពីព្រោះថា រាជរដ្ឋាភិបាលកម្ពុជាបានផ្ទេរប្រគល់សមត្ថកិច្ចដល់រដ្ឋបាលថ្នាក់ក្រោមជាតិ ដើម្បីធ្វើយ៉ាងណាគ្រប់គ្រងស្ថានភាពជំងឺកូវីដ១៩ ហើយដែលបានជួយធ្វើឲ្យការគ្រប់គ្រងស្ថានភាពជំងឺកូវីដ១៩ បានល្អប្រសើរ។ សម្តេចក្រឡាហោម ស ខេង បានមានប្រសាសន៍ថា ក្នុងនាមរាជរដ្ឋាភិបាលកម្ពុជាសូមថ្លែងអំណរគុណចំពោះរដ្ឋាភិបាលជប៉ុនដែលបានជួយជ្រោមជ្រែងដល់ដំណើរកការស្វែងរកសន្តិភាព ការស្តារ និងការអភិវឌ្ឍន៍សេដ្ឋកិច្ចនៅកម្ពុជា និងអរគុណដែលបានជួយបណ្តុះបណ្តាលលើកកម្ពស់សមត្ថភាពទាំងនៅក្នុងវិស័យនគរបាលជាតិ ក៏ដូចជានៅក្នុងការបណ្តុះបណ្តាលមន្ត្រីរដ្ឋបាលថ្នាក់ក្រោមជាតិ ដែលការជួយបណ្តុះបណ្តាលនេះ គឺជាការរួមចំណែកមួយយ៉ាងសំខាន់ដល់ដំណើរការកំណែទម្រង់វិមជ្ឈការ និងសហវិមជ្ឈការនៅកម្ពុជា។ សម្តេចក្រឡាហោមជឿជាក់ថា នៅក្នុងអាណត្តិបេសកកម្មរបស់លោកស្រី KAMEI Haruko ប្រធានអង្គការ JICA ថ្មីប្រចាំកម្ពុជា និងបន្តលើកកម្ពស់ដល់ទំនាក់ទំនងរវាងរដ្ឋាភិបាល និងរដ្ឋាភិបាល នៃប្រទេសទទាំងពីរ ក៏ដូចជារវាងក្រសួងមហាផ្ទៃនិង JICA ផងដែរ។ ជាការឆ្លើយតប លោកស្រី KAMEI Haruko ប្រធានអង្គការ JICA បានឯកភាពចំពោះការលើកឡើងរបស់សម្តេចក្រឡាហោម ស ខេង គឺ JICA និងក្រសួងមហាផ្ទៃពិតជាមួយកិច្ចប្រតិបត្តិការល្អជាមួយគ្នា ក្នុងនោះ JICA បានជួយគាំទ្រដល់ដំណើរការកំណែទម្រង់វិមជ្ឈការ និងសហវិមជ្ឈការនៅកម្ពុជា គឺតាមរយៈការជួយកសាងធនធានមនុស្ស។ បច្ចុប្បន្ននេះ ខាង JICA កំពុងសហការជាមួយក្រសួងមហាផ្ទៃ ដើម្បីរៀបចំកម្មវិធីបណ្តុះបណ្តាលមន្ត្រីថ្នាក់ក្រោមជាតិ និងមន្ត្រីក្រសួងមហាផ្ទៃ៕ រក្សាសិទ្ធិដោយៈ ចេស្តារ	2021-02-16T20:36:42+07:00	cen.com.kh	https://cen.com.kh/archives/297310.html
ff8dc1eb-d2b4-47dc-971a-59a6678a3ca1	ស្ដ្រីមានហានិភ័យ ឆ្លងជំងឺកាមរោគ ច្រើនជាងបុរស	ជំងឺកាមរោគអាចឆ្លងពីមនុស្សម្នាក់ទៅមនុស្សម្នាក់ទៀតតាមរយៈការរួមភេទជាមួយដៃគូដែលមានមេរោគនេះ ដោយមិនបានប្រើស្រោមអនាម័យការពារ តាមរយៈឈាម និងឆ្លងពីម្តាយទៅកូនពេលពពោះ និងសម្រាល។ លោកវេជ្ជបណ្ឌិត ប្រធានផ្នែកសម្ភព និងរោគស្ត្រី នៃមន្ទីរពេទ្យបង្អែកមិត្តភាពកម្ពុជា-ចិន សែនសុខ បានឲ្យដឹងថា ដ្បិតតែជំងឺកាមរោគអាចកើតមានទាំងលើបុរស និងស្ត្រី តែស្ត្រីងាយនឹងឆ្លងជំងឺកាមរោគជាងបុរស។ ១. ស្រទាប់ទ្វារមាសរបស់ស្ត្រីមានលក្ខណៈស្តើង បាក់តេរីនឹងជ្រៀតចូល ខណៈស្បែកលិង្គរបស់បុរសក្រាស់ជាង។ ២.បរិស្ថានទ្វារមាសរបស់ស្ត្រីសើម ដែលអាចបង្កលក្ខណៈងាយស្រួលដល់លូតលាស់នៃបាក់តេរី។ ៣. បើប្រៀបធៀបទឹកកាមរបស់បុរស និងទឹករម្អិលរបស់ស្ត្រី ទឹកកាមមានផ្ទុកមេរោគច្រើនជាង បែបនេះពេលបុរសបញ្ចេញទឹកកាមទៅក្នុងប្រដាប់ភេទស្ត្រី នោះស្ត្រីនឹងទទួលមេរោគជំងឺកាមរោគយ៉ាងច្រើននោះពីបុរស។ លោកវេជ្ជបណ្ឌិតបានបន្តថា រោគសញ្ញាជំងឺកាមរោគលើស្ត្រី អាចស្ត្រីមិនសូវចាប់អារម្មណ៍ ឬមានការភាន់ច្រឡំ ដោយសារតែរោគសញ្ញាទាំងនោះស្រដៀងគ្នាអាការៈសាមញ្ញធម្មតាដែលតែងតែកើតមានលើស្ត្រី ពិសេសគឺបញ្ហាធ្លាក់សនេះឯង។ ខាងក្រោមនេះជារោគសញ្ញាទូទៅនៃជំងឺកាមរោគ។	2021-02-16T17:38:00+07:00	kampucheathmey.com	https://www.kampucheathmey.com/health/65190

Subsets and Splits

No community queries yet

The top public SQL queries from the community will appear here once available.